I

**PUČKO OTVORENO UČILIŠTE**  KLASA: 007-03/2

**K O P R I V N I C A**  URBROJ: 2137-80-2

48000 Koprivnica, Starogradska 1 Koprivnica, 21.11.2024.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Tel. +385 (0) 48 621-117 ; fax 621-117 E-mail : [info@pou-kop.hr](mailto:info@pou-kop.hr) [www.pou-kop.hr](http://www.pou-kop.hr) MB: 3009688 OIB:86739035476

**Prijedlog obrazloženja** **II. izmjena i dopuna Financijskog plana za 2024. g.**

**Sažetak i djelokrug rada proračunskog korisnika**

***Naziv obveznika: PUČKO OTVORENO UČILIŠTE KOPRIVNICA***

***Broj RKP-a: 27974***

***Sjedište obveznika: KOPRIVNICA***

***Matični broj: 03009688***

***Adresa sjedišta obveznika: STAROGRADSKA 1, 48000 KOPRIVNICA***

***OIB: 86739035476***

Pučko otvoreno učilište Koprivnica je kulturna, prosvjetna, informativna i uslužna javna ustanova u kulturi koja obavlja svoju djelatnost u skladu sa Statutom Učilišta Koprivnica (KLASA: 002-03/24-01/1; URBROJ: 2137-80-24-1, od 26.06.2024.) te planskim i programskim odrednicama usklađenim s planom Grada kao Osnivača.

Kao ustanova Učilište je osnovano na temelju Rješenja Narodnog odbora općine Koprivnica o osnivanju Narodnog sveučilišta u Koprivnici 12. prosinca 1961. godine. Rješenjem Trgovačkog suda u Bjelovaru od 28. studenog 1995. u sudski registar upisuje se naziv Otvoreno sveučilište Koprivnica, a Rješenjem od 19. travnja 1999. upisuje se naziv Pučko otvoreno učilište Koprivnica.

POU Koprivnica djelatnost obavlja u skladu sa Zakonom o obrazovanju odraslih (NN 144/2021), Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o kulturnim vijećima i financiranju javnih potreba u kulturi (NN 83/22), Kolektivnim ugovorom za zaposlene u ustanovama kulture Grada Koprivnice od 30. siječnja 2023. g., I. Dodatkom Kolektivnom ugovoru za zaposlene u ustanovama kulture Grada Koprivnice od 29. rujna 2023. g. te II. Dodatkom Kolektivnom ugovoru za zaposlene u ustanovama kulture Grada Koprivnice od 22. ožujka 2024. g., Zakonom o proračunu (NN 144/21), Zakonom o radu (NN 93/14, 127/17, 98/19, 151/22, 64/23), Zakonom i Uredbom o fiskalnoj odgovornosti (NN 111/18, 83/23), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) i drugim općim aktima POU Koprivnica.

Ustanova se zadnjih nekoliko godina orijentira na EU fondove kao na jedan od izvora financiranja ustanove.

Učilište u segmentu kulturne djelatnosti (glazbeno-scenske djelatnosti i kina) posebno potiče suradnju s izvangradskim područjima putem suradnje sa školama, vrtićima, nastavnicima, roditeljima.

Učilište stavlja poseban akcent na razvoj svih ključnih kompetencija građana s ciljem povećanja njihove kompetencijske i kompetitivne razine.

Pučko otvoreno učilište Koprivnica trenutno ima 16 stalno zaposlenih djelatnika, a svoju djelatnost ostvaruje i uz značajnu pomoć vanjskih suradnika. Glavni organizacijski oblik u operativnom smislu je Stručno vijeće Učilišta koje djeluje kao programsko tijelo, ravnatelj te Upravno vijeće Učilišta na razini odlučivanja.

POU Koprivnica u segmentu kulturne djelatnosti (glazbeno-scenske djelatnosti i kina) posebno potiče suradnju s izvangradskim područjima putem suradnje sa školama, vrtićima, nastavnicima, roditeljima.

POU Koprivnica stavlja poseban akcent na razvoj svih ključnih kompetencija građana s ciljem povećanja njihove kompetencijske i kompetitivne razine.

Trenutno je 16 stalno zaposlenih djelatnika. Svoju djelatnost ostvaruje i uz značajnu pomoć vanjskih suradnika. Glavni organizacijski oblik u operativnom smislu je Stručno vijeće Učilišta koje djeluje kao programsko tijelo, ravnatelj te Upravno vijeće Učilišta na razini odlučivanja.

U Učilištu su ustrojene sljedeće organizacijske cjeline:

l. Odjel za obrazovanje, cjeloživotno učenje i EU projekte

2. Odjel za glazbeno-scensku kulturu i amaterizam

3. Odjel za filmsku, video i medijsku kulturu

4. Odjel za opće i financijske poslove

# OBRAZLOŽENJE OPĆEG DIJELA

***Obrazloženje programa i aktivnosti***

U cilju zadovoljenja zakonskih uvjeta planiramo procjenu namjenskog korištenja prihoda koji omogućuje detaljniju razradu programske i ekonomske klasifikacije u zavisnosti od izvora prihoda/primitaka odnosno rashoda/izdataka .

Prijedlog II. izmjena i dopuna Financijskog plana Pučkog otvorenog učilišta Koprivnica izrađen je u dogovoru s Osnivačem, a prema procjeni realnih potreba usklađenih s planiranim aktivnostima.

Prilikom izrade Prijedloga II. izmjena i dopuna Financijskog plana Učilišta korištena je ekonomska i funkcijska klasifikacija, klasifikacija po izvorima financiranja te programska klasifikacija.

Slijedom navedenog, osim zakonom propisanog oblika, radi pristupačnijeg prikaza i dosljednosti u izvještavanju, prilažemo izvještaj "Prijedlog II. izmjena i dopuna financijskog plana za 2024.g." temeljem kojeg ćemo predložiti promjene u odnosu na pozicije definirane Financijskim planom za 2024.g.

U Prijedlogu II. izmjena i dopuna Financijskog plana POU Koprivnica za 2024.g. predlažemo smanjenje za 106.609 € te novi plan iznosi 855.121 €. U privitku ovog obrazloženja nalazi se izvještaj s uravnoteženjem prihoda i rashoda.

Planirani program POU Koprivnica za 2024. godinu čini redovna i programska djelatnost, a detaljno je analizirana i obrazložena prema dolje navedenim aktivnostima.

***Obrazloženje prihoda i rashoda prema ekonomskoj klasifikaciji***

**Planirani prihodi** Učilišta u Prijedlogu II. Izmjena i dopuna Financijskog plana za 2024. godinu iznose 855.121 €, a uvećani za višak prihoda poslovanja iznose 906.074€, odnose se na:

**Prihod od pomoći** odnosi se na pomoći iz nenadležnog proračuna i pomoći iz EU, a planiran je u visini 118.229 €, što je smanjenje od 20.698 € u odnosu na Plan. Unutar ovog iznosa planirana su sredstva za kapitalne pomoći koje smo smanjili za iznos od 20.000 €, a planirana su iz nenadležnog proračuna Ministarstva kulture i medija RH sukladno prijavljenim programima. Odnose se na prihod koji se namjenski utrošio za sanaciju dvorane Domoljub, a još predstoji nabava projektora i opreme za vanjsko kino. Planirani prihodi od tekućih pomoći utrošit će se na najamnine kazališnih predstava i izvođenje koncerata u dvorani Domoljub te najamnine za filmove za popularizaciju europskog i neameričkog filma od strane HAVC-a i Europa Cinemas.

Tekuće pomoći iz državnog proračuna za sredstva dobivena iz EU planirali smo za provedbu projekta GO DIGITAL.

Prihod od pomoći međunarodnih organizacija te institucija i tijela EU planirani su za 3 projekta (BU.BI, ESCAPE TO HAPPINES, COLLABORATE TO INNOVATE) i utrošit će se sukladno sporazumima s koordinatorima projekta. Također je planiran prihod od udruženja EUROPA CINEMAS koji će se utrošiti za potrebe kina.

**Prihod od upravnih i administrativnih pristojbi** planiran je u iznosu od 1000 € te kao takav ostaje nepromijenjen.

**Vlastiti prihodi** planirani su u visini 380.809 €, a višak vlastitih prihoda poslovanja planiran je u iznosu od 76.158 €. Vlastiti prihodi smanjeni su za iznos od 97.266 € te se odnose na prihod od prodaje usluga, prihod od najamnina i ostale nespomenute prihode. Ostvareni prihod utrošit će se na financiranje redovnog poslovanja, materijalnih troškova Učilišta, financiranje dijela programske djelatnosti kao i financiranje rekonstrukcije dvorane Domoljuba te nabave uredskog namještaja i opreme za potrebe Učilišta. Vlastiti prihodi planirani su realno na bazi prošlogodišnjeg ostvarenja viška prihoda.

**Prihod iz nadležnog proračuna** – proračuna Grada Koprivnice planiran je u Prijedlogu II. Izmjena i dopuna financijskog plana za 2024. godinu u iznosu od 440.994 €, a odnosi se na financiranje aktivnosti glazbeno-scenske djelatnosti, centra za cjeloživotno učenje, dio sredstava za filmsku djelatnost te nastavak sanacije dvorane Domoljub. Prihodi se povećavanju za iznos od 11.355 € zbog potrebnih financijskih sredstava ostalih rashoda za zaposlene do kraja godine za djelatnike POU Koprivnica.

**Ukupni planirani rashodi** poslovanja u ovom Prijedlogu II. izmjena i dopuna su 1.012.683 €, a smanjili smo ih za iznos od 112.109 € te sad iznose 900.574 €. Kapitalna ulaganja su planirana u iznosu od 256.953 €, a njihovo smanjenje u odnosu na plan 2024. iznosi 94.787 € kn. Rashodi su planirani u povećanom obujmu za razliku od prihoda zbog nastalog viška prihoda u 2023. godini.

**Planirani su rashodi za zaposlene** i to u ukupnom iznosu od 372.384 € koje smo povećali za iznos od 2.222 €. Navedeni rashodi su rashodi za plaće i ostali rashodi za zaposlene na bazi 16 djelatnika.

**Materijalni rashodi** planirani su u skladu s potrebama i troškovima poslovanja. Planirani materijalni rashodi smanjeni su za iznos od 19.289 €, te novi plan iznosi 362.861 €.

**Financijske rashode** smanjili smo za iznos od 255 € te oni sad iznose 941 €.

**Rashode za nabavu nefinancijske imovine** smanjili smo za iznos od 89.287 € za nabavu videonadzora za 2 zgrade kojima upravlja POU Koprivnica, radove na hidroizolaciji zgrade na Trgu bana J. Jelačića 6. Navedeni iznos uključuje i smanjenje od 20.000 EUR za kapitalne pomoći od strane nenadležnog proračuna.

***Prihodi i rashodi po izvorima financiranja***

**PRIHODI**

**Opći prihodi i primici** (izvor 1), planiran je u visini od 400.743 € u skladu s dogovorom i limitima danim od strane Osnivača. Prihodi se povećavanju za iznos od 12.705 € zbog potrebnih financijskih sredstava ostalih rashoda za zaposlene do kraja godine za djelatnike POU Koprivnica.

**Vlastiti prihodi** (izvor 2) za 2024. planirani se u iznosu od 381.109 € no smanjuju se u iznosu od 97.266 €, a odnose se na prihode od najma i usluga iz programske djelatnosti.

**Prihodi od pomoći** (izvor 4) obuhvaćaju pomoć od Ministarstva kulture i medija RH i Ministarstva obrazovanja i znanosti, kao i pomoć od EU za sufinanciranje programske djelatnosti, rekonstrukciju dvorane Domoljub te sredstva za provođenje Erasmus+ programa sukladno ugovoru o financiranju. Planirani prihod iznosi za 2024. godinu 138.927 €. Navedeni iznos smanjili smo za iznos od 20.698 €. Najveći iznos smanjenja odnosi se na planirana sredstva iz nenadležnog proračuna za rashodne za nabavu nefinancijske imovine.

**Prihodi od nefinancijske imovine** (izvor 6) planirani su u iznosu od 22.000 €, a smanjujemo ih za iznos od 1.350 €.

**RASHODI**

**Općim prihodima i primicima** (izvor 1) financirani su rashodi za zaposlene, uredski materijal i ostali materijalni rashodi, financijski rashodi i rashodi za nabavu dugotrajne imovine, te su za 2024. planirani u iznosu od 375.616 €, a povećavamo ih za iznos od 12.705 € za potrebe ostalih rashoda za zaposlene do kraja godine.

**Vlastitim prihodima** (izvor 2) financirani su materijalni rashodi, rashod za zaposlene, financijski rashodi i rashodi za nabavu nefinancijske imovine u iznosu od 455.343 €, a smanjenje iznosi 95.342 € za troškove rashoda za nabavu nefinancijske imovine i materijalnih troškove.

**Pomoći** (izvor 4) u 2024. godini financiraju rashode za programsku djelatnost i rekonstrukciju dvorane Domoljub, projekte Erasmus+ KA2 programa Escape to happiness, BU.BI, GO DIGITAL i COLLABORATE TO INNOVATE u iznosu od 140.773 €, a smanjujemo ih za 22.622 €. Najveće smanjenje odnosi se na planirana sredstva iz nenadležnog proračuna za rashode za nabavu nefinancijske imovine.

**Prihodi od nefinancijske imovine** (izvor 6) planirane su u iznosu od 22.000 €, a rashod smanjujemo za iznos od 1.350 €.

***Rashodi prema funkcijskoj klasifikaciji***

Rashodi prema funkcijskoj klasifikaciji za 2024. godinu planirani su na razini 08 – Rekreacija, kultura i religija, te 09 – Obrazovanje, u ukupnom iznosu od 906.074 €.

**Raspoloživa sredstva iz prethodnih godina**

Rezultat poslovanja (konto 92) za 2024. prema tablici 1. iznosi 50.953 €, a prema izvorima financiranja (tablica 2. članak 3.) sastoji se od:

* Izvor 11 Opći prihodi i primici -25.127 €
* Izvor 21 Vlastiti prihodi 76.158 €
* Izvor 4 Pomoći - proračunski korisnici -78 €

Svi navedeni manjkovi podmireni su tijekom 2024., a ostvareni višak prihoda iz vlastitih prihoda na kraju 2023. planira se utrošiti do kraja godine.

***OBRAZLOŽENJE POSEBNOG DIJELA***

***Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika za razdoblje 01.01.2024-31.10.2024.***

**Glazbeno-scenska djelatnost**

Tijekom godine, do zaključno 30.10.2024. u dvorani Domoljub održano je 7 predstava za odrasle, na kojima je bilo 1.066 gledatelja i 8 predstava za djecu u 9 izvedbi s ukupno 1.869 gledatelja. U dvorani smo imali radove od kolovoza do konca prve polovice listopada kada se nisu održavali programi. Organizirali smo kazališne predstave za vrtiće i osnovne škole i to 6 predstava  u 13 izvedbi na kojima je sveukupno bilo 2.864 gledatelja. Što se tiče glazbenog programa, do sada smo organizirali 3 koncerta na kojem je bilo 534 gledatelja. Na ostalim organiziranim događanjima u dvorani Domoljub sveukupno je bilo 10.085 gledatelja. Do konca godine planiramo održati 8 predstava i 1 koncert.

**Kino djelatnost**

U  periodu od 1.siječnja do 30.listopada 2024. održano je 988 kinoprojekcija  s 22.067 gledatelja (prošle godine u istom periodu održano je 808 kinoprojekcija  s 22 661  gledatelja).

Do sada je 1394 učenika i polaznika bilo na kinoprojekcijama organiziranima isključivo za njih. U odnosu na prošlu godinu, broj je znatno manji jer ove godine nije bilo jakih naslova pogodnih za školu, a prošle godine su bila čak dva takva naslova.

Ove smo godine imali do sada jedno gostovanje filmske ekipe u kinu Velebit ( film Šalša), a u studenom nas očekuje još jedno, a odrađena su i dva predavanja o autorima ( Michaela Hanekea predstavio je filmski kritičar Silvestar Mileta, a Wima Wendersa je predstavio filmski kritičar Nino Kovačić).

Prvo smo kino u kojem je HAVC proveo edukaciju „Filmska pismenost u kinu“, na kojoj su bili stručni suradnici iz škola, kao i voditelji filmskih družina iz Koprivničko-križevačke i Varaždinske županije.

**Posebni filmski programi**

Projekcija filma i druženje s filmskom ekipom filma Šalša - 192 gledatelja

Frankofonija 2024. – 5 projekcija, 136 gledatelja

Međunarodni dan sjećanja na Holokaust – 1 projekcija, 20 gledatelja

Mjesec našeg filma – 5 projekcija, 21 gledatelj

Oscar revija – 11 projekcija, 358 gledatelja

Promocija filmova Vlaste Delimar – 1 projekcija, 60 gledatelja

Pula u gostima – 10 projekcija, 47 gledatelja

Regional synergy for new cinema – 6 projekcija, 196 gledatelja

Rendez vous au cinema – 6 projekcija, 39 gledatelja

Revija autora Michael Haneke – 6 projekcija, 35 gledatelja

Revija autora: Wim Wenders – 12 projekcija, 96 gledatelja

Senzorna projekcija – 2 projekcije, 101 gledatelj

Svjetski dan audiovizualne baštine – 5 projekcija, 345 gledatelja

Uskrsni praznici u kinu – 3 projekcije, 312 gledatelja

Ženijalni dani – 6 projekcija, 500 gledatelja

Festivalci (6 revija nagrađivanih/europskih/neameričkih filmova): 44 projekcije, 243 gledatelja

Ukupno posebnih programa u kinu: 16 posebnih programa, 124 projekcije, 2.701 gledatelj

**Obrazovna djelatnost**

2024. godina je bila vrlo plodonosna. Osim provedbe europskih projekata, u okviru redovne obrazovne djelatnosti proveli smo niz radionica, programa osposobljavanja i tečajeva, koje je pohađalo ukupno 690 polaznika u 43 grupe.

Od početka godine do 30. listopada 2024. godine organizirali smo:

1. od verificiranih programa:

* program osposobljavanja za poslove dadilje za 2 grupe od ukupno 25 polaznika,
* program obrazovanja za stjecanje mikrokvalifikacije internet marketing i brendiranje za grupu od 13 polaznika
* program obrazovanja za stjecanje mikrokvalifikacije rukovanje viličarom u skladišnom prostoru za grupu od 5 polaznika
* program obrazovanja za stjecanje mikrokvalifikacije rukovanje viličarom u logistici i prometu za grupu od 3 polaznika,
* program obrazovanja za stjecanje djelomične kvalifikacije knjigovođa/knjigovotkinja za grupu od 8 polaznika,
* program obrazovanja za stjecanje djelomične kvalifikacije njegovatelj/njegovateljica u institucionalnoj i izvaninstitucionalnoj skrbi o starijim i nemoćnim osobama za grupu od 7 polaznika,
* program obrazovanja za stjecanje djelomične kvalifikacije pomoćnik u nastavi/pomoćnica u nastavi za 2 grupe od ukupno 33 polaznika,
* program obrazovanja za stjecanje mikrokvalifikacije klasične i korektivne tehnike šminkanja za grupu od 11 polaznika,
* program osnovnog obrazovanja odraslih – 7. razred za 5 polaznika,
* program osnovnog obrazovanja odraslih – 8. razred za 11 polaznika,

1. od neverificiranih programa – tečajeva, edukacija i radionica:

* tečaj crtanja i slikanja za djecu od predškolskog uzrasta do 6. razreda osnovne škole za 2 grupe polaznika od ukupno 26 polaznika,
* 3 ciklusa edukacije za pomoćnika u nastavi u trajanju od 20 nastavnih sati za ukupno 3 polaznika,
* psihodramske radionice za osobni rast i razvoj pod vodstvom psihoterapeutkinje koje su se do kraja lipnja održavale jednom tjedno i koje je pohađalo 5 polaznika,
* „[Obogati se znanjem“ – radionica financijske pismenosti Tonija Miluna](https://www.pou-kop.hr/obogati-se-znanjem-radionica-tonija-miluna/) za 268 polaznika,
* početni tečaj krojenja i šivanja za 2 grupe od 16 polaznika,
* mini tečaj crtanja i slikanja za grupu od 9 polaznika,
* mini tečaj šivanja i izrade torbi za grupu od 11 polaznika,
* individualni konverzacijski tečaj engleskog jezika,
* radionica „Dan sretnosti“ za 31 polaznika,
* radionica španjolskog jezika i kulture za 14 polaznika,
* tečaj naprednog Excela za 2 grupe od ukupno 3 polaznika,
* radionica „Tips&tricks u postupcima provedbe jednostavnih nabava“ za 14 polaznika,
* radionica „Terapija pokretom i plesom“ za 11 polaznika,
* kratki tečaj krojenja i šivanja „Mali modni dizajneri“ za grupu od 4 polaznika,
* kratki tečaj heklanja za djecu za grupu od 3 polaznika,
* radionica „Znakovni jezik – osnove komunikacije na hrvatskom znakovnom jeziku“ za 15 polaznika,
* „Capoeira – plesna radionica“ za 13 polaznika,
* radionica „Lov na blago 1“ za 15 polaznika,
* radionica „Lov na blago 2“ za 24 polaznika,
* foto i video tečaj za grupu od 3 polaznika,
* tečaj čitanja i učenja pomoću mentalnih mapa za grupu od 9 polaznika,
* tečaj programiranja i robotike za grupu od 12 polaznika,
* tečaj Mindfulness za djecu za grupu od 9 polaznika,
* individualni tečaj Excela,
* tečaj naprednog Excela za grupu od 2 polaznika,
* tečaj hrvatskog jezika za strance za 2 grupe od ukupno 27 polaznika,
* kratki tečaj iz osnova Excela za grupu od 22 polaznika.

Od europskih projekata provodili smo projekt Escape to happiness, koji je odobren u okviru programa Erasmus+ KA2. Nositelj projekta je Zasavska ljudska univerza iz Trbovlja u Sloveniji, a partneri su, osim iz Slovenije i POU Koprivnica, iz Finske, Portugala, Bosne i Hercegovine, Cipra i Italije. Svrha dvogodišnjeg projekta je razviti inovativne koncepte i metode obrazovanja za odrasle, koji će se fokusirati na postizanje većeg zadovoljstva samim sobom kod odraslih polaznika. U 2024. smo osim rada na izradi zagonetke u okviru sobe za bijeg proveli i testiranje Sobe za bijeg, izrađivali module kurikuluma za odrasle polaznike te ih testirali na LTT aktivnosti na Cipru u lipnju ove godine.

Krajem kolovoza završila je provedba jednogodišnjeg projekta Go digital, odobrenog Učilištu iz programa Erasmus+ KA1. Cilj projekta je bio ojačati digitalna znanja i vještine u svrhu što bolje prilagodbe digitalnom dobu. U okviru projekta dvoje djelatnika POU Koprivnica i dva vanjska suradnika pohađali su tri različita strukturirana tečaja s ciljem jačanja digitalnih vještina i upoznavanja s najmodernijim digitalnim alatima kako bi ih primijenili u svom radu u Učilištu.

Projekt Regional Synergy for New Cinema Going Experience iz programa COLLABORATE TO INNOVATE završio je 15. lipnja ove godine, a cilj je bio uspostava regionalne kino mreže kako bi se stvorio novi model približavanja kina mladoj publici i povećanje  potražnje za europskim filmovima.

Projekt [„Beyond lack of Understanding, Beyond disInformation“](https://www.pou-kop.hr/beyond-lack-of-understanding-beyond-disinformation/) (BU.BI) iz programa Erasmus+ KA2 s ciljem poboljšanja funkcionalnih vještina i digitalne pismenosti stvaranjem inovativnih modula treninga za bolje prepoznavanje lažnih vijesti provodi se od 1. studenoga 2023., a trajat će dvije godine. Ove godine u ožujku u talijanskoj Pisi dva djelatnika POU Koprivnica sudjelovali su na početnom projektnom sastanku, a početkom rujna se u Koprivnici održala zajednička LTT aktivnost. Fokus LTT-a je bio na osmišljavanju obrazovnih aktivnosti koje će odraslim polaznicima pomoći primijeniti svoje vještine funkcionalne pismenosti u kontekstima stvarnog svijeta, bilo da se radi o upravljanju financijama ili prepoznavanju i izbjegavanju dezinformacija na internetu.

U siječnju ove godine Učilištu je odobrena Erasmus akreditacija za područje obrazovanja odraslih do 2027. godine, koja podrazumijeva olakšani proces prijave i evaluacije projektnih prijava za KA1 projekte mobilnosti. Time je omogućeno daljnje stručno usavršavanje djelatnika i vanjskih suradnika Učilišta, a nadamo se i polaznika naših programa.

***Rashodi i izdaci po programskoj klasifikaciji***

**Naziv aktivnosti:**

**A300401** **Centar za cjeloživotno učenje - izvor financiranja: opći prihodi i primici / 1 i vlastiti prihodi / 29, prihod za posebne namjene / 3, prihodi od nefinancijske imovine / 6**

Za financiranje **Centra za cjeloživotno učenje** prethodno je planiran iznos od 112.765 €. Planirana sredstva za aktivnosti smanjuju se za iznos od 61.455 €, a odnose se na materijalne rashode i rashode za radove hidroizolacije na zgradi na Trgu bana J. Jelačića 6.

**A300404 Andragoška djelatnost - izvor financiranja: vlastiti prihodi / 29, tekuće pomoći iz nenadležnog proračuna / 4**

Za financiranje Andragoške djelatnosti prethodno je planiran iznos od 134.233 € te se predlaže povećanje u ukupnom iznosu od 25.656 € iz izvora vlastitih prihoda i pomoći. Povećanje se odnosi na materijalne troškove (zakupnine i najamnine te troškove organizacije Tjedna cjeloživotnog obrazovanja) u skladu s troškovima za potrebe poslovanja obrazovne djelatnosti.

**A300412 ESCAPE TO HAPPINESS - izvor financiranja: EU**

U 2024. godini planiramo aktivnosti u projektu „Escape to happiness“. Nositelj projekta je Zasavska ljudska univerza, POU Koprivnica je partner. Projekt se provodi od 31.12.2022. do 30.12.2024., s mogućnošću produljenja i u 2025. Svrha mu je razviti inovativne koncepte i metode obrazovanja za odrasle koji će se fokusirati na postizanje većeg zadovoljstva samim sobom kod odraslih polaznika. Planirana sredstava u iznosu od 16.560 € smanjujemo za iznos od 2.155 € u skladu s provedenim aktivnostima unutar projekta.

**A300801 Glazbeno–scenska djelatnost - izvor financiranja: opći prihodi i primici / 1, tekuće pomoći iz nenadležnog proračuna / 4,** **prihod za posebne namjene / 3, prihodi od nefinancijske imovine / 6**

Za financiranje glazbeno scenske djelatnosti u POU Koprivnica planiran je iznos od 352.842 €.

Na ovoj aktivnosti predlažemo povećanje u ukupnom iznosu od 11.810 €. Povećanje se odnosi na ostale rashode za zaposlene koji su nam potrebni za isplatu troškova do kraja 2024. godine.

**A300802 Filmska djelatnost - izvor financiranja: vlastiti prihodi / 29 i opći prihodi, primici / 1 i pomoći iz nenadležnog proračuna/4, pomoći iz EU / 46, prihodi od nefinancijske imovine / 6**

Za financiranje filmske djelatnosti planiran je iznos od 189.670 € za zgradu kina „Velebit”. Predlažemo smanjenje od 48.928 €. U navedenoj aktivnosti najveći dio smanjenja od 22.800 € odnosi se na rashode za nabavu opreme za potrebe kino djelatnosti iz vlastitih prihoda poslovanja i blago smanjenje za materijalne troškove. S druge strane materijalni troškovi za program Europa Cinemas su uvećani za iznos od 2.617 € u skladu s priljevom financijske nagrade za program kina od strane Europa Cinemas.

**A300803 Glazbeno–scenska djelatnost - izvor financiranja: vlastiti prihodi / 29 i donacije/5,** 

Za financiranje glazbeno scenske djelatnosti za 2024. godinu planiran je iznos od 96.600 €. Navedenu aktivnost smanjujemo za 29.154 €. Smanjenje se odnosi na ostale rashode za zaposlene i materijalne troškove iz vlastitih prihoda u skladu s potrošnjom.

**K3008006 Rekonstrukcija dvorane Domoljub**

Za nastavak rekonstrukcije dvorane Domoljub iz nenadležnog proračuna temeljem prijave na natječaj Ministarstva kulture za 2024. godinu planirano je 66.200 EUR. Povećavamo iznos za dodatna ulaganja na nefinancijskoj imovini za 6.500 € za potrebe sanacije iz vlastitih prihoda.

**A300807** **- COLLABORATE TO INNOVATE- izvor financiranja: EU**

U 2024. planiramo projekt REGIONAL SYNERGY FOR NEW CINEMA GOING EXPERIENCE iz programa **COLLABORATE TO INNOVATE** u kojem je POU Koprivnica partner nositelju **Otvorenom univerzitetu Subotica, Srbija**. Cilj projekta je uspostava regionalne kino mreže kako bi se stvorio novi model približavanja kina mladoj publici s ciljem povećanja potražnje za europskim filmovima. Ukupni planirani iznos ove aktivnosti je 19.024 € koji će je utrošen na rashode za zaposlene, računalne usluge, zakupnine za filmove te intelektualne usluge. Iznos smanjujemo za 3.538 € u skladu s potrošnjom unutar projekta. Projekt je završio u lipnju 2024. godine.

**A600211 ERASMUS+ KA2 BU.BI - izvor financiranja: EU**

U trećem projektu POU Koprivnice planirali smo iznos od 18.199 €, koji je odobren iz programa Erasmus+ KA2. Cilj projekta je bolje upoznati funkcionalnu pismenost i mogućnosti njenog utjecaja na sposobnost prepoznavanja dezinformacija kao i poboljšanje sposobnosti osoblja partnerskih organizacija u upravljanju inovativnim obrazovnim alatima. Projekt je započeo 1. studenoga 2023., a traje do 31. listopada 2025. godine. Planirani rashodi odnose se na rashode za zaposlene i materijalne troškove, a smanjujemo ih za 5.345 € prema nastalim troškovima u 2024 godini.

**Zakonske i druge podloge na kojima se zasnivaju programi**

Pučko otvoreno učilište Koprivnica je javna ustanova u kulturi koja obavlja svoju djelatnost u skladu sa Statutom Učilišta Koprivnica (KLASA: 002-03/24-01/1; URBROJ: 2137-80-24-1, od 26.06.2024.), te u skladu sa Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o kulturnim vijećima i financiranju javnih potreba u kulturi (NN 83/22), Zakonom o proračunu (NN 87/08, 13/12, 15/15, 144/21), Zakonom o fiskalnoj odgovornosti (NN 111/18, 83/23), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) Zakonom o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 33/23, 114/23, 35/24), Pravilnikom o planiranju u sustavu proračuna (NN1/24), Pravilnik o polugodišnjem i godišnjem izvještaju o izvršenju proračuna (NN [24/13](http://narodne-novine.nn.hr/clanci/sluzbeni/2013_02_24_396.html), [102/17](https://narodne-novine.nn.hr/clanci/sluzbeni/full/2017_10_102_2349.html), [1/20](https://narodne-novine.nn.hr/clanci/sluzbeni/full/2020_01_1_10.html) i [147/20](https://narodne-novine.nn.hr/clanci/sluzbeni/full/2020_12_147_2858.html),85/23) kao i Pravilnicima te Procedurama propisanim od strane Učilišta. Redovna djelatnost Učilišta ostvaruje se u skladu sa Zakonom o radu (NN 93/14, 127/17, 98/19, 151/22, 64/23), Kolektivnim ugovorom za zaposlene u ustanovama kulture Grada Koprivnice od 30.siječnja 2023. g. i I. Dodatkom Kolektivnom ugovoru za zaposlene u ustanovama kulture Grada Koprivnice od 29. rujna 2023. g., II. Dodatkom Kolektivnom ugovoru za zaposlene u ustanovama kulture Grada Koprivnice od 22. ožujka 2024. g. te drugim općim aktima donijeti od Upravnog vijeća Učilišta koji su u skladu s važećim zakonskim propisima.

Programska djelatnost provodi se u skladu s važećim zakonskim propisima koji reguliraju djelatnost Učilišta te u skladu s ugovorima o korištenju sredstava Ministarstva kulture i medija RH i Ministarstva znanosti i obrazovanja, ugovorima o sufinanciranju programske djelatnosti HAVC-a i HUZIP-a.

Predsjednik Upravnog vijeća POU Koprivnica:

Siniša Fabijanec, univ.spec polit.