**OSNOVNA ŠKOLA „ĐURO ESTER“**

**Trg slobode 5**

**48000 KOPRIVNICA**

KLASA: 400-01/24-01/5

URBROJ: 2137-31-24-01-2

**OBRAZLOŽENJE PRIJEDLOGA II. IZMJENA I DOPUNA FINANCIJSKOG PLANA ZA 2024. GODINU**

1. **SAŽETAK DJELOKRUGA RADA USTANOVE**

Osnovna škola Đuro Ester“ MBS:010059727 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovanom planu i programu rada. Osim redovne nastave učenici imaju mogućnost uključivanja u brojne izvannastavne aktivnosti. Školu pohađa 357 učenika u 18 razrednih odjela.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **ZAKONSKE I DRUGE PODLOGE NA KOJIMA NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Upute za izradu Prijedloga financijskog plana za razdoblje 2023.-2025. Grada Koprivnice od 12. listopada 2023. KLASA: 400-01/23-02/0001, URBROJ:2137-0-05/2-23-9
* Godišnji izvedbeni odgojno, obrazovni plan i program rada za školsku godinu 2023./2024.
* Školski kurikulum OŠ „Đuro Ester“, nastavne i izvannastavne aktivnosti za školsku godinu 2023./2024.

1. **OBRAZLOŽENJE OPĆEG DIJELA FINANCIJSKOG PLANA**

**PRIHODI**

Ukupni prihodi za 2024. godinu povećavaju se za 3%.

* **Pomoći iz inozemstva i od subjekata unutar općeg proračuna - 63** planira se povećanje prihoda za 3%, a povećavaju se prihodi za financiranje plaća pomoćnika u nastavi u sklopu projekta Odjek VII. Od rujna 2024. godine povećana je cijena radnog sata pomoćnika s 5,15 na 7,50 eura i uvođenja dodatka na radni staž što dovelo do povećanja troška plaće pomoćnika u nastavi, a samim time i povećanja prihoda za financiranje istih. Također se povećava prihod za financiranje prehrane učenika te provedbu projekta Erasmus+. Smanjeni su prihodi za nabavu udžbenika i radnih udžbenika jer je nabava realizirana.
* **Prihodi od upravnih i administrativnih pristojbi, pristojbe po posebnim propisima i naknade – 65** smanjuju se za 11%. Smanjuje se plan prihoda ostvarenih iz uplata roditelja za produženi boravak. Također se smanjuje plan prihoda za nabavu školskih majica i testova, prihoda koji se ostvaruju temeljem refundacije režijskih troškova dvorane, te prihoda za prijevoz učenika na terenske nastave koji financiraju roditelji.
* **Prihodi od prodaje proizvoda i robe te pruženih usluga, prihoda od donacija– 66** povećanje prihoda za 30% odnosi se na povećanje prihoda koje ostvaruje Školska zadruga „Đurđica.
* **Prihodi iz nadležnog proračuna – 67** povećavaju se za 4% zbog povećanja decentraliziranih sredstava za nabavu elemenata za učionicu kemije te prihoda za financiranje prijevoza učenika i troškova energije.

**RASHODI**

Ukupni rashodi poslovanja za 2024. godinu povećavaju se za 3%.

* **Rashodi za zaposlene – 31** u ukupnom iznosu bilježe blago smanjenje koje se sastoji od smanjenja plana rashoda za plaće i materijalna prava učiteljica u produženom boravku te povećanja plana rashoda za plaće i materijalnih prava pomoćnika u nastavi do kojeg je došlo zbog povećanja cijene radnog sata i uvođenja dodatka na radni staž.
* **Materijalni rashodi – 32** planiraju se veći za 13% zbog planiranja većih rashoda za energiju, prijevoz učenika, prehranu učenika te rashoda u sklopu projekta Erasmus+.
* **Financijski rashodi – 34** se neće realizirati do kraja kalendarske godine i zato je plan umanjen 100%.
* **Naknade građanima i kućanstvima na temelju osiguranja i druge naknade – 37** umanjuju se za 5%. Radi se o rashodima za nabavu radnih udžbenika. Budući da je nabava provedena plan rashoda je smanjen.

Rashodi za nabavu nefinancijske imovine povećavaju se za 18%.

* **Rashodi za nabavu proizvedene dugotrajne imovine** povećavaju se za 18%, a povećanje se sastoji od povećanja rashoda za nabavu elemenata za učionicu kemije te smanjenja plana rashoda za nabavu udžbenika.

**RASPOLOŽIVA SREDSTVA IZ PRETHODNIH GODINA**

U I. izmjene i dopune financijskog plana za 2024. godinu uključeni su viškovi i manjkovi iz 2023. godine raspoređeni Odlukom o rasporedu rezultata poslovanja iz 2023. godine.

|  |  |  |
| --- | --- | --- |
| Red. Br. | opis | iznos |
| 1. | Višak prihoda EU - Erasmus + | 16.947,32 |
| 2. | Višak vlastitih prihoda (prodaja starog papira i ŠZ Đurđica) | 1.517,76 |
| 3. | Višak prihoda - donacija | 1.464,98 |
| 4. | Višak prihoda iz nenadležnog proračuna | 4.826,51 |
| 5. | Manjak – nacionalno sufinanciranje (pomoćnici u nastavi) | -421,20 |
| 6. | Manjak prihoda iz nadležni proračun | -13.672,31 |
| 7. | Manjak prihoda EU - Pomoćnik u nastavi – projekt Odjek VI | -2.332,92 |
| 8. | Manjak prihoda - decentralizacija | -12.375,60 |
| 9. | Manjak prihoda iz nenadležnog proračuna | -8.445,53 |
| 10. | Manjak prihoda za posebne namjene (popravak tableta, produženi boravak, režije za dvoranu) | -5.100,65 |

1. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **REDOVNI PROGRAM ODGOJA I OBRAZOVANJA**

Cilj programa je financiranje redovnih materijalnih rashoda škole, realizacija terenskih nastava i škola u prirodi u skladu s Školskim kurikulumom, stručnih usavršavanja zaposlenika, opremanje škole prema potrebama. Program se sastoji od slijedeće aktivnosti:

**Aktivnost: A300203 Decentralizirane funkcije osnovnoškolskog odgoja i obrazovanja**

U okviru aktivnosti predlaže se povećanje rashoda za 42%. Rashodi se povećavaju jer će se obnova sanitarnih čvorova djelomično financirati iz decentraliziranih sredstava, a ne samo iz sredstava nadležnog proračuna kako je bilo planirano od početka godine. Povećani su rashodi za prijevoz učenika sukladno važećem ugovoru za uslugu prijevoza, a također su u sklopu aktivnosti odobrena dodatna sredstva za nabavu elemenata za učionicu kemije.

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 80 | 90 |
| Realizacija provedenih nabava za opremanje škole | Provedeni planirani postupci nabave opreme | postotak | 100 | 100 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 |

* **Program : 3003 DODATNI PROGRAMI ODGOJA I OBRAZOVANJA**

Ciljevi Dodatni program odgoja i obrazovanja su dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata i poticanje obrazovnih djelatnika na napredovanje.

Program se provodi kroz slijedeće aktivnosti:

**Aktivnost: A300307 Slobodne aktivnosti i školska natjecanja**

U sklopu aktivnosti predlaže se smanjenje rashoda za 7%. Slobodne aktivnosti za prvo i drugo polugodište prošle školske godine su isplaćene te je plan rashoda sveden na realizaciju, odnosno umanjen. Povećan je plan rashoda za međuopćinska natjecanja.

**Aktivnost: A300317 Redovna djelatnost osnovnih škola**

Aktivnost izvorno uključuje dio troškova energenata, sistematske preglede zaposlenika i prvu fazu obnove sanitarnih čvorova. Predlaže se smanjenje rashoda za 21% jer će se dio obnove sanitarnih čvorova financirati iz decentraliziranih sredstava.

**Aktivnost: A300353 Unapređenje standarda u školama izvor VLASTITI PRIHOD i Ministarstvo**

Predlaže se smanjenje rashoda za 18% i to rashoda za nabavu udžbenika, budući da je nabava istih realizirana te se do kraja prosinca ne očekuju dodatni rashodi u planiranoj visini. Također se iz istih razloga smanjuju rashodi za nabavu školskih majica i testova, prijevoza na terenske nastave koje financiraju roditelji te režijskih troškova dvorane „Vinko Zember“ za koje škola traži refundaciju.

**Aktivnost: A300332 EU Projekti**

U sklopu aktivnosti predlaže se povećanje rashoda za 185% jer je škola ušla u novu godinu akreditiranog projekta Erasmus + za koji je već ostvaren prihod te se povećavaju rashodi za individualne potpore za mobilnosti.

**Aktivnost: A300356 ODJEK VI 2023./2024.**

U sklopu aktivnosti predlaže se smanjenje rashoda za 7% jer je projekt realiziran u lipnju 2024. godine te je plan rashoda sveden na realizaciju.

**Aktivnost A300357 Produženi boravak**

Predlaže se smanjenje plana rashoda za 7%, a smanjuju se rashodi za plaće učiteljica u produženom boravku.

**Aktivnost A300359 ODJEK VII. 2024./2025.**

Predlaže se povećanje rashoda za 17% zbog povećanja cijene radnog sata pomoćnika u nastavi s 5,15 eura na 7,5 eura te zbog uvođenja dodatka na radni staž.

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. (školska godina 2022./2023.) | Ciljana vrijednost 2024. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 20 | 22 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 51 | 52 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 21 | 23 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 |
| Nabava udžbenika | Ministarstvo znanosti i obrazovanja financira udžbenike za sve učenike škole | postotak | 100 | 100 |
| Povećanje broja učenika u produženom boravku | Produženi boravak je velika pomoć roditeljima jer je dijete na sigurnom do završetka njihovog radnog vremena, ima osiguran obrok, riješi domaće zadaće i utvrdi gradivo što daje mogućnost kvalitetnije provedenog vremena u obiteljskom okruženju | broj | 29 | 54 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 18 | 20 |

* **Program : 30015 Socijalni program**

Cilj programa je podmirenje troškova prehrane učenika a provodi se kroz slijedeću aktivnost:

**Aktivnost: A301507 Pomoć za podmirenje troškova prehrane učenika osnovnih škola**

Predlaže se povećanje rashoda za 10%, a povećavaju se rashodi za nabavu namirnica za školsku kuhinju.

**Pokazatelj rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 |

* **Program: 9000 COP**

Cilj programa je redovita isplata plaća i materijalnih prava iz Kolektivnog ugovora svim zaposlenicima škole čije se plaće financiraju iz državnog proračuna.

**Aktivnost: 900003 COP**

U sklopu aktivnosti predlaže lagani porast rashoda za plaće te za naknadu zbog nezapošljavanja osoba s invaliditetom.

**Pokazatelj rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 |

1. **USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Đuro Ester“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja . Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **CILJEVI PROVEDBE PROGRAMA I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, te kroz brojne slobodne aktivnosti financiranih iz nadležnog i nenadležnog proračuna.

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin.

Škola ima 2 voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju priredbi i obilježavanja važnih datuma.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

Poticat *će se*stjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

Vrlo je važnoosvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Školsku godinu 2022./2023. uspješno su završili svi učenici.

Organizirano je županijsko natjecanje iz biologije te županijsko natjecanje u stolnom tenisu. Dvadeset učenika plasirano je na državnu razinu natjecanja te su osvojena dva prva mjesta (Croatian Maker liga i Lidrano) i jedno treće mjesto (Croatian Maker liga)

Zaposlenici su se stručno usavršavali na seminarima. Učitelji razredne i predmetne nastave redovito su se stručno usavršavali putem predmetnih Županijskih stručnih vijeća, kao i stručni suradnici. Po jedan nastavnik iz vijeća prisustvovao je državnim skupovima te je svoja iskustva prenosio ostalim nastavnicima.

U školskoj godini 2022./2023. OŠ „Đuro Ester“ bila je domaćin:

* Županijskog stručnog vijeća učitelja tehničke kulture
* Županijskog stručnog vijeća učitelja biologije
* Županijskog stručnog vijeća učitelja i nastavnika geografije
* Županijskog stručnog vijeća za građanski odgoj

Tijekom školske godine 2022/2023. u Osnovnoj školi „Đuro Ester“ ostvarene su izvannastavne aktivnosti čiji su nositelji i sudionici bili učitelji i učenici naše škole te vanjski suradnici.

U školi je osiguran dnevni obrok za sve učenike u školskoj kuhinji i blagovaoni koje se nalaze u podrumskim prostorijama škole. Četiri dana u tjednu učenici dobivaju topli obrok, a jedan dan hladni obrok. Za učenike je u blagovaoni osiguran dovoljan broj sjedećih mjesta. Hrana je raznolika i kvalitetno pripremljena. U kuhinji se hrani oko 355 učenika. Prije jela učenici obavezno peru ruke.

Shema školskog voća nastavlja se i dalje za sve učenike Škole sa ciljem da se učenicima osigura besplatan voćni obrok. Shema voća je organizirana na našoj školi četvrtkom.

Škola tijekom cijele godine u suradnji s Gradom Koprivnicom organizira prijevoz za učenike koji stanuju podalje škole. Prijevoz za učenike je besplatan. Školski autobusi svakodnevno sukladno dnevnom rasporedu boravka djece u školi dovoze u školu učenike i odvoze ih natrag kući. U autobusima je osiguran dovoljan broj sjedećih mjesta za sve učenike. Po potrebi su bile organizirane izvanredne linije za učenike zbog promjena u uobičajenom rasporedu rada škole.

U školskoj godini 2022./2023. škola je organizirala izlete, školu u prirodi, ekskurzije i terensku nastavu koji su u potpunosti organizirani u skladu s važećim pravilnicima.

U drugom polugodištu 2022./2023. realizirana je Škola plivanja za 34 učenika trećih razreda.

Od siječnja 2023. godine u našu školu je uveden program produženog boravka. Krenuli smo s 29 učenika u dvije skupine. Program se realizirao kroz pet područja: sportsko-rekreativno, jezično-komunikacijsko, kulturno-umjetničko, socijalizacijsko te prirodoslovno-matematičko. Učenicima polaznicima produženog boravka organiziran je ručak.

Osnovna škola „Đuro Ester je kvalitetna škola sa vizijom odgoja i obrazovanja sretnog učenika koji se razvija uz poticaj nastavnika i podršku roditelja. Cilj nam je stjecanje trajnog i primjenjivog znanja te osposobljavanje učenika za cjeloživotno učenje i osobni razvoj. Kvaliteta našeg rada temelji se na stalnom usavršavanju, timskom radu i međusobnom poštovanju.

Pripremila: voditeljica računovodstva Mirjana Kolarek

U Koprivnici 15.11.2024.

Ravnateljica:

mr. Sanja Prelogović

Predsjednica Školskog odbora:

Sanja Antolić, dipl. uč.