URBROJ: 389-2/2024

Koprivnica, 15. 11 .2024.

**O B R A Z L O Ž E NJ E**

**Prijedloga II. Izmjena i dopuna Financijskog plana Muzeja za 2024. godinu**

### Sažetak i djelokrug rada proračunskog korisnika

Osnovni podaci o ustanovi:

* 1. Naziv obveznika: Muzej grada Koprivnice
  2. Poštanski broj i sjedište obveznika: 48000, Koprivnica
  3. Adresa sjedišta: Koprivnica, Trg dr. Leandera Brozovića 1
  4. Šifra Grada/Općine: 201, Koprivnica
  5. Broj RKP: 27958
  6. Matični broj 3009670
  7. OIB: 26066765805

1. Razina: 21
2. Razdjel: 000
3. Šifra djelatnosti prema NKD: 9102, djelatnosti muzeja
4. Odgovorna osoba: Vršitelj dužnosti ravnatelja Muzeja grada Koprivnice Ivan Valent

Muzej grada Koprivnice kulturno je, komunikacijsko i informacijsko središte Grada Koprivnice i Koprivničko- križevačke županije koje vodi sustavnu brigu o nepokretnoj, pokretnoj i nematerijalnoj baštini grada i regije. Zadaća ustanove je sustavno prikupljanje, čuvanje, stručno održavanje, sređivanje, restauriranje, konzerviranje i trajno zaštićivanje muzejske građe, stručna i znanstvena obrada nepokretnih i pokretnih spomenika kulture, održavanje stalnog postava muzeja i priprema povremenih pokretnih izložbi koje se odnose na prošlost i sadašnjost grada Koprivnice i koprivničke Podravine, izdavanje i objavljivanje vlastitih publikacija, pripremanje i organiziranje brojnih kulturno – umjetničkih manifestacija i projekata, predavanja, tečajeva, seminara, stručnih i znanstvenih skupova, muzejskih radionica i igraonica, promicanje muzejske struke u suradnji sa srodnim ustanovama u zemlji i inozemstvu, promicanje muzejske struke suradnjom sa školama i drugim pravnim osobama te zainteresiranim pojedincima u skladu s ''Kodeksom profesionalne etike'' muzejske struke.

Muzej obavlja muzejsku djelatnost iz članka 3. točke 1. Zakona o muzejima i djelatnosti koje služe obavljanju djelatnosti upisane u sudski registar, a obuhvaća poslove nabave muzejske građe, istraživanja, stručne i znanstvene obrade te njezine sistematizacije u zbirke, zatim trajne zaštite muzejske građe, muzejske dokumentacije i baštinskih lokaliteta i nalazišta u svrhu osiguranja dostupnosti, obrazovanja, tumačenja i predstavljanja javnosti muzejske građe kao kulturnoga materijalnog i nematerijalnog dobra te dijelova prirode.

Muzej sukladno Statutu obavlja svoju djelatnost kako slijedi:

1. prikuplja muzejsku građu i muzejsku dokumentaciju sukladno svojoj misiji i politici skupljanja s područja na kojem djeluje
2. čuva muzejske predmete u odgovarajućim uvjetima i štiti cjelokupnu muzejsku građu, muzejsku dokumentaciju, baštinske lokalitete i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara
3. vodi propisanu muzejsku dokumentaciju o muzejskim predmetima, zbirkama i aktivnostima muzeja;
4. organizira stalne i povremene izložbe
5. organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice
6. podržava i organizira umjetnička i kulturna događanja u okviru svoga djelokruga
7. osigurava da poslove upravljanja muzejskom zbirkom obavljaju stručni muzejski djelatnici sukladno standardima
8. osigurava dostupnost zbirki u obrazovne, stručne i znanstvene svrhe
9. osigurava prihvatljivo okruženje za javnost i dostupnost građe
10. provodi digitalizaciju muzejske građe
11. obavlja reviziju muzejske građe u muzeju i dostavlja o tome izvješće Ministarstvu kulture i Osnivaču
12. obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup
13. izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode
14. može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja
15. obavlja i druge djelatnosti sukladno Zakonu i posebnim propisima.

***Zakonski okvir na kojem se zasnivaju programi i unutar kojeg Muzej grada Koprivnice djeluje kao javna ustanova u kulturi čine zakoni i pravilnici Republike Hrvatske:***

Zakonski okvir unutar kojeg Muzej grada Koprivnice djeluje kao javna ustanova u kulturi čine zakoni i pravilnici Republike Hrvatske:

* Zakon o muzejima (NN 61/18, 98/19,114/22),
* Zakon o ustanovama (NN 76/93; 29/97, 47/99, 35/08, 127/19, 151/22),
* Zakon o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20,62/20, 117/21, 144/22),
* Zakon o kulturnim vijećima i financiranju javnih potreba u kulturi (NN 83/22),
* Zakon o radu (NN 93/14, 127/17, 98/19, 151/22)
* Zakon o proračunu (NN 144/21),
* Zakon o upravljanju javnim ustanovama u kulturi (NN 96/01, 98/19),
* Zakon i Uredba o fiskalnoj odgovornosti (NN 111/18, 95/19),
* Pravilnik o uvjetima i načinu ostvarivanja uvida u muzejsku građu i muzejsku dokumentaciju (NN 115/01),
* Pravilnik o sadržaju i načinu vođenja muzejske dokumentacije o muzejskoj građi (NN 108/02),
* Pravilnik o načinu i mjerilima za povezivanje u sustav muzeja Republike Hrvatske (NN 120/02, 82/06),
* Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije (NN 30/06),
* Pravilnik o stručnim muzejskim zvanjima i drugim zvanjima u muzejskoj djelatnosti te uvjetima i načinu njihova stjecanja (NN 104/19),
* Pravilnik o financijskom izvještavanju u proračunskom računovodstvu (NN 37/22)
* Pravilnik o proračunskom računovodstvu i računskom planu (NN 124/14, 115/15, 3/18, 126/19, 108/20)
* Pravilnik o proračunskim klasifikacijama (NN 26/10, 120/13, 1/20)
* Pravilnik o polugodišnjem i godišnjem izvještaju o izvršenju proračuna (NN 24/13 i 102/17, 1/20, 147/20).

Osim navedenih zakona i pravilnika temeljem kojih Muzej grada Koprivnice obavlja muzejsku djelatnost te brine o pokretnoj i nepokretnoj baštini Muzej navedeno realizira i putem sljedećih akata:

* Statut Muzeja grada Koprivnice
* Pravilnik o unutarnjem ustrojstvu i načinu rada Muzeja grada Koprivnice
* Pravilnik o zaštiti od požara Muzeja grada Koprivnice
* Pravilnik o zaštiti arhivskog i registraturnog gradiva Muzeja grada Koprivnice
* Odluka o provođenju postupka jednostavne nabave robe, radova i usluga Muzeja grada Koprivnice
* Pravilnik o obradi i zaštiti osobnih podataka Muzeja grada Koprivnice
* Pravilnik o nagrađivanju i ocjenjivanju radnika Muzeja grada Koprivnice
* Pravilnik o ostvarivanju i korištenju vlastitih prihoda Muzeja grada Koprivnice
* Pravilnik o radu, pružanju usluga i korištenju knjižnične građe knjižnice Muzeja grada Koprivnice
* Godišnjeg programa rada i razvoja ustanove,
* drugih općih akata Muzeja grada Koprivnice (ugovorima o korištenju financijskih sredstava Ministarstva kulture, ugovorima o korištenju financijskih sredstava Proračuna Koprivničko-križevačke županije te ostalim važećim aktima o donacijama i sponzorstvima).

Prilikom izrade Prijedloga II. izmjena i dopuna Financijskog plana za 2024. godinu uz navedenu zakonsku regulativu ustanova planira procjenu realno ostvarivih vlastitih prihoda od prodaje robe, pružanja usluga, ostalih prihoda po posebnim propisima te procjenu sredstava kapitalnih i tekućih donacija u skladu s gospodarskim kretanjima, procjenom realnih potreba i u skladu s planiranim aktivnostima. Ovim prijedlogom izmjena i dopuna Financijskog plana izvršena je korekcija odnosno smanjenje prihoda i stavki rashoda za 728.326,00 EUR ili za 44,94% u odnosu na prethodni plan. Do smanjenja dolazi najvećim djelom zbog neostvarenih, a planiranih rashoda za projekt energetske obnove zgrade Muzeja grada Koprivnice, te se taj dio neostvarenih rashoda/prihoda Financijskim planom za 2025. godinu planira većim djelom u 2025. godini. Zbog toga izvršena je korekcija iz dva izvora financiranja, iz nadležnog je proračuna izvršeno smanjenje za 368.374,00 EUR te iz Pomoći iz inozemstava i od subjekata unutar općeg proračuna također je izvršeno smanjenje za 393.457,00 EUR.

### Obrazloženje programa i aktivnosti koji su predmet Prijedloga II. Izmjena i dopuna Financijskog plana Muzeja grada Koprivnice za 2024. godinu

***OPĆI DIO Financijskog plana***

### Planirani program Očuvanje kulturne baštine Muzeja grada Koprivnice za 2024. godinu čine redovna djelatnost ustanove, zaštita kulturne baštine, muzejsko-galerijska djelatnost, knjižnična djelatnost i nakladnička djelatnost, te aktivnost energetske obnove zgrade Muzeja. I Izmjene i dopune Financijskog plana ustanove za 2024. godinu izrađen je uravnoteženjem prihoda i rashoda te iznosi 1.620.614,00 EUR. Ovim se izmjenama i dopunama predlaže umanjenje prethodnog plana za 725.326,00 EUR ili 44,76% te je isti dan kao prijedlog za usvajanje u iznosu 895.288,00 EUR uravnoteženjem prihoda i rashoda i s uključenim prenesenim rezultatom poslovanja odnosno viškovima i manjkovima po izvorima financiranja.

### Tabela A

### U tabeli A Općeg dijela Financijskog plana u Računu prihoda i rashoda prihodi poslovanja planirani su u iz pet izvora financiranja. Prvi se odnosi na skupinu 63 Pomoći iz inozemnih i od subjekata unutar općeg proračuna, a koji se odnosi na prihod od tekućih i kapitalnih pomoći iz nenadležnog proračuna Ministarstva kulture i medija RH za muzejsko-galerijsku, pedagoško-edukativnu djelatnost i zaštitu kulturne baštine te iz Županijskog proračuna za financiranje prijavljenih programa u podskupini 636 koji je planiran u iznosu 93.806,00 EUR, a ovim je izmjenama i dopunama plana postojala potreba za korekcijom na niže za 81,50%. Planirani iznos na ovom je izvoru umanjen za 76.449,00 EUR te iznosi 17.357,00 EUR. Smanjenje se najvećim djelom odnosi na prijavljeni, ali neostvareni projekt obnove fasade Galerije Koprivnica. U podskupini 638 prvotno su planirane tekuće i kapitalne pomoći za financiranje energetske obnove zgrade Muzeja grada Koprivnice u iznosu od 536.989,00 EUR, a ovim je izmjenama i dopunama postojala potreba za korekcijom stavke prihoda za 52,70%, odnosno smanjenje za 283.007,00 EUR te ovim planom su korigirane na 253.982,00 EUR, a što se odnosi na planiranu doznaku prihoda za pokriće rashoda koji su trebali nastati realizacijom projekta energetske obnove zgrade Muzeja grada Koprivnice. Budući da je ugovor sa izvođačima potpisan u kasnijoj fazi nego što je planirano, planirani rashodi nisu nastali, pa se stoga nisu mogli realizirati ni prihodi planirani u sklopu programa Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade muzeja temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. Godine.

### Ostvareni vlastiti prihodi od prodaje proizvoda i pružanja usluga odnosno podskupini 661 planirani su u iznosu 12.025,00 EUR, a ovim se prijedlogom izmjena i dopuna traži smanjenje za 2.225,00 EUR ili 18,50% u skladu s realno ostvarivim prihodima. Za prihode od pozitivnih tečajnih razlika nije postojala potreba za promjenom, a planirani su u iznosu 50,00 EUR. Ostali prihodi po posebnim propisima su smanjeni za 2.000,00 EUR i svedeni na nulu. Prihodi iz nadležnog proračuna za financiranje rashoda poslovanja i kapitalnih rashoda planirani su u iznosu od 932.404,00 EUR te ovim prijedlogom izmjena i dopuna Financijskog plana predlaže se smanjenje od 361.645,00 EUR odnosno za 38,79% te iznosi 570.759,00 EUR.

### U Računu prihoda i rashoda rashodi poslovanja planirani u iznosu 638.183,00 EUR smanjuju se za 45.595,00 EUR ili 7,15% i iznose 592.588,00 EUR. Rashodi za zaposlene su ostali nepromijenjeni, a materijalni rashodi u ukupnom su iznosu smanjeni za 45.895,00 EUR ili 19,43% i iznose 190.273,00 EUR. Financijski rashodi za bankarske usluge uvećani su za 300,00 EUR i sada iznose 600,00 EUR.

### Rashodi za nabavu nefinancijske imovine od plana koji iznosi 982.431,00 EUR su smanjeni za 679.731,00 EUR, odnosno 69,19% i ovim prijedlogom financijskog plana iznose 302.700,00 EUR. Rashodi za nabavu proizvedene dugotrajne imovine su smanjeni za 2.000,00 EUR, dok su rashodi za nabavu plemenitih metala i ostalih pohranjenih vrijednosti smanjeni za 500,00 EUR, te sada iznose 8.100,00 EUR a najvećim dijelom se odnose na nabavu knjiga za povećanje fundusa muzejske biblioteke. Rashodi za dodatna ulaganja na građevinskim objektima planirana su u iznosu od 947.231,00 EUR, a ovim se izmjenama i dopunama predlaže smanjenje istih za 677.231,00 EUR, odnosno za 71,50% te se planiraju realizirati u iznosu 270.000,00 EUR. Rashodi za dodatna ulaganja odnose se na već spomenuti projekt energetske obnove zgrade Muzeja grada Koprivnice, te kako nisu realizirani u planiranom iznosu ovim izmjenama se raspoređuju prema novim očekivanjima.

### Tabela B

### Financijskog plana odnosi se na Račun financiranja u kojem se iskazuju primici od financijske imovine i zaduživanja te izdaci za financijsku imovinu, za otplatu kredita i zajmova koji se ne ispunjava obzirom da ustanova nije financijski zadužena.

### Tabela C

### U Tabeli C koja se odnosi na Raspoloživa sredstva iz prethodnih godina prijedlogom I. Izmjena i dopuna Financijskog plana stavke viškova i manjkova bilježe korekciju u skladu sa stvarno ostvarenim rezultatima po izvorima financiranja na dan 31.12.2023. godine u ukupnom iznosu 13.404,80 EUR te se planiraju u Financijskom planu ustanove, a pokriti će se tijekom 2024. godine sukladno Odluci Upravnoga vijeća o utvrđivanju i rasporedu rezultata iz 2023. godine (URBROJ: 69/2024. od 07.03.2024.)

### Ostvareni višak iz prethodnih godina prvotnim planom je planiran u iznosu od 8.000,00 eura, a I. izmjenama i dopunama smanjen je za 21.405,00 eura i predstavlja manjak raspoloživih sredstava iz prethodnih godina u iznosu od 13.405,00 eura. Budući da nije bilo promjena u rezultata poslovanja manjak se prikazuje u istom iznosu.

### Iskazani manjak prihoda poslovanja ostvaren je iz općih prihoda i primitaka u iznosu od 4.729,18 eura, a predstavlja metodološki manjak nastao iz razloga jer se prihod u sustavu riznice priznaje po načelu novčanog tijeka, odnosno radi se o odgođenom ostvarivanju prihoda. Zatim imamo ostvareni manjak od tekućih pomoći iz nenadležnog proračuna u iznosu od 856,00 eura, a odnosi se na manjak Koprivničko-križevačke županije za financiranje rashoda redovne djelatnosti koji je prenesen kao manjak prihoda iz 2023. godine, a doznačen je na temelju zahtjeva u 2024. godini. Manjak u iznosu od 32.145,00 eura odnosi se na tekuće pomoći od međunarodnih organizacija EU projekata koji je trebao biti doznačen tijekom 2023. godine, ali je doznačen početkom 2024. godine te je time niveliran nastali manjak iz prethodnih godina.

**POSEBNI DIO - Program 3006 OČUVANJE KULTURNE BAŠTINE**

**A300601 Redovna muzejska djelatnost**

Za financiranje redovne djelatnosti Muzeja iz nadležnog proračuna jedinice lokalne samouprave osigurani iznos od 496.180,00 EUR ovim izmjenama i dopunama plana umanjuje se za 8.345,00 EUR ili 1,68% te iznosi 487.835,00 EUR. U ovoj je aktivnosti izvršen interni rebalans stavki, sredstva su preraspodijeljena u skladu s realizacijom zbog čega dolazi do smanjenja materijalnih rashoda u iznosu od 8.145,00 EUR što je rezultat razlike najvećim dijelom smanjenja ostalih usluga i ostalih nespomenutih rashoda te povećanja energije i usluge promidžbe i informiranja. Ovim izmjenama i dopunama financijskog plana predlaže se smanjenje rashoda za nabavu knjiga u iznosu od 500,00 EUR.

**A300602 Zaštita kulturne baštine**

U I. izmjenama i dopunama financijskog plana Muzeja grada Koprivnice, aktivnost zaštita kulturne baštine usklađena je sa sklopljenim Ugovoru o korištenju sredstava Koprivničko-križevačke županije i Zaključku Župana o financiranju programske djelatnosti Muzeja u iznosu 6.000,00 EUR. Stoga je aktivnost ostala nepromijenjena.

**A300603 Muzejsko-galerijska djelatnost**

U Muzejsko-galerijskoj djelatnosti planirani su troškovi za izložbu Ivana Brkića pod nazivom „Digitalno doba“. Sukladno sklopljenom Ugovoru o korištenju sredstava Koprivničko-križevačke županije u iznosu od 1.000,00 EUR pomoći od strane Županije planirani materijalni rashodi umanjeni su za 1.500,00 EUR.

**A300605 Nakladnička djelatnost**

Nakladnička djelatnost Muzeja također je I. izmjenama i dopunama financijskog plana usklađena sa Zaključkom o rasporedu sredstava Proračuna Koprivničko-križevačke županije za 2024. godinu kojim je dodijeljeno 1.000,00 EUR za sufinanciranje izdavanja knjige Podravski zbornik 50/2024, najznačajnije muzejske publikacije te je u ovoj aktivnosti planiran trošak grafičkih usluga, što je kontinuirani trošak svake godine. Stoga ovim prijedlogom financijskog plana nema promjena u sklopu ove aktivnosti.

**A300607 Muzejska djelatnost – izvor vlastita i ostala sredstva**

Aktivnost je planirana u iznosu od 126.000,00 EUR, a ovim izmjenama i dopunama se predlaže smanjenje u iznosu od 68.725,00 EUR, odnosno za 54,54%. Najveće smanjenje od 65.000,00 EUR odnosi se na rashode za dodatna ulaganja jer nije realiziran projekt obnove fasade Galerije Koprivnica, dok su ostali rashodi preraspodijeljeni u skladu sa realizacijom.

**A300608 Zaštita kulturne baštine – izvor financiranja Ministarstvo kulture**

Za zaštitu kulturne baštine iz nenadležnog proračuna temeljem prijavljenih programa prema Ministarstvu kulture i medija planiran je iznos 8.000,00 EUR . Sukladno odobrenim programima i sklopljenim ugovornim obvezama ova aktivnost se umanjuje za 1.499,00 EUR. Planirani troškovi utrošiti će se sukladno ugovornim obvezama i planu provedbe Programa zaštite i očuvanja kopnene arheološke baštine: Draganovec – antička postaja Piretis za arheološka istraživanja u iznosu od 4.000,00 EUR, te na Program zaštite i očuvanja nematerijalnih dobara: Koprivnica, Male tajne medičarskog zanata za potrebe materijala pri provođenju radionica i za potrebe honorara prema sklopljenom ugovoru o djelu u iznosu od 1.500,00 EUR.

**A300609 Muzejsko galerijska djelatnost – izvor financiranja Ministarstvo kulture**

Temeljem odobrenih sredstava i sklopljenih ugovora o korištenju sredstava Ministarstva kulture i medija za programsku djelatnost 2024. godine u iznosu od 2.000,00 EUR sufinancira se program nakladničke djelatnosti tiska knjige Podravski zbornik 50/2024. Sukladno planiranim aktivnostima i potrebama stručnog osoblja ovom se pomoći planira financirati dio autorskih honorara za uredništvo knjige te su stoga ostale usluge smanjene u cijelosti, odnosno za 2.000,00 EUR dok je isti iznos realiziran na intelektualnim uslugama.

**A300611 Nakladnička djelatnost – izvor vlastita sredstva**

U ovoj aktivnosti planirano je financiranje za intelektualne usluge, odnosno za honorare autorskih ugovora koji se odnose na uredništvo muzejske publikacije Podravski zbornik 50/2024. Budući da su odobrena sredstva za sufinanciranje nakladništva Podravskog zbornika od strane Ministarstva kulture i medija RGH pokrila veći dio honorara za autorske ugovore ovim izmjenama i dopunama financijskog plana predlaže se smanjenje aktivnosti za 500,00 EUR.

**A300612 Galerija Hlebine**

Galerija naivne umjetnosti Hlebine financirala se temeljem Ugovora o provedbi sufinanciranja muzejsko-galerijske djelatnosti u Galeriji naivne umjetnosti Hlebine (7.12.2020.- 31.12.2023.) i Sporazuma o financiranju galerijske djelatnosti u Galeriji naivne umjetnosti Hlebine (20.7.2012.) sklopljenima između Koprivničko-križevačke županije, Grada Koprivnice i Muzeja grada Koprivnice. Navedenim aktima je regulirano financiranje troškova za redovnu djelatnost Galerije naivne umjetnosti za trogodišnje razdoblje. Plan za 2024.godinu iznosi 50.000,00 EUR i to u omjeru 70%:30% troškova u korist Koprivničko-križevačke županije. Kako Ugovor sa Koprivničko-križevačkom koji je istekao 31.12.2023. nije potpisan stavke koje su financirane od strane nenadležnog proračuna u potpunosti su umanjene, a stavke financirane iz Općeg proračuna su uvećane kako bi se moglo nastaviti redovno poslovanje Galerije naivne umjetnosti Hlebine. Stoga su materijalni rashodi koji su financirani iz nadležnog proračuna uvećani za 6.700,00 EUR, dok su materijalni rashodi koji su prvotno bili planirani, a financiraju se od pomoći iz nenadležnog proračuna umanjeni za 6.450,00 EUR.

**A300615 Energetska obnova zgrade Muzeja grada Koprivnice**

Ova je aktivnost planirana u sklopu programa Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade muzeja temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. godine, a ugovorne strane projekta su Ministarstvo kulture i medija RH, Fond za zaštitu okoliša i energetsku učinkovitost te Muzej kao korisnik bespovratnih sredstava Mehanizma za oporavak i otpornost. Projektne aktivnosti započele su prijavom navedenog projekta od ožujka 2023. godine i traju do ožujka 2026. godine. Navedeni se projekt tijekom trogodišnjeg razdoblja planira financirati manjim dijelom iz proračuna Grada Koprivnice kojim će se pokriti neprihvatljivi troškovi energetske obnove dok će većina tekućih i kapitalnih troškova biti pokrivena iz pomoći od izvanproračunskog korisnika temeljem prijenosa EU. U 2024. godinu I. izmjenama i dopunama financijskog plana planirano je 916.989,00 EUR na temelju procijenjenih troškova. Za podmirenje neprihvatljivih troškova iz proračuna Grada Koprivnice planirano je 380.000,00 EUR, dok su Pomoći unutar općeg proračuna EU projekti planirani u iznosu od 536.989,00. Zbog kasnijeg potpisivanja ugovora sa izvođačem radova od planiranog i spore dinamike realizacije projekta, veći dio planiranih rashoda prebacuje se u 2025. godinu te slijedom toga ukupno smanjenje ove aktivnosti iznosi 643.007,00 EUR ili 102,84%

Financijski pokazatelji ustanove izrađeni su sukladno Zakonu o proračunu (NN 144/21), Pravilniku o proračunskom računovodstvu i računskom planu (NN 124/14, 115/15, 3/18, 126/19, 108/20), Pravilniku o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21), Pravilniku o proračunskim klasifikacijama (NN 26/10, 120/13, 1/20) te sukladno uputama za izradu Prijedloga II. izmjena i dopuna Financijskog plana za razdoblje 2024. godinu Grada Koprivnice, Upravnog odjela za društvene djelatnosti.

Prijedlog izmjena i dopuna Financijskog plana za 2024. godinu iskazan je na razini skupine ekonomske klasifikacije, ali su stavke prihoda i rashoda detaljnije obrazložene u nastavku ovog obrazloženja.

***Ishodište i pokazatelji na kojima se zasnivaju izračuni i ocjene potrebnih sredstava za provođenje programa odnosno obrazloženje planiranih prihoda i primitaka za 2024. godinu***

**Prihodi poslovanja (razred 6)**

Prihodi poslovanja planirani su u iznosu 1.634.019,00 EUR, a prijedlogom II. izmjena i dopuna za 2024. godinu predlaže se smanjenje za 725.326,00 EUR odnosno za 44,39% u skladu s ugovornim obvezama i očekivanim realno ostvarivim prihodom iz vlastitih izvora financiranja, te od planiranih pomoći od nenadležnog proračuna.

Slijedom navedenog, prijedlogom II. izmjena i dopuna financijskog plana planira se ostvarenje prihoda iz sljedećih izvora financiranja:

**Pomoći iz inozemstva i od subjekata unutar općeg proračuna (skupina 63)**

### U skupini 63 koja se odnosi na pomoći iz inozemstva i od subjekata unutar općeg proračuna planirana je vrijednost od 662.940,00 EUR. Ovim izmjenama i dopunama financijskog plana smanjuju se za 359.456,00 EUR, odnosno za 54,22%. Stavke ove vrste prihoda planirane su u skladu s realizacijom, ugovornim obvezama i odobrenim sredstvima od čega u podskupini 636 prihod od tekućih i kapitalnih pomoći iz nenadležnog proračuna Ministarstva kulture i medija RH te iz Županijskog proračuna iznose 93.806,00 EUR, a ovim je izmjenama i dopunama plana postojala potreba za korekcijom na niže za 81,50%. Planirani iznos na ovom je izvoru umanjen za 76.449,00 EUR te iznosi 17.357,00 EUR. Smanjenje se najvećim djelom odnosi na prijavljeni, ali neostvareni projekt obnove fasade Galerije Koprivnica. U podskupini 638 prvotno su planirane tekuće i kapitalne pomoći za financiranje energetske obnove zgrade Muzeja grada Koprivnice u iznosu od 536.989,00 EUR, a ovim je izmjenama i dopunama postojala potreba za korekcijom stavke prihoda za 52,70%, odnosno smanjenje za 283.007,00 EUR te ovim planom su korigirane na 253.982,00 EUR, a što se odnosi na planiranu doznaku prihoda za pokriće rashoda koji su trebali nastati realizacijom projekta energetske obnove zgrade Muzeja grada Koprivnice. Budući da je ugovor sa izvođačima potpisan u kasnijoj fazi nego što je planirano, planirani rashodi nisu nastali, pa se stoga nisu mogli realizirati ni prihodi planirani u sklopu programa Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade muzeja temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. Godine. Prihodi iz navedenih izvora planirani su realno i u visini moguće ostvarivih sukladno prijavljenim programima, ugovornim obvezama i projektnim aktivnostima.

**Prihodi od imovine (skupina 64)**

Prihodi od imovine, odnosno prihodi od pozitivnih tečajnih razlika planiran je u iznosu 50,00 EUR koje se ostvaruju evidentiranjem i plaćanjem računa u drugoj valuti te se ne očekuju odstupanja od plana

**Prihodi od upravnih i administrativnih pristojbi, pristojbi po posebnim propisima i naknada (skupina 65)**

Prihod od naknada po posebnim propisima s osnove osiguranja imovine planirani su u 2024. godini u iznosu 2.000,00 EUR, budući da nije došlo do realizacije ovih prihoda predlaže se smanjenje za planirani iznos i dovođenje na nulu.

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (skupina 66**)

U ovu skupinu prihoda ubrajaju se prihodi od donacija i prihodi ostvareni iz vlastitih izvora financiranja odnosno pružanja usluga i od prodaje robe te je za ovu skupinu prihoda postojala potreba za korekcijom na niže za 2.225,00 EUR ili 6,08% u odnosu na planiranu vrijednost koja je iznosila 36.625,00 EUR. Za tekuće i kapitalne donacije muzejske građe od pravnih i fizičkih osoba u podskupini **663** nije postojala potreba za izmjenama i dopunama stavki. U podskupini **661** prijedlogom ovih izmjena i dopunaplanira se smanjenje za 2.225,00 EUR ili 18,51%, sa prvotnog plana od 12.025,00 EUR na novi plan u iznosu od 9.800,00 EUR u skladu s realno ostvarivim prihodima.

**Prihodi iz nadležnog proračuna i od HZZO-a temeljem ugovornih obveza (skupina 67)**

Prihodi iz nadležnog proračuna za financiranje rashoda poslovanja i kapitalnih rashoda u skupini **67** planirani su u iznosu 932.404,00 EUR, a ovim prijedlogom izmjena i dopuna Financijskog plana predlaže se smanjenje stavki prihoda za planirane rashode te ukupni planirani iznos bilježi korekciju na manje za 361.645,00 EUR ili 38,79% i iznosi 570.759,00 EUR. Iz nadležnog je proračuna izvršeno vrijednosno najveće smanjenje za aktivnost energetske obnove zgrade Muzeja grada Koprivnice u iznosu od 360.000,00 EUR dok je za redovne rashode poslovanja došlo samo do preraspodjele između stavki.

**Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika za razdoblje 1. 1. 2024. -15. 11. 2024. godine**

Od početka godine provode se redovni programi zaštite kulturne baštine, izložbene i nakladničke djelatnosti, pedagoško-edukativne aktivnosti, redovna djelatnosti koja se odnosi na stručni rad na obradi te zaštiti i očuvanju muzejske građe. Vezano uz navedeno, tijekom godine provedene su dvije jednostavne javne nabave vezane uz Plan preventivne zaštite, konzervacije i restauracije Muzeja za razdoblje 2020.–2024. godine. Jedna se odnosi na provedbu konzervatorsko-restauratorskih radova, a druga na nabavu materijala za preventivnu zaštitu muzejske građe. Na konzervatorsko-restauratorske radove upućena je kamena urna iz Zbirke antike koja će biti uklopljena u budući stalni postav Muzeja, a iz etnografskih je zbirki na restauraciju upućen rubac iz Zbirke etnografskog tekstila. Radovi su sufinancirani sredstvima Grada Koprivnice i Koprivničko-križevačke županije. Provedba konzervatorsko-restauratorskih radova doprinosi povećanju vrijednosti dugotrajne nematerijalne imovine ustanove i mogućnosti stavljanja predmetne građe u muzejsku izložbenu funkciju. U sklopu provedbe jednostavne javne nabave za nabavu materijala za provedbu preventivne zaštite na muzejskoj građi, osim redovne godišnje nabave materijal, nabavljena je i veća količina materijala koji je poslužio prilikom pakiranja muzejskih predmeta koji su iz zgrade Muzeja seljeni na prostor muzejskog depoa na prostoru Kampusa. S time u vezi, potpisan je i ugovor za najam novih prostora na prostoru Kampusa u koji je izmješten dio građe te uredski namještaj koji se nalazio u zgradi Muzeja. Radovi na pakiranju i izmještanju građe, opreme i namještaja iz zgrade Muzeja bili su vezani uz nadolazeću energetsku obnovu zgrade. Za istu je tijekom godine provedena javna nabava za odabir izvođača radova. Uz nju su provedene još i tri jednostavne javne nabave za provedbu projektantskog i stručnog nadzora, te koordinatora zaštite na radu, vezane uz provedbu projekta energetske obnove zgrade Muzeja. Ugovori s odabranim izvođačima potpisani su krajem listopada, a uvođenje u radove održano je 8. studenog.

Do 15. 11. 2024. godine zabilježena je posjećenost od 8.515 posjetitelja (Muzej grada Koprivnice 625, Galerija Koprivnica 3.393, Galerija Mijo Kovačić 2.142, Galerija naivne umjetnosti u Hlebinama 1450, Galerija skulptura Ivan Sabolić Peteranec 379i Spomen područje Danica 256 posjetitelja). Održana su i odrađena stručna vodstva kroz stalni postav i izložbe te pedagoško-edukativne aktivnosti i programe *Ropotarnica*, *Muzej u školi* i *Celog sveta prestolnica* namijenjene učenicima i studentima s ciljem boljeg upoznavanja kulturne baštine i njezina očuvanja.

Za potrebe provedbe izložbenog programa u muzejskim objektima provedena je jednostavna javna nabava za grafičko oblikovanje i tisak materijala za redovnu i programsku djelatnost ustanove, koja je bila razdijeljena u četiri grupe: Grupa A: Knjige; Grupa B: Katalozi; Grupa C: Razno; Grupa D: Grafičko oblikovanje. Navedena je bila temelj za provedbu izložbenih programa tijekom godine. Oni su sufinancirani sredstvima Grada Koprivnice i Koprivničko-križevačke županije. U razdoblju 1. 1. 2024. do 15 .11. 2024. realizirano trinaest domaćih te četiri gostujuće izložbe. Početkom veljače u Galeriji Koprivnica završena je izložbe *DAB´23*, a nakon nje su uslijedile izložbe *Krajolici iz Zbirke Vladimira Malančeca*, gostujuća izložba iz *Hinko Krapek čovjek svog doba* iz Muzeja grada Karlovca, *Ivan Brkić 2003 – 2023 // Digitalno doba*, *Nenad Marinac: Srastanje*, *Svijet minijaturnog drveća* te*Zbirka Smiljanić – suvremena umjetnost*. U Galeriji naivne umjetnosti u Hlebinama održane su izložbe *Umjetnost je ženskog roda*, *Ernestinovo: mjesto susreta, stvaranja i kolektivnog aktivizma* te *Kak igramo i tancamo*. Na prostoru Spomen područja Danica predstavljena je izložba *Od Danice do Jasenovca* i koautorstvu ustanove Spomen područje Jasenovac i Vijeća srpske nacionalne manjine Koprivničko-križevačke županije. U Galeriji skulptura Ivan Sabolić u Peterancu održane su dvije gostujuće izložbe. Prva je bila maketarska izložbe *Hrvatska vojska i policija u mjerilu od domovinskog rata do danas* u suradnji s Hrvatskom zajednicom tehničke kulture, IPMS Croatia, Hrvatskom udrugom vojnih minijaturista, UHBDDR ogrankom Peteranec, te Općinom Peteranec. Nakon nje, povodom obilježavanja Galovićeve jeseni, u suradnji s Udrugom žena i Kulturno-umjetničkim društvom Fran Galović Peteranec, pripremljena je izložba *Đačko doba – Razvoj pučkog školstva u Peterancu.* Izložba *DAB ´23* gostovala je u Osijeku i Slavonskom brodu, dok je izložba *Kak igramo i tancamo* gostovala u Muzeju Croata insulanus Grada Prelog, s kojim je i rađena u suradnji. U sklopu obilježavanja programa Europske prijestolnice kulture, Tart 2024. godine, Muzej grada Koprivnice sudjelovao na izložbi „Hidden Worlds Expanding“. Cilj cjelokupnog programa bio je povećanje vidljivosti tzv. autsajdera, marginalaca, a posebice ljudi s drugačijim potrebama ili mogućnostima. Iz navedenog je razloga glavnu izložbenu okosnicu činila internacionalna izložba autsajderske umjetnosti, s dodatnim naglaskom na istočnu Europu čime su predstavljene umjetnine iz Zbirke naivne umjetnosti Muzeja doprinijele povećanju vidljivosti hrvatske kulturne baštine u Europi.

U sklopu projekata i suradnje koju provodi Muzej s općinama i udrugama s prostora Koprivničko-križevačke županije na programima prezentacije i očuvanja nematerijalne kulturne baštine potrebno je spomenuti i činjenicu da je Umijeće izrade peteranskog veza *filea* dobilo status trajno zaštićenog nematerijalnog kulturnog doba RH. Nadalje, tijekom srpnja Muzej je sudjelovao u 17. izdanju Međunarodnog festivala folklora „Iz bakine škrinje“. U sklopu aktivnosti festivala Dani kulturne baštine Muzej je organizirao dvije radionice vezane uz nematerijalna kulturna dobra s prostora Podravine. Jedna je bila vezana uz prezentaciju izrade tjestenine za svatovsku juhu *požiraka*, organizirana u suradnji s Društvom žena Đelekovec i Osnovnom školom Mihovil Pavlek Miškina Đelekovec, dok je druga bila vezana uz Umijeće izrade *pogače z oreji* koju su predstavile članice Udruge žena grada Đurđevca. Uz navedeno, tijekom listopada održane su radionice *cifranja*licitara u sklopu programa „Male tajne medičarskog zanata“ koje su dio programa Koprivničko medičarstvo, usmjerenog na očuvanje i prezentaciju medičarskih obrta, zaštićenog nematerijalnog kulturnog dobra RH. Radionice su realizirane uz potporu Ministarstva kulture i medija RH i Grada Koprivnice

Uz izložbene programe održan je niz aktivnosti koje su započele obilježavanjem manifestacije Noći muzeja: Muzeji i nova publika u Muzeju grada Koprivnice, Galerijama Koprivnica i Mijo Kovačić te Galeriji naivne umjetnosti Hlebine, predstavljanje Podravskog zbornika 49/2023 u Ludbregu, održana je radionica dječjih igara u suradnji s OŠ Braća Radić i izložba likovnih učenika OŠ Đuro Ester u Galeriji Koprivnica koja je dio obilježavanja 65. godišnjice škole. U mjesecu svibnju Muzej je sudjelovao aktivnošću Sat anatomije u 29. Edukativnoj akciji muzejskih pedagoga te različitim aktivnostima u obilježavanju Međunarodnog dana muzeja 2024. godine.

Kada su u pitanju ovogodišnje donacije valja spomenuti veliku donaciju Petra Turine kojom je Muzeju poklonio ostavštinu Drage Turine, dok se do kraja godine planira preuzimanje dokumentacije vezane uz rad fotografkinje Smiljke Pavlović od strane Instituta za povijest umjetnosti.

Tijekom godine prikupljani su radovi za jubilarni 50 broj Podravskog zbornika koji je predstavljen 8.11.2024. godine. Isti je sufinanciran sredstvima Grada Koprivnice, Ministarstva kulture i medija RH te Koprivničko-križevačke županije.

Od preostalih programa valja spomenuti nastavak sustavnih arheoloških istraživanja lokaliteta Draganovec koji je sufinanciran sredstvima Ministarstva kulture i medija RH i Grada Koprivnice. U sklopu provedbe programa otkriven je izvanredan nalaz - definirana je ranokršćanska crkva; radi se o prvoj pronađenoj ranokršćanskoj crkvi koja se nalazi na nizinskom položaju na prostoru kontinentalne Hrvatske.

Na temelju zakonske regulative o pravu na pristup informacijama zaprimljen je i obrađen jedan zahtjev. Bilo je zainteresiranih korisnika za uvid u muzejsku građu i dokumentaciju te je zaprimljeno jedanaest upita za uvid u istu. Osim izložbenih programa u galerijskim prostorima održane su edukativne radionice, predavanja, koncerti i predstavljanje publikacija.

U sklopu pripreme programa za 2025. godinu prijavljeno je deset programa prema Ministarstvu kulture i medija RH te tri programa prema Koprivničko-križevačkoj županiji. Tijekom studenog objavljen je natječaj za prijem dva kustosa-pripravnika.

I ove godine, Muzej je nastavio informirati javnost o svojim aktivnostima u tiskanom izdanju Glasa Podravine i prigorja pod naslovom „moj generator kulture“, na portalima glaspodravine.hr, dravainfo.hr i epodravina.hr objavom priloga o muzejskim aktivnostima, izložbama i edukativnom djelatnostima te kroz druge tiskane i elektroničke medije.

Do kraja godine u planu je održavanje predbožićnih radionica, izložba *Zlatko Bourek* u Galeriji Koprivnica te izložba iz zbirke obitelji Čolak *Ivan Generalić za (sto)deset*. Planira se i završetak stalne izložbe za Spomen područje Danica te priprema izložbe Staphana Lupina za siječanj 2025. godine. Uz navedeno, do kraja studenog planira se prijava programa za opremanje zgrade Muzeja u suradnji s partnerima iz Mađarske.

Prijedlog II. Izmjena i dopuna Financijskog plana Muzeja grada Koprivnice za 2024. godinu uz obrazloženje usvojen je na 13. sjednici Upravnoga vijeća Muzeja grada Koprivnice te se dostavlja Gradu Koprivnici na odobrenje i usvajanje. Nakon usvajanja istog od strane Gradskog vijeća ovaj dokument postaje II. izmjene i dopune Financijskog plana Muzeja grada Koprivnice za 2024. godinu.

Predsjednik Upravnog vijeća Muzeja grada Koprivnice

Prof. dr.sc. Mario Tomiša