Osnovna škola „Antun Nemčić Gostovinski“

Školska 5, 48 000 Koprivnica

MB: 01784722

OIB: 34572748706

Šifra ustanove: 06-037-001

Šifra djelatnosti: 8520

KLASA: 400-01/24-01/4

URBROJ: 2137-29-24-3

U Koprivnici, 21.11.2024.

**OBRAZLOŽENJE PRIJEDLOGA**

**II. IZMJENA I DOPUNA FINANCIJSKOG PLANA ZA 2024. GODINU**

**1. Sažetak djelokruga rada Škole**

Škola je osnovnoškolska javna ustanova sukladno odredbama Zakona o ustanovama. Prava i dužnosti Osnivača Škole obavlja Grad Koprivnica na temelju Odluke Ministarstva o prijenosu osnivačkih prava na Grad Koprivnicu (KLASA: 602-02/01-01/1, URBROJ: 532/1-01-01) od 5. studenoga 2001. godine.

Škola obavlja djelatnost osnovnog odgoja i obrazovanja sukladno Zakonu o odgoju i obrazovanju u osnovnoj i srednjoj školi i Državnom pedagoškom standardu osnovnoškolskog sustava odgoja i obrazovanja.

Škola radi na temelju Statuta Škole te Školskog kurikuluma i Godišnjeg plana i programa rada (Školski Kurikulum i Godišnji plan i program rada škole se donose početkom svake školske godine), a zasnovani su na Nacionalnom kurikulumu i nastavnim planovima i programima rada.

Škola ima dvije područne škole Reku i Jagnjedovec. U matičnoj školi i područnim školama Reka i Jagnjedovec nastava se izvodi tijekom pet radnih dana tjedno u dvije smjene. U matičnoj školi viši razredi (5. – 8.) polaze nastavu u jednoj smjeni, dok se niži razredi (1. – 4.) rotiraju u dvije smjene. U područnoj školi Jagnjedovec je dvorazredna kombinacija (1./3 razred i 2./4. razred). Organizacijski se provodi u obliku redovne nastave, izborne nastave, dopunske nastave, dodatne nastave te izvannastavnih aktivnosti. U matičnoj školi organiziran je Program produženog boravka za učenike od 1. – 4. razreda, produženi boravak organiziran je u četiri grupe.

Prema mjestu izvođenja postoji i izvanučionička nastava koja podrazumijeva ostvarivanje programskih sadržaja izvan školske zgrade: terenska nastava, izleti, škola u prirodi i ekskurzije. Izvanučionička nastava se realizira i provodi sukladno odredbama Pravilnika o izvođenju izleta, ekskurzija i drugih odgojnoobrazovnih aktivnosti izvan škole.

Nastava se za učenike organizira prema uzrastu po razredima, a neposredno izvodi u razrednom odjelu i obrazovnoj skupini, prema utvrđenom rasporedu nastavnih sati. Sadržajno je nastava podijeljena u nastavne predmete.

Pored obveznih odgojno – obrazovnih programa, u Školi se provode specifični programi i projekti. Neki programi i projekti provode se na europskoj, neki na nacionalnoj razini, neki na županijskoj ili gradskoj, a postoje programi i projekti koje Škola sama osmišljava i realizira u okviru svog rada.

U školskoj 2024./2025. godini ustrojeno je 35 razrednih odjela koje pohađa 696 učenika (633 učenika u matičnoj školi, 45 učenika u PŠ Reka i 18 učenika u PŠ Jagnjedovec), zaposleno je ukupno 87 radnika, u sklopu projekta ODJEK VII. – Odrastanje u jednakosti zaposleno je 8 pomoćnika u nastavi.

**2. OBRAZLOŽENJE PROGRAMA (AKTIVNOSTI I PROJEKATA)**

**RASHODI**

U prijedlogu II. Izmjena i dopuna Financijskog plana Osnovne škole „Antun Nemčić Gostovinski“ predlaže se povećanje ukupnih rashoda za 108.292,00 eura te novi plan iznosi 2.976.834,00 eura. Predlaže se povećanje rashoda poslovanja u iznosu od 75.408,00 eura te povećanje rashoda za nabavu nefinancijske imovine u iznosu od 32.884,00 eura. Povećanje rashoda poslovanja odnosi se najvećim dijelom na povećanje rashoda za usluge tekućeg i investicijskog održavanja (zamjena parketa u sportskoj dvorani) te plaće zaposlenika s obzirom da je počevši od plaće za rujan došlo do povećanja plaća pomoćnika u nastavi te je krajem listopada zaposlena četvrta učiteljica u produženom boravku. Povećanje rashoda za nabavu nefinancijske imovine odnosi se najvećim dijelom na rashode za klimatizacijski sustav škole. Promjene predloženih iznosa rashoda odnose se na slijedeće aktivnosti:

**AKTIVNOST: A 300201 Decentralizirane funkcije osnovnog školstva**

Iz sredstava za decentralizirane funkcije osigurava se financiranje minimalnog financijskog standarda javnih potreba u odgoju i osnovnom obrazovanju i to: materijalni i financijski rashodi, rashodi za materijal, dijelove i usluge tekućeg i investicijskog održavanja, za nabavu proizvedene dugotrajne imovine i dodatna ulaganja u nefinancijsku imovinu.

Predlaže se iznos od 276.567,00 eura za podmirenje svih planiranih potreba koje se financiraju iz decentraliziranih funkcija osnovnog školstva. Ukupni rashodi podijeljeni su na rashode poslovanja koji iznose 229.692,00 eura (smanjeni su za 54.000,00 eura zbog manjih troškova prijevoza učenika) te na rashode za nabavu nefinancijske imovine koji iznose 46.875,00 eura (povećani su za 31.875,00 zbog ulaganja u klimatizacijski sustav škole). Time su ukupni rashodi za ovu aktivnost smanjeni za 22.125,00 eura. Predlažu se promjene iznosa po pojedinim kategorijama rashoda kako slijedi.

Naknade troškova zaposlenima planirane su u iznosu od 11.100,00 eura, a predlaže se povećanje troškova za ukupno 150,00 eura. Učitelji i zaposlenici Škole kontinuirano se stručno usavršavaju kako bi mogli održati jednaku razinu profesionalnosti u svom radu. Iako su troškovi stručnog usavršavanja i ostalih naknada troškova zaposlenima (korištenje privatnog automobila u službene svrhe) niži od planiranih, dolazi do povećanja troškova službenih putovanja (dnevnice i smještaj). Do povećanja tih rashoda dolazi također i zato jer su realizirana i brojna stručna putovanja vezana uz natjecanja i ekskurzije učenika.

Ukupno planirani rashodi za materijal i energiju iznose 83.700,00 eura, a predlaže se ukupno smanjenje rashoda za 6.630,00 eura. Do smanjenja navedenih rashoda dolazi najvećim dijelom zbog smanjenja rashoda za energiju. Do ušteda troškova energije dolazi velikim dijelom zbog proizvodnje električne energije putem fotonaponskih ćelija na krovištu škole te zbog regulacije cijene plina nakon što je 1.6.2024. potpisan novi ugovor za opskrbu plinom. Dio tih sredstva će se prerasporediti za povećanje rashoda za sitni inventar u iznosu od 1.000,00 eura (nabava pomagala za nastavu), za nabavu službene, radne i zaštitne odjeće u iznosu od 370,00 eura (zbog kadrovskih promjena), nabavu uredskog materijala i ostalih materijalnih rashoda u iznosu od 5.000,00 eura. Najveći razlog povećanja planiranih rashoda za materijal i ostale materijalne rashode je povećanje tržišnih cijena istog.

Ukupno planirani rashodi za usluge iznose 184.012,00 eura, a predlaže se ukupno smanjenje rashoda za 47.300,00 eura. Zbog manjih troškova od očekivanih te s obzirom da je potpisan novi ugovor za prijevoz učenika od 28.08.2024., predlaže se smanjenje planiranih rashoda za prijevoz učenika za 54.000,00 eura. Predlaže se povećanje rashoda za usluge tekućeg i investicijskog održavanja u iznosu od 5.435,00 eura zbog povećanih rashoda za obvezna i zakonom propisana periodična ispitivanja instalacija. Do povećanih troškova ovih usluga dolazi i zato jer su zbog nabave nove opreme i uređaja za školsku kuhinju bila potrebna i nova ispitivanja električnih i plinskih instalacija u podrumu škole. Predlaže se i povećanje ostalih usluga u iznosu od 1.800,00 eura zbog rashoda za obnovu energetskih certifikata za područne škole Reka i Jagnjedovec te zbog većih troškova za grafičke usluge (kopiranje materijala za nastavu).

Planirana sredstva za ulaganja u nefinancijsku imovinu Škole iznose 15.000,00 eura. S obzirom da su školi dodijeljena dodatna sredstva u iznosu od 31.875,00 eura, ukupni iznos planiranih sredstava za nabavu nefinancijske imovine iznosi 46.875,00 eura te se predlaže slijedeća raspodjela tog iznosa. Za projektnu dokumentaciju za izradu klimatizacijskog sustava škole planiran je iznos od 2.350,00 eura na kontu 45. S obzirom na već spomenuta dodatna sredstva za klimatizacijski sustav zajedno sa projektnom dokumentacijom planira se ukupni iznos od 30.403,75 eura što će biti dovoljno za klimatizaciju prizemlja i prvog kata zgrade. Do povećanja rashoda doći će na kontu 4223. Za nabavu uredske i informatičke opreme i interaktivnih ekrana planirano je 8.425,00 eura. Predlaže se povećanje rashoda za nabavu navedene opreme na ukupno 10.564,00 eura zbog dodatne nabave uredskog namještaja (uredske stolice) i opreme za nastavu (školska ploča). Zbog neplanirane, a neophodne nabave novog kontejnera za otpad, predlaže se povećanje rashoda za nabavu uređaja i opreme za ostalu namjenu u iznosu od 1.624,00 eura. Za ostatak od 58,00 eura predlaže se povećanje rashoda za nabavu knjiga za školsku knjižnicu.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Povećanje broja učitelja koji se stručno usavršavaju | Prioritet Škole je kvalitetno obrazovanje i odgoj učenika što ostvarujemo stalnim  usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju | postotak | 75% | škola | 80% | 80% | 85% |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Ulaganje u investicijsko i tekuće održavanje objekata i opreme | Radi kvalitetnog održavanja nastavnog procesa, sigurnosti učenika i zaposlenika i redovitog rada škole nužno je ulaganje u održavanje objekata i opreme | euro | 7.312,00 | škola | 8.000,00 | 8.500,00 | 8.500,00 |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Smanjenje rashoda za energiju | Cilj je smanjiti rashode za energiju radi uvođenja obnovljivih izvora energije u matičnoj školi i područnim školama Reka i jagnjedovec | postotak | 100% | škola | 85% | 80% | 75% |

**AKTIVNOST: A300305 Slobodne aktivnosti i školska natjecanja**

Za provedbu cjelokupnog programa planiran je iznos od 12.500,00 eura. Škola provodi programe izvan nastavnih aktivnosti koje sufinancira Grad Koprivnica. Programi se sufinanciraju na bazi jednog (za pojedine grupe dva) sata tjedno za sveukupno 27 tjedana u školskoj godini. Putem navedene aktivnosti osigurala su se sredstva za provođenje slobodnih aktivnosti koje vode učitelji naše Škole, a tjedno je planirano održavanje ukupno 24 sata slobodnih aktivnosti odnosno 20 grupa slobodnih aktivnosti. Za plaće i doprinose na plaće planirano je 8.500,00 eura. S obzirom da su isplaćeni svi održani sati, predlaže se smanjenje rashoda za plaće i doprinose u iznosu od 59,00 eura. U tom iznosu predlaže se povećanje ostalih nespomenutih rashoda iz izvora financiranja Grad, a koji se odnose na natjecanja učenika. Za međuopćinska i županijska natjecanja planiran je iznos od 3.200,00 eura iz tekućih pomoći. Predlaže se smanjenje rashoda na 2.770,00 eura, u skladu sa do sada realiziranim rashodima. Škola u razdoblju od rujna do prosinca neće imati dodatnih rashoda iz ovog izvora financiranja s obzirom da neće biti organizator međuopćinskih sportskih natjecanja. Prihodi i rashodi za ovu aktivnosti iz proračuna Grada Koprivnice ostaju isti a smanjuju se tekuće pomoći u iznosu od 430,00 eura tako da ukupno planirani rashodi ove aktivnosti iznose 12.070,00 eura.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Pokazatelj rezultata** | | **Definicija** | | **Jedinica** | | **Polazna vrijednost** | | **Izvor podataka** | | **Ciljana vrijednost**  **(2024.)** | **Ciljana vrijednost**  **(2025.)** | | | **Ciljana vrijednost**  **(2026.)** |
| Povećanje broja osvojenih mjesta (prva tri) na **državnim** natjecanjima | | Uz to što se učenike potiče na izražavanje sposobnosti kroz ovakve aktivnosti testira se i kvaliteta rada nastavnika s nadarenim učenicima | | broj | | 2 | | škola | | 3 | 3 | | | 4 |
| **Pokazatelj rezultata** | | **Definicija** | | **Jedinica** | | **Polazna vrijednost** | | **Izvor podataka** | **Ciljana vrijednost**  **(2024.)** | | **Ciljana vrijednost**  **(2025.)** | **Ciljana vrijednost**  **(2026.)** | |
| Povećanje broja učenika koji su uključeni u grupe slobodnih aktivnosti | | Učenike se potiče na izražavanje kreativnosti, talenata i sposobnosti putem grupa izvannastavnih aktivnosti | | broj | | 284 | | škola | 300 | | 310 | 320 | |

**AKTIVNOST: A300317 Redovna djelatnost osnovnih škola**

U ovoj aktivnosti planirani su ukupni rashodi u iznosu od 28.500,00 eura za usluge tekućeg i investicijskog održavanja, zdravstvene usluge i komunalne usluge. Prihod za navedene rashode osigurava se iz proračuna Grada Koprivnice. Školi su osigurana dodatna sredstva iz proračuna grada Koprivnice u iznosu od 82.500,00 eura koja će se utrošiti za promjenu parketa u sportskoj dvorani Branimir. Iz tog razloga predlaže se povećanje rashoda za usluge tekućeg i investicijskog održavanja na 88.500,00 eura kao i povećanje ukupnih rashoda ove aktivnosti na 111.000,00 eura.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Povećanje broja sistematskih pregleda zaposlenika škole | Zaposlenici škole imaju pravo i mogućnost na obavljanje redovitog godišnjeg sistematskog pregleda radi prevencije bolesti i očuvanja zdravlja | postotak | 70% | škola | 80% | 85% | 90% |

**AKTIVNOST: A 300322 Unapređenje standarda u školama - izvor vlastiti prihodi**

U ovoj aktivnosti planirani su ukupni rashodi u iznosu od 60.369,00 eura iz različitih izvora financiranja. Predlaže se povećanje ukupnih rashoda za ovu aktivnost za 7.711,00 eura zbog slijedećih razloga:

-Iz prihoda od donacija planirani su rashodi u iznosu od 1.512,00 eura za unapređenje standarda u nastavi te za nagrađivanje učenika (novčane nagrade i pokloni). Na temelju ostvarenih dodatnih donacija (donacija Podravke d.d. u iznosu od 2.000,00 eura za financiranje odlaska učenika na natjecanje u Hannover) predlaže se povećanje ostalih nespomenutih rashoda za 924,00 eura te službenih putovanja (smještaj i dnevnice za učitelja pratitelja) u iznosu od 1.064,00 eura.

- Škola je dobila kapitalnu donaciju od Hrvatskog filmskog saveza u iznosu od 1.399,00 eura i u tom iznosu nabaviti će se kamera za rad filmske skupine „Mravec“. Škola je također dobila i kapitalnu donaciju knjiga za školsku knjižnicu u iznosu od 216,00 eura te će se za taj iznos povećati rashodi na kontu 4221 i 4241.

- Za nabavu udžbenika za sve učenike škole planirano je ukupno 34.000,00 eura za radne udžbenike te 3.000,00 eura za udžbenike namijenjene višegodišnjem korištenju. S obzirom da je došlo do povećanja troškova zbog povećanja cijene udžbenika (temeljem Uredbe o izmjeni i dopuni Zakona o udžbenicima i drugim obrazovnim materijalima za osnovnu i srednju školu, objavljene u Narodnim novinama broj 82/2024., kako bi se cijene tiskanih udžbenika uskladile s trenutačnim stanjem na tržištu) predlaže se povećanje rashoda na kontu 37 (radni udžbenici) za 4.164,00 eura te novi plan iznosi 38.164,00 eura. Zbog drugačijeg potreba trajnih i radnih udžbenika, predlaže se smanjenje rashoda za trajne udžbenike u iznosu od 606,00 eura, a sve u skladu sa stvarnim troškovima nabave udžbenika.

- Zbog blagog povećanja prihoda za iznajmljivanje prostora škole, u odnosu na planirane, predlaže se povećanje ostalih rashoda, za unapređenje standarda u nastavi u iznosu od 50,00 eura, iz izvora financiranja vlastiti prihodi.

Na pojedinim pozicijama rashoda koje se financiraju iz prihoda tekućih pomoći Ministarstva znanosti, obrazovanja i mladih došlo je do preraspodjele iznosa rashoda kako bi se omogućio što ispravniji prikaz rashoda. Pojedini rashodi koji su planirani na poziciji ostalih nespomenutih rashoda biti će prikazani na drugim pozicijama: iznos za plaće i doprinose za rad s darovitim učenicima će umjesto na poziciji 329 biti prikazan na pozicijama plaća - 311 i doprinosa - 313, troškovi materijala za rad s darovitim učenicima će umjesto na poziciji 329 biti prikazani na poziciji 322 – uredski materijal. Rashodi za pomoć za podmirenje troškova izleta za romsku nacionalnu manjinu i izbjeglice iz Ukrajine planirani su na kontu 3241 – naknada troškova osobama izvan radnog odnosa – jer se planiralo da će se isplatiti direktno roditeljima. S obzirom da se navedeni troškovi plaćaju direktno turističkoj agenciji koja je organizirala putovanje, biti će proknjiženi na kontu rashoda 3299.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Osigurati svim učenicima udžbenike i ostale radne materijale | Iz sredstava tekućih pomoći svim učenicima škole osigrani su besplatni udžbenici za obvezne i izborne predmete i ostali radni materijali | postotak | 100% | škola | 100% | 100% | 100% |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Povećanje donacija za unapređenje standarda u nastavi i nagrađivanje učenika | Škola prikuplja donacije od fizičkih i pravnih osoba kako bi se unaprijedio standard u nastavi i nagradili najuspješniji učenici škole | postotak | 100% | škola | 100% | 100% | 100% |

**AKTIVNOST – A300332 – EU projekti**

S 1.6.2023. škola je počela provoditi projekt u okviru dodijeljene akreditacije koja je važeća do 2027. g. U tom razdoblju škola planira provesti niz učiteljskih i učeničkih mobilnosti u nekoliko ciklusa. Akreditaciju je škola ishodila kako bi omogućila učiteljima nove prilike za stručno usavršavanje, a učenicima priliku za povezivanje s drugim europskim školama, što je i glavni cilj ove aktivnosti.

S 1.6.2024. škola je nastavila provoditi projekt u okviru dodijeljene akreditacije.

Za 2. ciklus projekta (1.6.2024. – 31.8.2025.) škola planira 4 strukturirana tečaja za učitelje, 4 mobilnosti praćenja rada (job shadowing), 1 posjet predavača stručnjaka i 20 učeničkih mobilnosti, uz pratnju 8 učitelja. Na tečajeve će ići učitelji predmetne nastave (teme: STEM područje, digitalne vještine). O radu s darovitim učenicima održat će predavanja i/ili radionice u prostorima naše škole. Učenici će putovati na učeničke mobilnosti u skupinama od 5-7 učenika uz 2 učitelja u pratnji. Posjetit će partnerske škole u Belgiji, Španjolskoj i Italiji. Te partnerske škole (20-ak učenika i 6-8 učitelja u pratnji) ujedno će doći na uzvratni posjet u našu školu u 2. polugodištu nastavne godine. Promatranje rada dogovoreno je s partnerskom školom iz prošle školske godine na koje će ići učiteljice razredne nastave i učiteljica produženog boravka.

Planirani ukupni rashodi projekta iznosili su 35.214,00 eura. S obzirom da je u srpnju uplaćen prihod za nastavak projekta (II. ciklus) u iznosu od skoro 39.000,00 eura, predlažu se ukupni rashodi projekta u iznosu od 66.100,00 eura. Rashodi za službena putovanja i stručno usavršavanje učitelja predlažu se u iznosu od 41.100,00 eura. Na rashode za mobilnosti učenika (troškovi puta i dnevnica per diem) predlaže se novi iznos od 21.500,00 eura. Rashodi za uredski materijal, usluge i ostale nespomenute rashode ostaju isti.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Povećanje broja učenika koji su uključeni u provođenje aktivnosti EU projekata | Cilj škole je uključiti što više učenika u provedbu učeničkih mobilnosti u sklopu EU projekata | broj | 0 | škola | 15 | 15 | 20 |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Povećanje broja učitelja i stručnih suradnika koji su uključeni u provođenje EU projekata | Učitelje se potiće na stručno usavršavanje i stjecanje novih znanja i kompetencija putem EU projekata | broj | 3 | škola | 6 | 6 | 8 |

**AKTIVNOST : A300356 ODJEK VI 2023./2024.**

U 2024. godini planirana su sredstva za nastavak projekta „Odrastanje u jednakosti, Koprivnica, ODJEK VI“ za školsku godinu 2023./2024. odnosno za razdoblje od 01.01. do 30.06.2024. godine. Ukupno planirana sredstva za provedbu projekta iznose 33.290,00 eura a odnose se na plaće i pripadajuće doprinose, službena putovanja, naknade za prijevoz i ostale rashode za zaposlene (naknadu za topli obrok, regres za godišnji odmor i ostalo). S obzirom da je projekt završio 30.06., predlaže se smanjenje ukupnih rashoda za 215,00 eura u skladu sa stvarnom realizacijom rashoda. Rashodi za plaće i doprinose manji su za 204,00 eura, a za službena putovanja i prijevoz na posao za 11,00 eura u odnosu na planirane.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Zapošljavanje pomoćnika u nastavi kao pomoć učenicima s teškoćama u razvoju | Osiguravanje dovoljnog broja pomoćnika u nastavi za učenike sukladno njihovim individualnim potrebama i funkcionalnim sposobnostima | broj | 6 | škola | 6 | 0 (završetak projekta 30.06.2024.) | 0 (završetak projekta 30.06.2024.) |

**AKTIVNOST : A300359 ODJEK VII – šk. god. 2024./2025.**

ODJEK VII. je nastavak projekta ODJEK VI te se u ovoj aktivnosti planiraju sredstva za školsku godinu 2024./2025. Ukupni planirani rashodi projekta za 2024. godinu (razdoblje 1.9.2024.-31.12.2024.) iznosili su 31.000,00 eura, a planirana sredstva odnose se na plaće i pripadajuće doprinose, službena putovanja, naknade za prijevoz i ostale rashode za zaposlene (naknadu za topli obrok, božićnicu, regres za godišnji odmor i ostalo) za osam pomoćnika u nastavi. Predlaže se povećanje svih rashoda u ukupnom iznosu od 13.375,00 eura i to zbog povećanja bruto plaća pomoćnika u nastavi (od 1. rujna povećava se bruto cijena sata sa 5,77 na 7,50 eura) te zbog povećanja ukupno planiranog broja sati rada svih pomoćnika u nastavi (sa 215 na 240 sati tjedno). Za isplatu plaća i doprinosa na plaće predlaže se povećanje rashoda za 12.824,00 eura a za ostale naknade (dar za djecu i topli obrok) predlaže se povećanje rashoda u iznosu od 340,00 eura. Za prijevoz se predlaže povećanje rashoda u iznosu od 396,000 eura zbog toga što od 1. rujna troje pomoćnika u nastavi živi izvan grada Koprivnice. Za službena putovanja predlaže se smanjenje rashoda za 185,00 eura jer neće biti realizirana sva planirana sl. putovanja (pratnja učenika na terenskoj nastavi). Novi ukupni rashodi projekta iznose 44.375,00 eura.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Zapošljavanje pomoćnika u nastavi kao pomoć učenicima s teškoćama u razvoju | Osiguravanje dovoljnog broja pomoćnika u nastavi za učenike sukladno njihovim individualnim potrebama i funkcionalnim sposobnostima | broj | 6 | škola | 6 | 6 | 0 (završetak projekta 30.06.2025.) |

**AKTIVNOST : A300357 Produženi boravak**

U školskoj godini 2023./2024. škola je prvi puta osigurala uslugu produženog boravka za učenike nižih razreda. Planirano je da uslugu koristi oko šezdeset učenika koji su raspoređeni u tri grupe. U prvoj polovici godine uslugu je koristilo oko 50 učenika no od 1. rujna uslugu koristi oko 70 učenika. Krajem listopada zaposlena je još jedna učiteljica i formirane su četiri grupe. Planirani ukupni rashodi aktivnosti iznosili su 110.460,00 eura. Predlaže se ukupno povećanje rashoda ove aktivnosti u iznosu od 2.440,00 eura. Zbog zapošljavanja dodatne učiteljice, predlaže se povećanje rashoda za plaće i doprinose na plaće u iznosu od 3.550,00 eura. S obzirom da učiteljica putuje na relaciji Đurđevac-Koprivnica, predlaže se povećanje rashoda za prijevoz u iznosu od 290,00 eura kao i povećanje ostalih rashoda za zaposlene u iznosu od 600,00 eura (božićnica i regres). Zbog manjeg broja korisnika usluge u prvom dijelu godine, predlaže se smanjenje rashoda za materijal i sirovine (namirnice za prehranu) u iznosu od 2.000,00 eura. Do smanjenja rashoda za namirnice dolazi i zbog velikog broja izostanaka učenika s obzirom da pojedini učenici ne koriste uslugu produženog boravka sve dane u mjesecu. Rashodi projekta financiraju se iz prihoda za posebne namjene (uplate roditelja) te iz proračuna grada Koprivnice. Zbog manjeg polaznika u prvoj polovici godine, predlaže se preraspodjela omjera financiranja rashoda te povećanje rashoda iz gradskih sredstava u iznosu od 4.440,00 eura te smanjenje rashoda iz prihoda za posebne namjene u iznosu od 2.000,00 eura.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Povećanje broja učenika koji su uključeni u program produženog boravka | Kroz program produženog boravka cilj je učenicima osigurati kvalitetno provedeno vrijeme redovne nastave | broj | 59 | škola | 60 | 65 | 65 |

**AKTIVNOST : A 301505 Pomoć za podmirenje troškova prehrane učenika osnovnih škola**

Za ovu aktivnost planirani su ukupni rashodi u iznosu od 163.000,00 eura te su osigurani besplatni obroci za oko 650 učenika matične škole te područnih škola Reka i Jagnjedovec. Sredstva su osigurana iz izvora financiranja tekuće pomoći. Shema školskog voća i mlijeka nastavlja se i dalje za sve učenike Škole, kao i prethodnih godina, a za 2024. godinu planiran je ukupan rashod u iznosu od 8.000,00 eura. S obzirom da su potpisani ugovori za nabavu voća i mlijeka do kraja godine, predlaže se povećanje rashoda za shemu voća i mlijeka za 150,00 eura te ujedno i ukupnih rashoda za ovu aktivnost na 163.150,00 eura.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Povećanje broja učenika uključenih u prehranu u školskoj kuhinji | Učenike se potiče na uključivanje u prehranu u školskoj kuhinji kako bi imali topli obrok za vrijeme nastave te na razvoj zdravih prehrambenih navika | postotak | 94% | škola | 96% | 98% | 100% |

**AKTIVNOST : A900001- COP**

Ukupno planirana sredstva za 2024. godinu iznose 2.095.000,00 eura. Za 82 zaposlenika planirano je 1.970.000,00 eura za plaće i pripadajuće doprinose a za ostale rashode (jubilarne nagrade, darove za djecu do navršenih 15 godina života, razne pomoći, regres, božićnice i sl.) i prijevoz na posao planirano je još 125.000,00 eura. Predlaže se smanjenje ostalih rashoda za zaposlene u iznosu od 6.000,00 eura zbog manjeg iznosa isplaćenih sredstava za jubilarne nagrade i ostale pomoći u odnosu na plan tako da su planirani novi ukupni rashodi aktivnosti u iznosu od 2.089.000,00 eura.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** | **Ciljana vrijednost**  **(2025.)** | **Ciljana vrijednost**  **(2026.)** |
| Isplata plaće i materijalnih prava svim zaposlenicima škole | Voditi ispravnu evidenciju svakog zaposlenika kako bi primio plaću koja mu pripada i u roku koji je predviđen uputama za isplatu plaće kao i sva materijalna prava koja mu pripadaju prema Kolektivnim ugovorima | % | 100 | škola | 100 | 100 | 100 |

**PRIHODI**

II. Izmjenama i dopunama Financijskog plana Osnovne škole „Antun Nemčić Gostovinski“ predlaže se ukupno povećanje prihoda za 108.288,00 eura te novi plan iznosi 3.007.551,00 eura, a promjene se odnose na slijedeće prihode:

**Skupina prihoda 63 Pomoći iz inozemstva i od subjekata unutar općeg proračuna** bilježi korekciju za 37.682,00 eura na više i iznosi 2.401.337,00 eura. Ova skupina prihoda sastoji se od slijedećih prihoda:

**Podskupina 636 – pomoći proračunskim korisnicima iz proračuna koji im nije nadležan** bilježi korekciju za 2.372,00 eura na niže tako da novi plan iznosi 2.309.850,00 eura. Do pada prihoda dolazi zbog smanjenja rashoda (te i ujedno i prihoda) za ostale rashode za zaposlene (razne pomoći i nagrade).

**Podskupina 638 – pomoći temeljem prijenosa EU sredstava** bilježi korekciju od 30.886,00 eura na više i novi plan iznosi 37.386,00 eura. Do povećanja dolazi zbog uplate prihoda za nastavak EU projekata.

**Podskupina 639 – prijenosi između proračunskih korisnika istog proračuna** bilježi korekciju za 9.168,00 eura na više te novi plan iznosi 54.101,00 eura. Do korekcije prihoda je došlo zbog većih rashoda za plaće i ostale naknade pomoćnika u nastavi te sheme školskog mlijeka i voća.

**Skupina 65** koju čini **Podskupina 652 – prihodi po posebnim propisima** bilježi korekciju za 2.000,00 eura na niže te novi plan iznosi 45.488,00 eura. Prihodi po posebnim propisima se odnose na prihode za produženi boravak i prihode za osiguranje učenika a do pada planiranog iznosa prihoda dolazi zbog manjih rashoda za prehranu u sklopu usluge produženog boravka.

**Skupina 66** bilježi korekcijuza 3.653,00 eura naviše te novi plan iznosi 7.589,00 eura. Ova skupina prihoda sastoji se od dvije podskupine: **Podskupina 661 – prihodi od prodaje proizvoda i robe te pruženih usluga** i bilježi korekciju za 50,00 eura na više te novi plan iznosi 1.465,00 eura, zbog dodatnih prihoda za iznajmljivanje prostora škole.  **Podskupina 663 – donacije od pravnih i fizičkih osoba** bilježi korekciju za 3.603,00 eura na više te novi plan iznosi 6.124,00 eura. Zbog povećanja prihoda u skupini 663 došlo je zbog većih tekućih donacija za financiranje odlaska učenika na natjecanje u Hannover te kapitalnih donacija za nabavu kamere za filmsku skupinu i donacije knjiga za školsku knjižnicu.

**Podskupina 671 – prihodi iz nadležnog proračuna za financiranje redovne djelatnosti proračunskih korisnika** bilježi korekciju za 68.953,00 eura na više tako da novi plan iznosi 553.137,00 eura. Do rasta dolazi zbog povećanja prihoda za financiranje rashoda plaća pomoćnika u nastavi i učiteljica u produženom boravku te za usluge tekućeg i investicijskog održavanja (promjena parketa u sportskoj dvorani Branimir).

**VIŠAK/MANJAK PRIHODA**

Prema Odluci o raspodjeli rezultata, viškovi i manjkovi raspoređuju se prema izvorima financiranja te višak prihoda poslovanja iznosi 38.840,00 eura. Manjak prihoda poslovanja iznosi 49.342,00 eura. Manjak prihoda od nefinancijske imovine iznosi 20.519,00 eura. Ukupni manjak prihoda iznosi 31.021,00 eura a prihod za sve metodološke manjkove je uplaćen u siječnju 2024. godine. Radi usklađivanja metodoloških manjkova sa podacima u financijskom planu Grada (zbog razlika u zaokruživanju iznosa s obzirom da se podaci u financijske planove unose u eurima a ne u eurocentima) dolazi do korekcije ukupnog manjka prihoda za četiri eura, te planirani manjak prihoda iznosi 31.017,00 eura. Radi se isključivo o korekciji planiranog iznosa manjka dok su stvarni iznosi manjkova i viškova knjižena u iznosima u skladu sa Odlukom o raspodjeli rezultata.

**3. Zakonske i druge podloge na kojima se zasniva program rada Škole**

Zakon o odgoju i obrazovanju u osnovnoj i srednjoj školi („Narodne Novine“ broj

87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23),

* Zakon o ustanovama („Narodne Novine“ broj 76/93, 29/97, 47/99, 35/08, 127/19 i 151/22),
* Zakon o radu („Narodne novine“ broj 93/14, 127/17, 98/19, 151/22 i 64/23),
* Zakon o proračunu („Narodne Novine“ broj 144/21),
* Pravilnik o proračunskim kvalifikacijama („Narodne Novine“ broj 4/24),
* Pravilnik o proračunskom računovodstvu i računskom planu („Narodne Novine“ broj, 158/23),
* Pravilnik o polugodišnjem i godišnjem izvještaju o izvršenju proračuna („Narodne novine“ broj 85/23),
* Godišnji plan i program rada Škole za školsku 2024./2025. godinu i Školski kurikulum za 2024./2025. godinu,
* Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029.
* Državni pedagoški standard osnovnoškolskog sustava odgoja i obrazovanja („Narodne novine“ broj 63/2008),
* Pravilnik o pomoćnicima u nastavi i stručnim komunikacijskim posrednicima („Narodne novine“ broj 85/24),
* i drugi provedbeni propisi.

Osim navedenih zakona i pravilnika temeljem kojih škola obavlja svoju odgojno-obrazovnu djelatnost, škola posluje i prema svojim općim aktima :

* Statut škole
* Pravilnik o radu,
* Pravilnik o zaštiti na radu,
* Pravilnik o videonadzoru,
* Pravilnik o radu školske knjižnice,
* Kućni red škole,
* Pravilnik o sistematizaciji radnih mjesta u OŠ „Antun Nemčić Gostovinski“ Koprivnica,,
* Pravila za upravljanje dokumentarnim gradivom Osnovne škole “Antun Nemčić Gostovinski” Koprivnica,
* Pravilnik o načinu i postupku zapošljavanja u Osnovnoj školi „Antun Nemčić Gostovinski“ Koprivnica,
* Etički kodeks neposrednih nositelja odgojno-obrazovne djelatnosti,
* Pravilnik o provedbi postupaka jednostavne nabave u OŠ „Antun Nemčić Gostovinski“ Koprivnica,
* Pravilnik o načinu korištenja i davanja u najam školskog prostora Osnovne škole „Antun Nemčić Gostovinski“ Koprivnica,
* Pravilnik o promicanju spoznaja o štetnosti duhanskih proizvoda i drugim općim aktima sukladno zakonskim odredbama.

**4. Usklađenost ciljeva, strategije i programa s dokumentima dugoročnog razvoja**

Školske ustanove donose godišnje operativne planove, Godišnji plan i program rada za školsku 2024./2025. godinu i Školski kurikulum OŠ „Antun Nemčić Gostovinski“ Koprivnica za školsku godinu 2024./2025., prema Nastavnom planu i programu za osnovnu školu koji je donijelo Ministarstvo znanosti i obrazovanja.

Strateške planove donosi Ministarstvo i Grad Koprivnica. Vertikalna usklađenja ciljeva i programa Ministarstva, Grada Koprivnice s programima škole nisu još provedena.

Također planovi se donose za nastavnu, a ne za fiskalnu godinu, to je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

Prioritet Škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje na literarnim i likovnim natječajima, kroz školske projekte, priredbe te manifestacije u školi i šire,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* razvijanje navike cjeloživotnog učenja, usvajanja zdravih životnih navika, razvoj kompletne mlade osobe s razvijenim samopoštovanjem i građanskom sviješću,
* organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine.
* realizacija dijela programa u suradnji s ustanovama, eminentnim stručnjacima i umjetnicima.

Voditeljica računovodstva: Ravnatelj škole:

Kristina Rizk, dipl.oec. Darko Sočev, prof.

Predsjednik Školskog odbora:

Goran Višak, prof.