

**OBRAZLOŽENJE PRIJEDLOGA II. IZMJENA I DOPUNA FINANCIJSKOG PLANA ZA 2024.**

Studeni, 2024.

**Sažetak djelokruga rada Dječjeg vrtića**

Dječji vrtić „Tratinčica“ Koprivnica je javna ustanova za njegu, odgoj i obrazovanje predškolske djece koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Trg podravskih heroja 7.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost vrtić organizira kroz rad 13 jasličkih i 29 vrtićkih skupina tj. sveukupno 42 odgojnih skupina. Prostorni kapaciteti u kojima se odvija odgojno-obrazovni rad razmješteni su na devet lokacija u na području grada Koprivnice od čega tri u prigradskim naseljima Vinica, Reka i Starigrad.

Radno vrijeme vrtića je od 6:00 do 16:30 sati za korisnike primarnog programa.

U Dječjem vrtiću Tratinčica trenutno je zaposleno 169 djelatnika.

Rad vrtića odvija se u slijedećim objektima:

Objekt vrtića «Tratinčica», Trg podravskih heroja 7 (6 odgojnih skupina)

Objekt jaslica «Bubamara», Trg podravskih heroja 7 (4 odgojne skupine)

Objekt vrtića «Ivančica», Starčevićeva ul. 41a (3 odgojne skupine)

Objekt jaslica «Bombončić«, Trg podravskih heroja 7 ( 2 odgojne skupine)

Objekt vrtića «Loptica», Ul. Ivana Generalića 4 (6 odgojnih skupina)

Objekt jaslica i vrtića «Zvjezdica», Ul. Franje Mraza 24 (6 odgojnih skupina)

Objekt vrtića i jaslica «Vjeverica», Vinica 67 (4 odgojne skupine)

Objekt vrtića «Pčelica», Opatička ul. 9 (2 odgojne skupine)

Objekt vrtića «Kockica», Trg J. J. Strossmayera 3 (1 odgojna skupina)

Objekt vrtića «Lastavica» Reka, Starogradska 13a ( 1 odgojna skupina)

Objekt jaslica i vrtića „Crvenkapica“ , Trg Žarka Dolinara 12 (4 odgojne skupine)

Objekt jaslica i vrtića «Jabučica» , Krešimirova ulica 30/1, Starigrad (3 odgoje skupine)

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade Financijskog plana.

Sadržaj Financijskog plana definiran je člankom 28. Zakona o proračunu NN 144/21 te se sastoji od:

**Opći dio**

– sažetak Računa prihoda i rashoda i Računa financiranja

– Račun prihoda i rashoda i Račun financiranja.

(1) Račun prihoda i rashoda financijskog plana sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

(2) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

**Posebni dio**  sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

1. **OBRAZLOŽENJE OPĆEG DIJELA FINANCIJSKOG PLANA**

Na 84. sjednici Upravnog vijeća Dječjeg vrtića Tratinčica, održanoj 20.11.2024. predlažu se II. Izmjene i dopune Financijskog plana za 2024. u ukupnom iznosu od 4.324.470,00 €.

**Prijedlogom II. Izmjena i dopuna financijskog plana Dječjeg vrtića Tratinčica za 2024. planira se sljedeće:**

1. **Sažetak računa prihoda i rashoda i raspoloživih sredstava iz prethodnih godina**

Financijskim planom za 2024. ukupno planirani prihodi poslovanja iznosili su 4.030.170,00 €, dok se ovim izmjenama i dopunama Financijskog plana predlažu u ukupnom iznosu od 4.339.105,00 €.

Financijskim planom za 2024. rashodi poslovanja planirani su u iznosu od 3.654.480,00 €, dok se ovim izmjenama i dopunama Financijskog plana za 2024. predlažu u ukupnom iznosu od 4.220.220,00 €. Rashodi za nabavu nefinancijske imovine, Financijskim planom za 2024. bili su planirani u ukupnom iznosu od 207.560,00 €, dok se ovim izmjenama i dopunama Financijskog plana za 2024. predlažu u ukupnom iznosu od 104.250,00 €.

**Raspoloživa sredstva iz prethodnih godina**

U I. izmjenama i dopunama financijskog plana za 2024. planiran je bio ukupan manjak u iznosu od -168.130,00 € dok se ovim izmjenama i dopunama planira u ukupnom iznosu od -14.635,00 € po izvorima kako slijedi:

|  |  |  |  |
| --- | --- | --- | --- |
| Izvor | I.Izmjene i dopune financijskog plana | II.Izmjene i dopune financijskog plana | Povećanje/smanjenje |
| 1 | -205.565,00 | -205.561,00 | 4,00 |
| 301 | 60.000,00 | 213.000,00 | 153.000,00 |
| 484 | 8.000,00 | -7.510,00 | 490,00 |
| 4211 | -14.565,00 | -14.564,00 | 1,00 |
| **UKUPNO** | -168.130,00 | **-14.635,00** | **153.495,00** |

Rezultat poslovanja ovim izmjenama i dopunama financijskog plana za 2024. planiran je u skladu s ostvarenim manjkom na kraju 2023. te pokrićem istog tijekom 2024.

1. **Prihodi i rashodi prema ekonomskoj klasifikaciji**

**Ukupno planirani *Prihodi poslovanja*** I. Izmjenama i dopunama financijskim planom za 2024. iznosili su 4.030.170,00 € dok se II. Izmjenama i dopunama financijskog plana za 2024 predlažu u iznosu od 4.339.105,00 €.

Prihodi poslovanja planirani su prema sljedećim skupinama:

**63 - Pomoći iz inozemstva i od subjekata unutar općeg proračuna**, I. Izmjenama i dopunama financijskim planom za 2024. planirani su u ukupnom iznosu od 38.500,00 € dok se ovim izmjenama i dopunama planiraju u ukupnom iznosu od 53.495,00 €, a odnose se na pomoći od Ministarstva za financiranje didaktike potrebne za provedbu verificiranih programa i stručno usavršavanje odgojitelja i stručnih suradnika koji provode te programe i uplatu sredstava za projekte Erasmus+ KA121-SCH-000225323, „Budi zdrav“ i „Bridge“ što je sukladno ugovorima o financiranju. Povećanje planiranih prihoda u odnosu na prošli plan odnosi se na novi prihvaćeni projekt Erasmus+ KA121-SCH-000225323.

**64 – Prihodi od imovine –** ovim izmjenama i dopunama nije bilo promjene na navedenoj skupini konta.

**65 - Prihodi od upravnih i administrativnih pristojbi, pristojbi po posebnim propisima i naknada** planirani su bili I. Izmjenama i dopunama financijskog plana za 2024. u iznosu od 751.300,00 € a II. Izmjenama i dopunama financijskog plana za 2024. planiraju se u iznosu od 801.300,00 € i odnose se na obračun boravka djece u Vrtiću. Planirano povećanje u iznosu od 50.000,00 € temeljeno je na dosadašnjoj dinamici naplate potraživanja od roditelja.

6**6 - Prihodi od prodaje proizvoda i robe te pruženih usluga** **-** I. Izmjenama i dopunama financijskog plana za 2024. bili su planirani u iznosu od24.900,00 € a ovim izmjenama i dopunama financijskog plana predlažu se u iznosu od 25.520,00 i odnose se na prihod ostvaren od najma prostora raznim udrugama i klubovima te od obustava na plaći zaposlenika za topli obrok.

**67 - Prihodi iz nadležnog proračuna,** - I. Izmjenama i dopunama financijskog plana za 2024. planirani su bili u iznosu od 3.214.980,00 € , dok se II. Izmjenama i dopunama financijskog plana predlažu u iznosu od 3.458.300,00 a odnose se na podmirenje materijalnih rashoda financiranih iz proračuna osnivača. Najvećim dijelom povećanje u iznosu od 243.320,00 € odnosi se na financiranje rashoda za zaposlene zbog očekivanog povećanja plaće u prosincu te zapošljavanja novih radnika za Vrtić Bobica u Herešinu.

**68 - Kazne, upravne mjere i ostali prihodi** planiraju se u iznosu od 265,00 € te ovim izmjenama i dopunama nije bilo promjene.

**Ukupno planirani *rashodi poslovanja* i *rashodi za nabavu nefinancijske imovine*** I. Izmjenama i dopunama za 2024. bili su planirani u iznosu od 3.862.040,00 €, a ovim Izmjenama i dopunama financijskog plana predlažu se u iznosu od 4.324.470,00 € te se planiraju prema sljedećim skupinama:

**31 - Rashodi za zaposlene**

Ukupno planirani rashodi za zaposlene I. Izmjenama i dopunama za 2024. iznosili su 2.859.550,00 € a ovim izmjenama i dopunama predlažu se u iznosu od 3.369.625,00 € i odnose se na plaće za redovan i prekovremeni rad, doprinose za obvezno i zdravstveno osiguranje te ostale rashodi za zaposlene. Do povećanja navedenih rashoda dolazi zbog novog Kolektivnog ugovora kojim se očekuje povećanje plaće za sve zaposlene Dječjeg vrtića Tratinčica. Nova osnovica i koeficijenti planiraju se primjenjivati na plaći od prosinca 2024.

**32 - Materijalni rashodi**

Ukupno planirani materijalni rashodi I. Izmjenama i dopunama za 2024. iznosili su 794.870,00 € a ovim izmjenama i dopunama predlažu se u iznosu od 837.755,00 € a čine ih naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja. Povećanje u odnosu na prethodni plan odnosi se najvećim dijelom na povećanje rashoda za materijal i energiju zbog novog ugovora za potrošnju plina, koji se primjenjuje od 01.06.2024. te povećanje cijena za namirnice i sredstva za održavanje čistoće. Osim navedenog, povećanje se bilježi i na naknadama troškova za zaposlene, a odnosi se najvećim dijelom na povećanje troškova prijevoza na posao i s posla zbog zapošljavanja novih djelatnika – Vrtić Bobica i asistenti u predškolskom odgoju.

**34 - Financijski rashodi** planirani I. izmjenama i dopunama financijskog plana za 2024. iznosili su 60,00 € te ovim izmjenama i dopunama nije bilo promjene.

**42 - Rashodi za nabavu proizvedene dugotrajne imovine** I. izmjenama i dopunama financijskog plana za 2024. planirani su bili u iznosu od 82.560,00 € a ovim izmjenama i dopunama predlažu se u iznosu od 74.950,00 €. Navedeni rashodi odnose se nanabavu uredske opreme i namještaja, opreme za održavanje i zaštitu, uređaje, strojeve i opremu za ostale namjene te prijevozna sredstva u cestovnom prometu. Smanjenje planiranih sredstava na skupini konta 422 Postrojenja i oprema u skladu je s potrebama mogućnošću nabave istih.

**45 - Rashodi za dodatna ulaganja na nefinancijskoj imovini** I. izmjenama i dopunama financijskog plana za 2024. bili su planirani u ukupnom iznosu od125.000,00 € dok se ovim izmjenama i dopunama planiraju u ukupnom iznosu od 29.300,00 € . Do značajnog smanjenja dolazi zbog odustajanja građevinskih radova na objektu Vjeverica u 2024.

1. **OBRAZLOŽENJE POSEBNOG DIJELA PRORAČUNA**

**Djelokrug rada, programi i aktivnosti**

Dječji vrtić „Tratinčica“ stvara primjerene uvjete za rast i razvoj djece, te dopunjuje obiteljski odgoj svojom otvorenošću i uspostavlja djelatnu suradnju s roditeljima i neposrednim dječjim okruženjem.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Objavljivanjem Pravilnika o sadržajima i trajanju programa predškole (NN 107/14), predškola je postala obvezna za djecu u godini prije polaska u osnovnu školu. Odluka o obveznosti leži u potrebi izjednačavanja uvjeta započinjanja školovanja kao i osiguravanje kontinuiteta u odgoju i obrazovanju. Pravilnik o sadržaju i trajanju programa predškole u čl.3 st.3 govori da se djeca koja su uključena u redovite programe u dječjim vrtićima sadržaji programa predškole provode u sklopu redovitog programa. Preporučuje se da se program predškole provodi u prijepodnevnim satima.

Dječji vrtić Tratinčica ima verificirani program od 14. rujna 2015. godine te se ciljevi i zadaci ovog programa implementiraju u redovni program.

U kraćem programu, program predškole provodi se u trajanju 250 sati godišnje u vremenskom razdoblju od listopada 2024. do kraja svibnja 2025. godine, u popodnevnim satima u prostorima Dječjeg vrtića „Tratinčica“ (koji je opremljen u skladu s DPS-om predškolskog odgoja).

I. izmjenama i dopunama financijskog plana za 2024. Dječji vrtić Tratinčica planirao je 3.858.040,00 € na program predškolskog odgoja i 4.000,00 € na program ERASMUS+, a II. Izmjenama i dopunama predlaže se 4.303.720,00 € raspoređenih na program predškolskog odgoja i 20.750,00 € na program ERASMUS+.

**PROGRAM 3001 PROGRAM PREDŠKOLSKOG ODGOJA**

**Aktivnost A300101 Odgojno i administrativno tehničko osoblje – D.V. „Tratinčica“**

Ovom aktivnošću financiraju se rashodi za zaposlene, materijalni rashodi, rashodi za nabavu prijevoznih sredstava u cestovnom prometu i rashodi za dodatna ulaganja na građevinskim objektima.

Planirana sredstva I. izmjenama i dopunama za 2024. iznosila su 3.044.850,00 € a II. Izmjenama i dopunama za 2024. planiraju se u ukupnom iznosu od 3.513.905,00 €. Planirano povećanje odnosi se na povećanje plaće sukladno novom Kolektivnom ugovoru, djelatnika u Dječjem vrtiću Tratinčica, a planira se primjenjivati od plaće za prosinac – 2024. Navedena aktivnost najvećim dijelom financira se iz općih prihoda i primitaka Grada Koprivnice (izvor 1), a osim navedenog, rashodi za dodatna ulaganja na nefinancijskoj imovini biti će financirani iz komunalne naknade (izvor 35). Dio plaća za zaposlene planira se financirati iz sredstava Vrtića u iznosu od 274.830,00 € a dio od 192.325,00 € odnosi se na sufinanciranje države za fiskalnu održivost dječjih vrtića.

**Aktivnost A300104 Predškola – D.V. „Tratinčica“**

I. izmjenama i dopunama za 2024. unutar ove aktivnosti planirani su rashodi u ukupnom iznosu od 21.500,00 €, a II. Izmjenama i dopunama financijskog plana za 2024. predlažu se u iznosu od 29.765,00 €. Povećanje se odnosi na rashode za plaće za prekovremeni rad jer za malu školu nije zaposlena nova odgojiteljica već postojeće odgojiteljice rade u popodnevnim satima te im je plaćeni prekovremeni rad. Planirani rashodi financirani su iz izvora općih prihoda i primitaka (izvor1), a preostali dio povećanja, odnosi se na nabavu didaktike za djecu s teškoćama u razvoju, darovite djece i djece predškolskog uzrasta financiranih od strane Ministarstva (izvor 42).

**Aktivnost A300105 Unapređenje standarda vlastiti prihodi**

Ovom aktivnošću osiguravaju se sredstva za financiranje: službenih putovanja, stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, komunalne usluge, računalne usluge, zdravstvene usluge, intelektualne usluge, ostale usluge, ostale nespomenute rashode poslovanja, premije osiguranja, članarine i norme te nabavka postrojenja i opreme, kao i dodatna ulaganja na građevinskim objektima.

I. izmjenama i dopunama financijskog plana za 2024. planirana sredstva iznosila su 791.690,00 € a II. Izmjenama i dopunama planiraju se u iznosu od 760.050,00 €. Smanjenje bilježi se na kontu naknade troškova zaposlenima, a odnosi se na smanjenje troškova za službena putovanja, također, evidentno smanjenje zabilježeno je i na kontima rashoda za materijal i energiju te rashodima za usluge i rashodima za nabavu proizvedene dugotrajne imovine, što je u skladu s dosadašnjom realizacijom i planom do kraja 2024.

Financiranje rashoda unutar ove aktivnosti planira se iz Vlastitih prihoda (izvor 21), prihodima za posebne namjene (izvor 31), pomoćima (izvor 41) i donacijama (izvor 52).

**PROGRAM 6002 ERASMUS +**

**Aktivnost A600206 Erasmus+ „Bridge“**

I. Izmjenama i dopunama financijskog plana za 2024. planirani rashodi iznosili su 4.000,00 € a ovim izmjenama i dopunama planiraju se u iznosu od 3.500,00 € što je u skladu s realiziranim prihodom Sredstva su financirana iz izvora 452.

**Aktivnost A600206 Erasmus+ KA 121-SCH-000225323**

I.Izmjenama i dopunama financijskog plana za 2024. nisu bili planirani rashodi unutar ove aktivnosti jer je Ugovor o projektu potpisan nakon 1. rebalansa. Ovim izmjenama i dopunama planiraju sredstva u iznosu od 17.250,00 € što je u skladu s ugovorom o financiranju za 2024. Sredstva su financirana iz izvora 484.

**Ciljevi provedbe programa i pokazatelji uspješnosti**

Temeljna uloga predškolskog odgoja i obrazovanja odnosi se na stvaranje uvjeta za potpun i skladan razvoj djetetove osobnosti kao i doprinos kvaliteti njegova odrastanja.

Svrha je predškolskog odgoja i obrazovanja osigurati takve uvjete koji jamče razvoj svih sposobnosti svakog djeteta te osiguravaju jednake mogućnosti svoj djeci.

U ustanovama predškolskog odgoja i obrazovanja stvaraju se materijalni i kadrovski uvjeti te društveno okružje za kvalitetan život djeteta.

Kako bi se moglo odgovoriti na sve odgojno-obrazovne izazove koje donosi suvremeno društvo i nove spoznaje u psihološko-pedagoškom području, potrebno je redovito stručno usavršavanje svih djelatnika vrtića. Obzirom na veliku pojavu raznih oblika online usavršavanja, kvaliteta istih se smanjila. Stoga se orijentiramo na višednevne stručne tečajeve koje nude mnogo više povezivanja znanja i vještina.

Obzirom na sve veću pojavu specifične problematike, nužno je educirati odgojitelje i stručne suradnike za specijalizirana područja. U narednim godinama ćemo se usmjeriti na specijaliziranje u području terapije igrom, rada s djecom s teškoćama, STEAM i sporta.

Specijalizirane edukacije prethodit će povećanju raznolikosti vrtićkog programa nastoji se postići organiziranjem, uz redovni, različitih dodatnih programa kako bi se djeci učinilo dostupnim razne aktivnosti i programi u poznatom okruženju te roditeljima olakšalo organizaciju djetetovih i vlastitih aktivnosti.

Ove godine dobili smo Erasmus + akreditaciju kojom smo osigurali kontinuitet u provedbi projekata.

Kako bismo što efikasnije održavali poslovne procese važno nam je povezati dislocirane objekte na način da povećamo broj službenih vozila.

**Pokazatelji uspješnosti programa koji se financiraju:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna**  **Vrijednost**  **2022.** | **Vrijednost**  **2023.** | **Ciljana vrijednost 2024.** | **Ciljana vrijednost**  **2025.** | **Ciljana vrijednost 2026.** |
| Povećanje broja stručnog usavršavanja zaposlenika na višednevnim stručnim tečajevima | Razvoj kompetencija zaposlenika u predškolskoj ustanovi | Broj polaznika usavršavanja | 36 | 96 | 40 | 40 | 40 |
| Povećanje broja stručnih edukacija odgojno-obrazovnih djelatnika | Stručno specijaliziranje određenog područja rada | Broj polaznika usavršavanja | 5 | 4 | 6 | 8 | 8 |
| Povećanje broja skupina s cjelodnevnim posebnim programom | Organiziranje cjelodnevnih posebnih programa | Broj skupina | 4 | 5 | 6 | 7 | 8 |
| Kontinuitet u odobravanju i provedbi Erasmus+ projekata | Uključenje u EU projekte za ustanove predškolskog odgoja | Broj projekata | 2 | 2 | 2 | 2 | 2 |
| Povećanje broja službenih vozila | Efikasnost povezivanja dislociranih objekata | Broj vozila | 1 | 2 | 3 | 3 | 4 |

II.Izmjenama i dopunama financijskog plana nije došlo do promjene u odnosu na prethodni plan.

Voditeljica računovodstva Ravnateljica Predsjednica Upravnog vijeća

Melita Markušić Sandra Oreški Petra Rožmarić