 

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA „BRAĆA RADIĆ“**

**KOPRIVNICA**

**Obrazloženje Prijedloga II. izmjena i dopuna Financijskog plana Osnovne škole „Braća Radić“ Koprivnica za 2024.godinu**

1. **SADRŽAJ DJELOKRUGA RADA PRORAČUNSKOG KORISNIKA**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene. Prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i mladih i Godišnjem planu i programu rada škole.

Matična škola u Koprivnici sagrađena je 1989. godine. U školskoj godini 2023./2024. nastavu polazi 775 učenika u 36 razrednih odjela. Školska zgrada u Starigradu sagrađena je 1954. godine, a nastava je organizirana za 66 učenika u 4 razredna odjela. U školskoj godini 2024./2025. nastavu polazi 758 učenika u 36 razrednih odjela, a u Starigradu je nastava organizirana za 60 učenika u 4 razredna odjela. Područna škola Bakovčica je darovnim ugovorom pripala našem Osnivaču Gradu Koprivnici u rujnu 2023. godine.

U Matičnoj školi rad se odvija u 25 učionica od kojih su 5 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područna škola Starigrad, na žalost, nema sportsku dvoranu ni odgovarajuće sportsko igralište.

Osnovna škola „Braća Radić“ na početku šk. god. 2024./2025. broji 99 djelatnika, od toga 22 učitelja razredne nastave, 44 učitelja predmetne nastave, 4 stručna suradnika,11 pomoćnika u nastavi i 1 stručno komunikacijskog posrednika te 17 ostalih djelatnika. Imamo 1 učiteljicu savjetnicu, 4 učiteljice izvrsne savjetnice, 1 stručnu suradnicu izvrsnu savjetnicu, 4 učiteljice mentorice i 6 voditelja Županijskih stručnih vijeća (matematike, vjeronauka, engleskoga jezika, knjižnice, razredne nastave te ravnatelja osnovnih škola). Naknadno smo u listopadu zaposlili još jednog stručno komunikacijskog posrednika.

1. **OBRAZLOŽENJE OPĆEG DIJELA FINANCIJSKOG PLANA**

**OBRAZLOŽENJE PRIHODA/PRIMITAKA**

**PRIHODI POSLOVANJA**

U Prijedlogu II. izmjena i dopuna Financijskog plana je ukupno smanjenje prihoda za 261.820,00 EUR te je prijedlog novog plana 3.384.564,00 EUR.

## Skupina 63 Pomoći iz inozemstva i od subjekata unutar općeg proračuna bilježi korekciju na niže u iznosu od 215.920,00 EUR te ukupni plan iznosi 2.825.973,00 EUR. Najveće smanjenje od 229.720,00 EUR je na Aktivnosti COP za plaće i materijalna prava zaposlenika, a sukladno dosadašnjoj realizaciji. Veće povećanje od 10.438,00 EUR je na plaćama za pomoćnike u nastavi u okviru ODJEKA VII jer je prema novom Pravilniku o pomoćnicima u nastavi i stručnim komunikacijskim posrednicima povećana njihova bruto satnica. Unutar skupine 63 se još knjiže i prihodi za županijska natjecanja, shemu voća, udžbenike za učenike škole, knjige u školskoj knjižnici, prihod za voditelje Županijskih stručnih vijeća (6 voditelja), EU projekte i za naknadu za mentore te je preraspodjela napravljena sukladno realizaciji te planu do kraja 2024. godine.

* **Skupina 65 Prihodi od upravnih i administrativnih pristojbi, pristojbi po posebnim propisima i naknada** bilježi smanjenje od 1.028,00 EUR najviše zbog manje realizacije nabave majica za učenike škole koje će financirati roditelji, te je novi prijedlog od 20.103,00 EUR. Na toj skupini se knjiži i osiguranje učenika, kotizacije za natjecanja, popravci tableta i drugog inventara, prijevoz na izvanučioničke nastave…
* **Skupina 66 Prihodi od prodaje proizvoda i robe te pruženih usluga, prihoda od donacija…** bilježi povećanje od 970,00 EUR najvećim dijelom zbog više ostvarenih vlastitih prihoda od najma dvorane za Renesansni festival te prodaje starog papira i baterija. Na toj skupini ostvarujemo prihode za pričuvu i struju za stan na Trgu E. Kumičića, paušal za grijanje za jedan stan, gorivo za prijevoz hrane u PŠ Jagnjedovec, uredski materijal, reprezentaciju, usluge za tekuće i inv. održavanje, kupnju knjiga za školsku knjižnicu te prihode Zadruge Vretence. Ukupno je prijedlog na toj skupini 17.476,00 EUR.
* **Skupina 67 Prihodi iz nadležnog proračuna i od HZZO-a temeljem ugovornih obveza** bilježi smanjenje od 45.842,00 EUR te je prijedlog novog plana u iznosu od 521.012,00 EUR. Najveće smanjenje od 35.942,00 EUR je u okviru aktivnosti Decentralizirane funkcije osnovnog školstva te u Aktivnosti Redovna djelatnost osnovnih škola u iznosu od 9.482,00 EUR. U okviru ove skupine se još financiraju i izvannastavne aktivnosti, međuopćinska natjecanja i nagrada najučitelju te plaća za pomoćnike u nastavi.

**OBRAZLOŽENJE RASHODA I IZDATAKA**

**RASHODI POSLOVANJA**

U Prijedlogu II. Izmjena i dopuna Financijskog plana je ukupno smanjenje rashoda poslovanja u iznosu od 216.895,00 EUR te ukupni plan iznosi 3.272.886,00 EUR.

* **Skupina 31 Rashodi za zaposlene** na koju se knjiže rashodi za sve zaposlene, uključujući i njihova materijalna prava iz kolektivnog ugovora, bilježi smanjenje plana od 220.053,00 EUR te je ukupno plan na toj skupini 2.588.586,00 EUR. Razlog smanjenja je planiranje sukladno dosadašnjoj realizaciji u okviru Aktivnosti COP (smanjenje od 230.400,00 EUR), ODJEK VI (smanjenje od 4.106,00 EUR) te Slobodne aktivnosti i školska natjecanja (smanjenje od 189,00 EUR). Jedino je povećanje rashoda za zaposlene u okviru Aktivnosti ODJEK VII zbog novog Pravilnika o pomoćnicima u nastavi i stručnim komunikacijskim posrednicima (povećanje od 14.642,00 EUR).
* **Skupina 32 Materijalni rashodi** bilježi povećanje za 650,00 EUR te je prijedlog novog plana na toj skupini 644.634,00 EUR. Skupina uključuje rashode koji nam služe za pokriće redovnog poslovanja (službena putovanja, stručna usavršavanja, uredski materijal, energija, tekuće i investicijsko održavanje, prijevoz učenika, zakupnine i najamnine, sitni inventar, reprezentacija, komunalne i ostale usluge) kao i za pokriće rashoda u okviru županijskih natjecanja, prehrane učenika, ostalih rashoda za pomoćnike u nastavi, prijevoz na posao za sve zaposlenike, materijalne rashode u okviru aktivnosti Unapređenje standarda u školama, rashoda za EU projekte i rashoda za financiranje Učeničke zadruge Vretence. Preraspodjela unutar skupine 32 je napravljena sukladno dosadašnjoj realizaciji te planom do kraja 2024. godine.
* **Skupina 34 Financijski rashodi** ima prijedlog plana od 6,00 EUR, a na koju moramo preknjižiti bankarsku uslugu za kupovinu nadogradnje licence za raspored sati, a koja je trenutno knjižena na ostalim uslugama.
* **Skupina 37 Naknade građanima i kućanstvima na temelju osiguranja i druge naknade** bilježe povećanje od 2.500,00 EUR jer smo knjižili veći trošak nabave udžbenika za učenike škole od planiranih. Jedan od razloga je i poskupljene udžbenika ove godine. Ukupno je plan na ovoj skupini 37.500,00 EUR.
* **Skupina 38 Ostali rashodi** bilježi povećanje za 2,00 EUR, a na koju smo knjižili nabavu menstrualnih potrepština za djevojčice škole. Za tu namjenu smo dobili 1.800,00 EUR od Ministarstva rada, mirovinskoga sustava, obitelji i socijalne politike. Utrošili smo 1.800,43 EUR, što znači da 0,43 EUR pokrivamo dio iz vlastitih prihoda (0,21 EUR), a dio od ostatka donacije SPAZ-a (0,22 EUR).

**RASHODI ZA NABAVU NEFINANCIJSKE IMOVINE**

U Prijedlogu II. Izmjena i dopuna Financijskog plana je ukupno smanjenje rashoda za nabavu nefinancijske imovine u iznosu od 44.924,00 EUR te ukupni plan iznosi 66.779,00 EUR.

* **Skupina 42 Rashodi za nabavu proizvedene dugotrajne imovine** bilježi povećanje od 27.568,00 EUR te ukupno iznosi 57.297,00EUR.
* **Skupina 45 Rashodi za dodatna ulaganja na nefinancijskoj imovini** bilježi smanjenje od 72.492,00 EUR te iznosi 9.482,00 EUR.

S obzirom da nismo uspjeli realizirati nabavu *Rekonstrukcija sanitarija faza I* u MŠ jer je ponuda izvođača bila prevelika, dio od tih sredstava je preusmjeren na skupinu 42 gdje je nabavljeno 12 klima uređaja, traktorska kosilica, usisavači za spremačice te računalo za pedagoginju. Ostatak od skupine 45 koji je ostao u planu je realiziran za projekt za obnovu vodovoda i kanalizacije te za priključak mreže na elektroenergetsku distribucijsku mrežu zbog pripajanja solarnih kolektora na dvorani škole. Od skupine 42 koji je planiran, realizirana je nabava televizora, namještaja, JBL zvučnika za PŠ Starigrad, projekcijskog platna, seta za video konferencije, udžbenika za učenike škole te knjiga za školsku knjižnicu.

1. **OBRAZLOŽENJE PRENESENOG MANJKA ODNOSNO VIŠKA FINANCIJSKOG PLANA**

U II. izmjene i dopune Financijskog plana uvršteni su viškovi i manjkovi po godišnjem obračunu i utvrđena je njihova namjena te način pokrića kako slijedi:

**Viškovi:**

* Od viška prihoda za posebne namjene (od školske kuhinje) u iznosu od 576,07 EUR planiramo financirati nabavu opreme za školsku kuhinju- gulilicu krumpira.
* Višak prihoda za posebne namjene, skupljenih od roditelja za popravke tableta, u iznosu od 431,13 EUR planiramo iskoristiti za tu namjenu.
* Od viška vlastitih prihoda od najma stanova i skupljenog starog papira u iznosu od 396,16 EUR planiramo kupiti knjige za školsku knjižnicu
* Višak vlastitih prihoda zadruge „Vretence“ u iznosu od 267,80 EUR planiramo utrošiti za rad Zadruge.
* Od viška prihoda od nenadležnog proračuna za Županijska stručna vijeća u iznosu od 2.480,61 EUR i dalje planiramo financirati njihov rad.
* Višak prihoda od nenadležnog proračun u iznosu od 757,31 EUR, planiramo namjenski utrošiti za nabavu testova za psihologa.
* Višak prihoda od donacija u iznosu od 24,84 EUR koje je učiteljica njemačkog jezika DF dobila iz projekta „Moja regija, moj grad“, planiramo utrošiti na literaturu na njemačkom jeziku.

**Manjkovi:**

* Metodološki manjak iz izvora opći prihodi i primici sastoji se od manjka od -5.702,03 EUR (za plaće pomoćnika u nastavi i neplaćene račune iz 2023. godine) te od manjka od -11.175,32 EUR (decentralizacija školstvo - za neplaćene račune iz 2023. godine), a pokrit će se u trenutku plaćanja obveza u siječnju 2024. godine te isplate plaće pomoćnicima u nastavi..
* Manjak iz izvora pomoći unutar općeg proračuna – Grad Koprivnica se sastoji od iznosa -844,37 EUR (za plaću pomoćnika u nastavi), -604,01 EUR (za račun od sheme voća), -9.186,48 EUR (za pokriće računa iz 2023. godine) i 117,00 EUR (za pokriće računa za nabavu NFI iz 2023. godine). Manjkovi će se pokriti u trenutku plaćanja obveza u siječnju 2024. godine tj. u trenutku isplate plaće pomoćnicima u nastavi.
* Manjak iz izvora pomoći unutar općeg proračuna EU projekti – Grad Koprivnica u iznosu od 4.676,52 EUR za plaću pomoćnika u nastavi pokrit će se u trenutku isplate plaće u siječnju 2024. godine.
* Manjak iz izvora pomoći unutar općeg proračuna – Proračunski korisnici sastoji se od manjka od 521,44 EUR za trošak parničnog postupka te manjka od 17.118,19 EUR od nenadležnog proračuna za namirnice za školsku kuhinju koji će se pokriti u trenutku priljeva sredstava od MZO-a.

Prema Odluci o raspodjeli rezultata za 2023. godinu, načinu korištenja viška prihoda u 2024. godini te načinu pokrića manjka ukupan višak i manjak iznose**:**

Ukupno višak: 1.696,00 EUR

Ukupno manjak: -46.707,44EUR

**Razlika manjak : -45.011,44 EUR**

**Preneseni rezultat po izvorima financiranja:**

|  |  |  |
| --- | --- | --- |
| **Izvor** | **Naziv izvora** | **Manjak/višak** |
| **1** | **Opći prihodi i primici** | **-16.877,00** |
| 11 | Opći prihodi i primici | -5.702,00 |
| 12 | Opći prihodi i primici – decentralizacija -školstvo | -11.175,00 |
| **2** | **Vlastiti prihodi** | **664,00** |
| 21 | Vlastiti prihodi - Proračunski korisnici | 664,00 |
| **3** | **Prihodi za posebne namjene** | **1.007,00** |
| 31 | Prihodi za posebne namjene – proračunski korisnici | 1.007,00 |
| **4** | **Pomoći** | **-29.830,00** |
| 41 | Pomoći unutar općeg proračuna – Grad Koprivnica | -10.751,00 |
| 42 | Pomoći unutar općeg proračuna – Proračunski korisnici | -14.402,00 |
| 43 | Pomoći unutar općeg proračuna EU projekti – Grad Koprivnica | -4.677,00 |
| **5** | **Donacije** | **25,00** |
| 52 | Donacije – Proračunski korisnici | 25,00 |
|  | **Ukupno preneseni rezultat:** | **45.011,00** |

1. **OBRAZLOŽENJE POSEBNOG DIJELA FINANCIJSKOG PLANA**

**OBRAZLOŽENJE FINANCIJSKOG PLANA PO PROGRAMIMA/AKTIVNOSTIMA**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijeloživotnog učenja, usvajanje zdravih navika, pozitivnih stavova te razvoj kompletne mlade osobe s razvijenim samopoštovanjem i poštovanjem drugih.

Financijskim planom su planirana sredstva za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

|  |  |  |  |  |  |
| --- | --- | --- | --- | --- | --- |
| **RAZDJEL 020 UPRAVNI ODJEL ZA DRUŠTVENE DJELATNOSTI** | **PLAN 2024.** | **POVEĆANJE / SMANJENJE** | **I. IZMJENE I DOPUNE** | **POVEĆANJE / SMANJENJE** | **II. IZMJENE I DOPUNE** |
| **Glava 02003 Osnovne škole** |  |  |  |  |  |
| Program 3002 Osnovni program osnovnoškolskog odgoja i obrazovanja | 332.680,00 | 0,00 | 332.680,00 | -35.942,00 | 296.738,00 |
| Program 3003 Dodatni programi odgoja i obrazovanja | 237.812,00 | 127.591,00 | 365.403,00 | -2.331,00 | 363.072,00 |
| Program 3015 Socijalni program | 204.930,00 | -665,00 | 204.265,00 | 6.174,00 | 210.439,00 |
| Program 9000 COP | 2.116.933,00 | 582.203,00 | 2.699.136,00 | -229.720,00 | 2.469.416,00 |
| **UKUPNO:** | **2.892.355,00** | **709.129,00** | **3.601.484,00** | **261.819,00** | **3.339.665,00** |

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA** ima cilj osiguravanje minimalnog financijskog standarda, a u okviru državnog standarda za financiranje materijalnih rashoda te rashoda za nabavu nefinancijske imovine koji su nužni za redovno funkcioniranje Škole. Program se sastoji od jedne Aktivnosti koja ima isti cilj kao i program.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20).
* Pravilnik o financijskom izvještavanju u proračunskom računovodstvu (NN broj 37/22)
* Godišnji plan i program rada škole za školsku godinu 2023./2024. i 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2023./2024. i 2024./2025.

**AKTIVNOST: A300202 Decentralizirane funkcije osnovnog školstva – OŠ „Braća Radić“**

Uputom za izradu II. Izmjena i dopuna financijskog plana za 2024. godinu, predviđena sredstva za aktivnost *Decentralizirane funkcije osnovnog školstva* za osiguranje minimalnog financijskog standarda iznose 296.738,00 EUR.

Unutar aktivnosti je napravljeno smanjenje sredstava na razredu 4 za 35.942,00 EUR. Od planiranih 72.492,00 EUR za rekonstrukcija u sanitarija faza I, nije bilo realizacije jer je natječaj poništen zbog prevelike ponude ponuđača pa smo dio sredstava prenamijenili za kupovinu klima uređaja, usisavača, traktorske kosilice, računala za pedagogicu, a dio je preusmjeren na drugog proračunskog korisnika. Također je napravljena preraspodjela unutar skupine 32 prema dosadašnjoj realizaciji i planu do kraja 2024. godine.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

Ishodište i pokazatelji na čemu se zasniva izračun potrebnih sredstava je Odluka Grada Koprivnice o mjerilima za financiranje decentraliziranih funkcija i Državni pedagoški standard osnovnoškolskog sustava odgoja i obrazovanja čiji temelji se nalaze u Zakonu o odgoju i obrazovanju u osnovnoj i srednjoj školi. Državni pedagoški standard opisuje mjerila za prostor i opremu u osnovnoj školi. Svi naši planovi temeljeni su na tome, a naravno da naši planovi „ovise“ o mogućnosti financiranja našeg osnivača.

**CILJ: Održavanje kvalitete zaposlenog kolektiva**

Ovaj cilj nastoji se postići održavanjem broja programa stručnog usavršavanja koje pohađaju svi učitelji i stručni suradnici škole čime se povećava kvaliteta provođenja obrazovanja unutar ustanove.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Učitelji i stručni suradnici pohađali su programe usavršavanja koje donosi ministar nadležan za obrazovanje | Pohađanjem seminara i radionica radi se na profesionalnom rastu i razvoju učitelja i stručnih suradnika koji je neophodan za kvalitetno provođenje osnovnoškolskog odgoja i obrazovanja | % | 80 | škola | 95 |

**PROGRAM: 3003 DODATNI PROGRAM ODGOJA I OBRAZOVANJA**

**Program 3003 DODATNI PROGRAMI ODGOJA I OBRAZOVANJA** ima za cilj zadovoljavanje potreba iznad državnog standarda aktivnostima koje osiguravaju kvalitetniji sustav u ovim područjima preko programa praćenja i financiranja izvannastavnih aktivnosti, školskih natjecanja, potpore pomoćnika u nastavi, učeničke zadruge, EU projekata, odnosno osiguravanje jednakih uvjeta za napredovanje svih učenika.

**Procjena i ishodište potrebnih sredstava za aktivnosti**

| **Naziv aktivnosti** | **Plan za 2024.** | **Povećanje / smanjenje** | **I. Izmjene i dopune** | **Povećanje / smanjenje** | **II. Izmjene i dopune** |
| --- | --- | --- | --- | --- | --- |
| A300317 Redovna djelatnost osnovnih škola | 39.000,00 | 89.478,00 | 128.478,00 | -9.482,00 | 118.996,00 |
| A300306 Slobodne aktivnosti i školska natjecanja | 12.810,00 | 2.740,00 | 15.550,00 | -153,00 | 15.397,00 |
| A300323 Unapređenje standarda u školama – izvor VP | 75.556,00 | 8.264,00 | 83.820,00 | 2.038,00 | 85.858,00 |
| A300330 Mentorstvo | 346,00 | -173,00 | 173,00 | 0,00 | 173,00 |
| A300332 EU projekti | 2.660,00 | 0,00 | 2.660,00 | -2.660,00 | 0,00 |
| A300356 ODJEK VI 2023./2024. | 61.145,00 | 14.486,00 | 75.631,00 | -6.005,00 | 69.626,00 |
| A300355 Učenička zadruga „Vretence“ | 2.060,00 | 0,00 | 2.060,00 | 0,00 | 2.060,00 |
| A300359 ODJEK VII 2024./2025. | 44.235,00 | 12.796,00 | 57.031,00 | 13.931,00 | 70.962,00 |
| **UKUPNO:** | 237.812,00 | 127.591,00 | 365.403,00 | -2.331,00 | 363.072,00 |

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20).
* Pravilnik o financijskom izvještavanju u proračunskom računovodstvu (NN broj 37/22)
* Pravilnik o pomoćnicima u nastavi i stručnim komunikacijskim posrednicima (NN broj 85/2024.)
* Godišnji plan i program rada škole za školsku godinu 2023./2024. i 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2023./2024. i 2024./2025.

**Aktivnost: A300317 Redovna djelatnost osnovnih škola**

Opis i cilj aktivnosti

Cilj ove aktivnosti je osiguravanje financijskih sredstava iznad državnog standarda od strane našeg Osnivača za financiranje ostalih materijalnih rashoda koja ne uspijemo pokriti preko decentraliziranih sredstava.

U ovoj aktivnosti predlažemo smanjenje plana u iznosu 9.482,00 EUR, koji iznos smo preknjižili na skupinu 45 Rashodi za dodatna ulaganja na nefinancijskoj imovini u okviru aktivnosti Decentralizirane funkcije osnovnog školstva. Sredstva na ovoj aktivnosti su namijenjena financiranju energije, uredskog materijala, komunalnih usluga, prijevoza učenika, usluga za tekuće i investicijsko održavanje, sistematskih pregleda koja ne uspijemo pokriti iz decentraliziranih sredstava. Preraspodjela unutar pozicija je napravljena sukladno realizaciji i procjeni plana do kraja 2024. godine. Ukupno novi plan iznosi 118.996,00 EUR.

U ovu aktivnost je uvršten i manjak za neplaćene račune iz 2023. godine u iznosu od 1.927,37 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Prevencija bolesti i zaštita zdravlja svih zaposlenika škole**

Ovim ciljem se želi pružiti svim zaposlenicima da jednom godišnje obave sistematski pregled u nadležnoj ustanovi radi prevencije razvoja bolesti i zaštite osobnog zdravlja.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Povećanje broja zaposlenih koji obavljaju sistematske preglede | Sve zaposlene se potiče na obavljanje godišnjeg sistematskog pregleda u svrhu prevencije razvoja bolesti i zaštite zdravlja | % | 80 | škola | 95 |

**Aktivnost: A300306 Slobodne aktivnosti i školska natjecanja**

Opis i cilj aktivnosti

Cilj ove aktivnosti je osiguravanje kvalitetnijeg sustava obrazovanja preko financiranja izvannastavnih aktivnosti i školskih natjecanja. To su oblici aktivnosti koje se provode radi zadovoljavanja različitih potreba i interesa učenika, koje Škola planira, organizira i realizira, a u koju se učenik samostalno, neobvezno i dobrovoljno uključuje.

Ova aktivnost bilježi smanjenje od 153,00 EUR. Na skupini 31 Rashodi za zaposlene se plan smanjuje za 189,00 EUR (izvor 1 Opći prihodi i primici) , a sve sukladno realizaciji isplate sredstava za izvannastavne aktivnosti. Na skupini 32 Materijalnih rashoda je povećanje od 189,00 EUR (izvor 1 Opći prihodi i primici) za međuopćinska natjecanja i smanjenje od 153,00 EUR (izvor pomoći) prema realizaciji županijskih natjecanja. Ukupno je prijedlog plana u iznosu od 15.397,00EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Promicanje škole**

Ovaj cilj ima za svrhu uključivanje djece u različite programske sadržaje kako bi kroz priredbe i manifestacije promovirali školu i stekli dodatno samopouzdanje, smisao i zadovoljstvo u radu.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj projekata/priredbi/manifestacija | 48 | škola | 50 |

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Povećanje broja učenika koji su uključeni u različite školske projekte/  priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika koji su uključeni u projekte/priredbe/manifestacije | 881 | škola | 883 |

**CILJ: Poboljšavanje kvalitete i učinkovitosti obrazovanja**

Ovaj cilj ima za svrhu poticanje djece na dodatno obrazovanje i stjecanje novih znanja koja im mogu poslužiti prilikom odlazaka na razna natjecanja ili u daljnjem školovanju.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Povećanje broja učenika koji pohađaju dodatnu nastavu | Učenike koji u nastavnom predmetu ostvaruju natprosječne rezultate potiče ih se na dodatnu nastavu radi usvajanja dodatnog znanja i pripreme za natjecanja | Broj učenika koji polaze dodatnu nastavu | 337 | škola | 339 |

**Aktivnost: A300323 Unapređenje standarda u školama – izvor VLASTITI PRIHODI**

Opis i cilj aktivnosti

Cilj ove aktivnosti je poboljšanje kvalitete i učinkovitosti obrazovanja, a sva materijalna sredstva koja se nastoje osigurati i utrošiti kroz ovu aktivnost imaju za zadaću postizanje napretka rada Škole te odgajanje i pripremanje mladih ljudi za odgovoran i uspješan život.

Ova aktivnost obuhvaća: nabavu udžbenika za učenike škole, nabavu knjiga za školsku knjižnicu, nabavu osiguranja i školskih majica za učenike škole, odlaske na državna natjecanja, troškove županijskih stručnih vijeća, popravke tableta i nabavu nefinancijske imovine. Financiranje se provodi vlastitim prihodima, prihodima za posebne namjene, prihodima od donacija, pomoćima od nenadležnog proračuna i kapitalnim prihodima te eventualnim prenesenim viškovima od ŽSV-a, najma i prodaje starog papira, željeza, baterija i donacija.

U ovoj aktivnosti predlažemo povećanje plana u iznosu 2.038,00 EUR te bi novi plan iznosio 85.858,00 EUR. Iz izvora vlastiti prihodi je povećanje 369,00 EUR, izvora prihodi za posebne namjene je smanjenje od 1.028,00 EUR, izvora pomoći je povećanje za 1.799,00 EUR, izvora donacije je povećanje od 898,00 EUR. Najveće povećanje se odnosi na nabavu udžbenika, s obzirom da su se po javnoj nabavi udžbenika cijene povećale.

U ovu aktivnost uvršteni su viškovi i manjkovi po godišnjem obračunu: višak od ŽSV-a 2.480,61 EUR (za dnevnice na ŽSV-u, predavače, sitni inventar i reprezentaciju), višak od tekućih donacija 24,84 EUR (za nabavu potrebne literature u sklopu projekta njemačkog jezika „Moja regija, moj grad“), višak prihoda od naplaćene štete 431,13 EUR (za popravke tableta), višak vlastitih prihoda od najma i skupljenog starog papira – 396,16 EUR za nabavu klima uređaja i knjiga za knjižnicu, višak od nenadležnog proračuna za testove psihologa 757,31 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Povećanje broja osvojenih prva tri mjesta na natjecanjima.**

Ovaj cilj ima zadatak poticanje djece na izražavanje njihove kreativnosti, talenata i sposobnosti kroz različita natjecanja. Ujedno se u njima stvara i natjecateljski duh koji im može biti poticaj u daljnjem školovanju i odrastanju.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Povećanje broja osvojenih mjesta (prva tri) na županijskim/ državnim natjecanjima  -županijsko  -poluzavršno  -državno  -međunarodno | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika plasiranih na županijska, poluzavršna, državna i međunarodna natjecanja | 144  69  20  5 | škola | 146  71  22  7 |

**Aktivnosti: A300356 ODJEK VI-OŠ „BRAĆA RADIĆ“ 2023./2024.**

Opis i cilj aktivnosti

Aktivnost podrazumijeva potporu pomoćnika u nastavi i stručnih komunikacijskih posrednika sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini. Ovom aktivnosti se osiguravaju sredstva za redovno financiranje materijalnih prava iz radnog odnosa pomoćnika u nastavi koji su zaposleni u OŠ „Braća Radić“ Koprivnica. Rashodi se odnose na sredstva za plaće, doprinose na plaću, prijevoz na posao i s posla, službena putovanja i ostala materijalna prava (regres, uskrsnicu, topli obrok).

Škola je završila ODJEK VI sa jedanaest (11) pomoćnika u nastavi i dva (2) stručno komunikacijska posrednika te je prijedlog smanjenja plana u iznosu od 6.005,00 EUR sukladno realizaciji ODJEKA VI. Ukupni plan bi iznosio 69.626,00 EUR Plan za sredstva Osnivača je 32.848,00 EUR (15% troška te razlika od bruto II troška od 508,03 EUR do punog troška plaće), sredstva EU 72% - plan je 31.152,00 EUR i sredstva nacionalnog sufinanciranja 13% - plan je 5.626,00 EUR.

U ovu aktivnost je uvršten i manjak za plaću iz prosinca 2023. godine u iznosu od 9.295,55 EUR (3.774,66 EUR iz izvora Opći prihodi i primici-Grad, 4.676,52 EUR iz izvora EU i 844,37 EUR iz izvora nacionalno sufinanciranje).

**Aktivnosti: A300359 ODJEK VII-OŠ „BRAĆA RADIĆ“ 2024./2025.**

Opis i cilj aktivnosti

Aktivnost podrazumijeva potporu pomoćnika u nastavi i stručnog komunikacijskog posrednika sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini. Ovom aktivnosti se osiguravaju sredstva za redovno financiranje materijalnih prava iz radnog odnosa pomoćnika u nastavi koji su zaposleni u OŠ „Braća Radić“ Koprivnica. Rashodi se odnose na sredstva za plaće, doprinose na plaću, prijevoz na posao i s posla, službena putovanja, stručna usavršavanja i ostala materijalna prava (božićnica, dar za dijete, topli obrok).

U sklopu ove aktivnosti škola financira jedanaest (11) pomoćnika u nastavi i dva (2) stručno komunikacijska posrednika te je plan do kraja 2024. godine u iznosu od 70.962,00 EUR. Plan za sredstva Osnivača (izvor 1 Opći prihodi i primici) je 33.100,00 EUR, sredstva EU - plan je 32.167,00 EUR i sredstva nacionalnog sufinanciranja - plan je 5.695,00 EUR. Izračun se temelji na bruto iznosu od 7,50 EUR po satu (bruto 2 – 8,74 EUR po satu) prihvatljivog troška u iznosu od 1.013,00 EUR i broju tjednog zaduženja za pojedinog pomoćnika (1 od 21 sat, 2 od 23 sata, 2 od 25 sati, 1 od 26 sati, 1 od 28 sati, 1 od 29 sati, 2 od 30 sati, 1 od 32 sata, 2 od 33 sata). Osim za plaće sredstva su planirana za službena putovanja (kao pratnja djeci), topli obrok, prijevoz na posao i s posla te materijalna prava kao što su božićnica, dar za dijete.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Pomoć djeci s individualnim potrebama**

Sa ciljem se želi postići zapošljavanje dovoljnog broja pomoćnika u nastavi sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Zapošljavanje pomoćnika u nastavi kao pomoć učenicima s individualnim potrebama | Osiguravanje dovoljnog broja pomoćnika u nastavi za djecu sukladno njihovim individualnim potrebama i funkcionalnim sposobnostima | % | 100 | škola | 100 |

**PROGRAM: 3015 SOCIJALNI PROGRAM**

**Program 3015 SOCIJALNI PROGRAM** provodi se s ciljem pružanja određenih oblika pomoći i socijalnih usluga građanima. Ovaj program obuhvaća financiranje prehrane svih učenika škole, koja se od početka 2023. godine obavlja iz izvora Ministarstva znanosti i obrazovanja.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20).
* Pravilnik o financijskom izvještavanju u proračunskom računovodstvu (NN broj 37/22)
* [Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029. (NN broj 81/2023)](https://narodne-novine.nn.hr/clanci/sluzbeni/2023_07_81_1282.html)
* Odluka o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2023./2024.
* Godišnji plan i program rada škole za školsku godinu 2023./2024. i 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2023./2024. i 2024./2025.

**AKTIVNOST A301504 Pomoć za podmirenje troškova prehrane učenika osnovnih škola – 04 O.Š. „Braća Radić“**

Opis i cilj aktivnosti

U ovoj aktivnosti se financira prehrana učenika koji se žele hraniti u školskoj kuhinji kao i Shema voća, a ima za cilj:

* priprema kuhane hrane djeci te samim time dobivanje kvalitetnijeg obroka
* povećanje unosa svježeg voća te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanja razine znanja o važnosti zdrave prehrane i nutritivnim vrijednostima svježeg voća
* edukaciju učenika u cilju smanjenja otpada od hrane.

U ovoj aktivnosti predlažemo povećanje plana za 6.174,00 EUR te bi tada Aktivnost iznosila 210.439,00 EUR. Na skupini 32 Materijalni rashodi iz izvora donacije je smanjenje od 298,00 EUR prema ostvarenoj realizaciji za donaciju voća koje smo dobivali od Kauflanda. Na skupini 32 iz izvora nenadležni proračun je prijedlog povećanja od 6.472,00 EUR prema sadašnjem broju učenika u školi.

U sklopu Aktivnosti je uvršten manjak za Shemu voća u iznosu od 604,01 EUR, manjak od nenadležnog proračuna za 2023. godinu za prehranu učenika u iznosu od 17.118,19 EUR te višak od uplate roditelja za školsku kuhinju 576,07 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Osiguranje prehrane za sve učenike škole**

Ovim ciljem se želi postići da se svi učenici hrane u školskoj kuhinji s obzirom da od 2023. godine prehranu financira Ministarstvo znanosti i obrazovanja te je za sve učenika besplatna.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Povećanje broja učenika koji se hrane u školskoj kuhinji | Osiguravanjem besplatnih obroka za sve učenike škole omogućava se svakom učeniku da se hrani u školskoj kuhinji i da dnevno dobije kvalitetan obrok | % | 90 | škola | 100 |

**PROGRAM 9000 COP**

**Program 9000 COP** obuhvaća aktivnost kojom se osiguravaju sredstva za redovno financiranje materijalnih prava iz radnog odnosa svih zaposlenika OŠ „Braća Radić“ Koprivnica, osim pomoćnika u nastavi koji se financiraju preko aktivnosti ODJEK. Rashodi se odnose na sredstva za plaće, doprinose na plaću i ostala materijalna prava temeljem kolektivnog ugovora (jubilarna nagrada, božićnica, regres, uskrsnica te razne pomoći).

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20).
* Pravilnik o financijskom izvještavanju u proračunskom računovodstvu (NN broj 37/22)

**AKTIVNOST: 900002 COP OŠ „Braća Radić“**

Opis i cilj aktivnosti

Program obuhvaća aktivnosti kojom se osiguravaju sredstva za redovno financiranje materijalnih prava iz radnog odnosa svih zaposlenika OŠ „Braća Radić“ Koprivnica, osim pomoćnika u nastavi koji se financiraju preko aktivnosti ODJEK. Rashodi se odnose na sredstva za plaće, doprinose na plaću i ostala materijalna prava temeljem kolektivnog ugovora (jubilarna nagrada, božićnica, regres, dar za dijete, uskrsnica te razne pomoći).

Prijedlog II. Izmjena i dopuna Plana za 2024. godinu obuhvaća smanjenje u iznosu od 229.720,00 EUR za isplatu plaća, doprinosa i ostalih rashoda za zaposlene preko COP-a te bi aktivnost iznosila 2.469.416,00 EUR. Smanjenje na aktivnosti je sukladno dosadašnjoj realizaciji te procjeni plana do kraja 2024. godine.

U aktivnost je uvršten i manjak prihoda od nenadležnog proračuna za trošak parničnog postupka u iznosu od 521,44 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Isplata plaće i materijalnih prava svim djelatnicima**

Ovim ciljem se želi postići da svaki djelatnik primi redovito svoju mjesečnu plaću i da mu se isplati svako materijalno pravo na koje ima pravo sukladno Kolektivnom ugovoru za zaposlenike u osnovnoškolskim ustanovama.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2024.)** |
| Isplata plaće i materijalnih prava svim zaposlenicima škole | Voditi ispravnu evidenciju svakog zaposlenika kako bi primio plaću koja mu pripada i u roku koji je predviđen uputama za isplatu plaće kao i sva materijalna prava koja mu pripadaju prema Kolektivnom ugovoru. | % | 100 | škola | 100 |

KLASA:400-02/24-01/3

URBROJ:2137-30-24-2

Koprivnica, 21.11.2024.

OBRAZLOŽENJE IZRADILA: RAVNATELJ ŠKOLE:

VODITELJICA RAČUNOVODSTVA Krešo Grgac, prof.

Andreja Eršetić

PREDSJEDNIK ŠKOLSKOG ODBORA:

Josip Pankarić, prof.