CENTAR ZA ODGOJ, OBRAZOVANJE I REHABILITACIJU PODRAVSKO SUNCE

Hercegovačka 1

48000 KOPRIVNICA

OIB 79151495340

KLASA: 400-02/24-01/01

URBROJ: 2137-79-24-5

Koprivnica, 15. 11. 2024.

Obrazloženje Prijedloga 2. izmjena i dopuna Financijskog plana za 2024. godinu

1. SAŽETAK DJELOKRUGA RADA USTANOVE

Centar za odgoj, obrazovanje i rehabilitaciju Podravsko sunce, u daljnjem tekstu: Centar, javna je ustanova koja obavlja djelatnosti predškolskog odgoja djece s teškoćama u razvoju, odgoja i osnovnog obrazovanja učenika s većim teškoćama u razvoju, te pružanja socijalnih usluga poludnevnog boravka odraslim osobama s invaliditetom, rane razvojne podrške, stručne procjene i psihosocijalne podrške.

Centar obavlja svoju djelatnost, posluje i sudjeluje u pravnom prometu pod nazivom: Centar za odgoj, obrazovanje i rehabilitaciju Podravsko sunce.

Sjedište Centra je u Koprivnici, Hercegovačka ulica 1.

Centar je pravna osoba upisana u sudski registar ustanova pri Trgovačkom sudu u Bjelovaru, rješenje br. Tt-03/1541-3 od 02. 12. 2003. godine.

Centar se upisuje i u evidenciju ustanova koju vodi Ministarstvo nadležno za obrazovanje kao i u Evidenciju pravnih osoba koje pružaju socijalne usluge.

Osnivač: Grad Koprivnica.

Djelatnost Centra je :

* Predškolski odgoj - programom predškolskog odgoja, naobrazbe i skrbi obuhvaćena su djeca s intelektualnim teškoćama te drugim utjecajnim teškoćama u razvoju s područja grada Koprivnice i gravitirajućih općina. Rad se provodi od 6,30 – 16,00 h, u petodnevnom radnom tjednu sa slobodnim subotama.
* Osnovnoškolski odgoj i obrazovanje učenika s teškoćama u razvoju – provodi se Posebni program uz individualizirane postupke (djece s lakom intelektualnom teškoćom) te Posebni program za stjecanje kompetencija u aktivnostima svakodnevnog života i rada uz individualizirane postupke (djeca s umjerenom i težom intelektualnom teškoćom te poremećajima iz spektra autizma do 21. godine).

Nastavni rad je organiziran u jednoj smjeni od 7,45 – 13,00 h, u petodnevnom radnom tjednu sa slobodnim subotama.

Provodi se Program produženog stručnog postupka koji se sastoji od pomoći u učenju, edukacijsko-rehabilitacijskih programa, strukturiranih slobodnih aktivnosti, kreativnih radionica i izvannastavnih aktivnosti. Provodi se u trajanju od 11,30 -16,00 h.

* Socijalne usluge:

1. usluga cjelodnevnog i poludnevnog boravka odraslim osobama s invaliditetom (intelektualne teškoće), usluge radne terapije te usluge organiziranog provođenja slobodnog vremena uz pripremanje za samostalno življenje, na temelju Ugovora s Ministarstvom rada, mirovinskog sustava, obitelji i socijalne politike (MROSP) za jednu skupinu s najviše 18 polaznika;
2. usluga rane razvojne podrške – na temelju Ugovora s Ministarstvom rada, mirovinskog sustava, obitelji i socijalne politike (MROSP), 50 usluga mjesečno korisnicima upućenim temeljem uputnice Hrvatskog zavoda za socijalni rad; dio usluga bez uputnice financira Grad Koprivnica;
3. usluga stručne procjene - na temelju Ugovora s Ministarstvom rada, mirovinskog sustava, obitelji i socijalne politike (MROSP), 16 usluga mjesečno korisnicima upućenim temeljem uputnice Hrvatskog zavoda za socijalni rad;
4. usluga psihosocijalne podrške( komunikacijske i govorno-jezične teškoće) – izvan mreže socijalnih usluga, financirana od Grada Koprivnice i Koprivničko-križevačke županije.

Osnovnoškolski program polazi 88 učenika u 9 razrednih odjela (jedan kombinirani razredni odjel) i 6 odgojno-obrazovnih skupina, predškolski odgoj 13 polaznika, dok program poludnevnog boravka polazi 18 korisnika. Na dan **15. 11. 2024**. ukupno je 119 polaznika Centra.

Ukupan broj korisnika socijalnih usluga rane razvojne podrške kod primatelja i kod davatelja je 45, a socijalne usluge psihosocijalne podrške (komunikacijske i govorno-jezične teškoće) 60 korisnika.

Prema ovim izmjenama i dopunama financijskog plana ukupno planirani rashodi za 2024. iznose 2.028.897,00 €.

Od ukupnog iznosa plana za 2024. godinu na COP – rashode za zaposlene odnosi se 1.045.000,00 €, na program predškolskog odgoja 243.544,00 €, na osnovni program osnovnoškolskog odgoja i obrazovanja 113.933,00 €, na dodatne programe odgoja i obrazovanja 619.813,00 €, na socijalni program 3.000,00 € i na Erasmus+ program 3.357,00 €.

1. OBRAZLOŽENJE PROGRAMA / AKTIVNOSTI

Financijskim planom i njegovim izmjenama i dopunama su planirana sredstva za provođenje programa i aktivnosti koje se provode u našem Centru.

PROGRAM 3001: PROGRAM PREDŠKOLSKOG ODGOJA

**Zakonske i druge pravne osnove za provođenje programa**

Program se temelji na Zakonu o predškolskom odgoju i obrazovanju (Narodne novine broj [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479), 98/19, 57/22 i 101/23), Obiteljskom zakonu (Narodne novine broj 103/15, 98/19, 47/20, 49/23i 156/23), Zakonu o socijalnoj skrbi (Narodne novine broj: 18/22, 46/22, 119/22 i 71/23 i 156/23), Pravilniku o mjerilima za pružanje socijalnih usluga (Narodne novine broj 110/22, 58/24), Zakonu o ustanovama (Narodne novine broj 76/93, 29/97, 47/99, 35/08, 127/19 i 151/22), Rješenjima Koprivničko-križevačke županije , Upravnog odjela za zdravstveno-socijalne djelatnosti, KLASA: UP/I-551-02/23-01/15, URBROJ: 2137-06/02-23-6, od 17.10.2023. (rana razvojna podrška) i KLASA: UP/I-551-02/23-01/1, URBROJ: 2137-06/02-23-6, od 25.1.2023. (stručna procjena)., Ugovoru o pružanju socijalnih usluga KLASA: 550-01/22-03/334, URBROJ: 524-09-02-01-02/2-22-1, od 20. siječnja 2022. Uputama za izradu Prijedloga financijskog plana za razdoblje 2024.-2026. godine, KLASA: 400-01/23-02/0001, URBROJ: 2137-1-05/2-23-11, od 12. listopada 2023., Godišnjem planu i programu rada za školsku godinu 2024./2025., KLASA: 602-11/24-01/05, URBROJ: 2137-79-24-1, od 3. listopada 2024. i Školskom kurikulumu za školsku godinu 2024./2025., KLASA: 602-11/24-01/06, URBROJ: 2137-79-24-1, od 3. listopada 2024.

**Usklađeni ciljevi, strategije i programi s dokumentima dugoročnog razvoja**

Operativni Godišnji plan i program rada Predškolskog odgoja usklađen je sa sljedećim dokumentima:

Nacionalni kurikulum za rani i predškolski odgoj i obrazovanje (Narodne novine 05/2015), Konvencija o pravima djeteta (Narodne novine br. 12/93), Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine, GGK 3/16.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

**Cilj programa** je poticanje cjelokupnog razvoja djeteta u skladu s individualnim sposobnostima i mogućnostima pojedinog djeteta. Svakom se djetetu pristupa individualizirano, kako bi se ublažile teškoće i razvili djetetovi razvojni potencijali.

**Korisnici usluga**

Program Predškolskog odgoja polaze djeca s teškoćama u razvoju na temelju nalaza i mišljenja Zavoda za vještačenje, profesionalnu rehabilitaciju i zapošljavanje osoba s invaliditetom.

U program pružanja usluge rane razvojne podrške uključena su djeca dobi od 0 do 7 godina temeljem uputnice Hrvatskog zavoda za socijalni rad te zahtjeva roditelja i procjene stručnog tima.

**Pokazatelji uspješnosti**

Cilj: Dostupnost rehabilitacijskih postupaka u predškolskom programu

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Održavanje broja uključene djece | Što ranijim uključivanjem djece u rehabilitacijske postupke poticat će se razvoj u ključnim razvojnim područjima kako bi se maksimalno iskoristili razvojni potencijali | Broj polaznika | 12 | COOR Podravsko sunce | 13 |

Cilj: Održavanje broja pruženih jedinica socijalne usluge rane razvojne podrške i stručne procjene

Ovim ciljem nastoji se postići uključivanjem većeg broja korisnika upućenih od Hrvatskog zavoda za socijalni rad (Odjel za pružanje socijalnih usluga)

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Broj uključene djece i obitelji | Pravovremena stručna podrška i pomoć djeci s razvojnim rizicima i odstupanjima i njihovim obiteljima | Broj pruženih jedinica socijalne usluge mjesečno | 50 RRP  16 SP | COOR Podravsko sunce | 50 RRP  16 SP |

AKTIVNOST A300102: ODGOJNO I ADMINISTRATIVNO TEHNIČKO OSOBLJE - D. V. COOR

tekući plan 140.301,00 € / novi plan 163.857,00 €

Ova aktivnost obuhvaća rashode za zaposlenice/odgojiteljice u programu predškolskog odgoja na skupini 31: plaće, ostale rashode za zaposlene i doprinose na plaće, kao i na skupini 32: naknade troškova zaposlenima te zdravstvene usluge i ostale nespomenute rashode.

Financiranje je iz proračuna Grada, pozicija 9453, u visini od 152.512,00 €, što je povećanje od 28.911,00 € u odnosu na tekući plan i općinskih proračuna u visini od 11.345,00 €, pozicija 78, što je smanjenje od 5.355,00 € u odnosu na tekući plan, kao rezultat prilagođavanja ostvarenju prihoda iz proračuna općina.

Značajan rast rashoda se odnosi na bruto plaće gdje je uračunat 13-ti rashod s obzirom na ukidanje kontinuiranih tashoda s početkom slijedeće godine i usmenoj uputi osnivača u svezi s tim.

AKTIVNOST A300106: DIDAKTIKA, POMAGALA tekući plan 8.720,00 € / novi plan 9.136,00 €

Ova je aktivnost financirana od strane nadležnog ministarstva prema broju djece u vrtiću i dnevnom broju sati programa koji se provode.

Početno planirani iznosi po pozicijama rashoda u ovoj aktivnosti nisu se mijenjali, osim povećanja na prvoj stavki (službena putovanja), te je ukupan iznos usklađen sa prihodom od MZOM kojim se financira ova aktivnost (8 rata po 1.142,00 €).

AKTIVNOST A300111: RANA RAZVOJNA PODRŠKA tekući plan 77.606,00 € / novi plan 70.551,00 €

Rashode u ovoj aktivnosti čine bruto plaće sa doprinosima za dvije zaposlenica te za ostale troškove koji nastaju u realizaciji aktivnosti, što obuhvaća i troškove održavanja i korištenja osobnog automobila.

Određene manje korekcije izvršene su na nekoliko stavki rashoda prema dosadašnjem izvršenju.

S obzirom da se dio izvršenih usluga fakturira ministarstvu nadležnom za socijalni rad to je i dio financiranja plaća zaposlenica iz izvora tekućih pomoći i taj je dio (plaće i doprinos) prilagođen ostvarenju.

PROGRAM 3002: OSNOVNI PROGRAM OSNOVNOŠKOLSKOG ODGOJA I OBRAZOVANJA

**Zakonske i druge pravne osnove za provođenje programa**

Program se temelji na Zakonu o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14, 152/14, 7/17, 68/18, 98/19, 64/20, 151/22, 155/23, 156/23), Državnom pedagoškom standardu osnovnoškolskog sustava odgoja i obrazovanja (Narodne novine broj 63/08 i 90/10), Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine broj 24/15), Zakonu o ustanovama (Narodne novine broj 76/93, 29/97, 47/99, 35/08, 127/19 i 151/22), Godišnjem planu i programu rada za školsku godinu 2024./2025., KLASA: 602-11/24-01/05, URBROJ: 2137-79-24-1, od 3. listopada 2024. i Školskom kurikulumu za školsku godinu 2024./2025., KLASA: 602-11/24-01/06, URBROJ: 2137-79-24-1, od 3. listopada 2024., Uputama za izradu Prijedloga financijskog plana za razdoblje 2024.-2026. godine, KLASA: 400-01/23-02/0001, URBROJ: 2137-1-05/2-23-11, od 12. listopada 2023.

**Usklađeni ciljevi, strategije i programi s dokumentima dugoročnog razvoja**

Operativni Godišnji plan i program rada osnovnoškolskog odgoja i obrazovanja usklađen je sa sljedećim dokumentima:

Nacionalni okvirni kurikulum, MZOŠ, 2011.,

Nacionalni kurikulum za osnovnoškolski odgoj i obrazovanje, MZO, 2017.,

Smjernice za rad s učenicima s teškoćama, MZO, srpanj 2021.,

Konvencija o pravima djeteta (Narodne novine br. 12/93),

Zakon o pravobranitelju za djecu (Narodne novine broj 73/17),

Zakon o pravobranitelju za osobe s invaliditetom (Narodne novine 107/07)

Strategija obrazovanja, znanosti i tehnologije (Narodne novine broj 124/14),

Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine, GGK 3/16.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

**Cilj programa -** djeci s teškoćama u razvoju osnovnoškolske dobi kroz primjereni program školovanja i primjerene oblike pomoći omogućiti puno i učinkovito sudjelovanje u odgojno-obrazovnom procesu te maksimalni razvoj potencijala svakog pojedinog učenika, odraslim osobama s intelektualnim teškoćama omogućiti socijalizaciju i pružiti podršku za što samostalniji život i rad

Razvoj učenika potiče se osim redovnim nastavnim radom i izvannastavnim aktivnostima, razrednim i školskim projektima, zadrugarstvom, provođenjem programa Međunarodne eko-škole, natjecanjima, sudjelovanjem na manifestacijama u lokalnoj zajednici i sl.

U narednom periodu cilj je podići kvalitetu nastave na što višu razinu i to stalnim i kvalitetnim usavršavanjem edukacijskih rehabilitatora te podizanjem materijalnih i drugih uvjeta na višu razinu.

**Korisnici**

* osnovnoškolski program je namijenjen učenicima od prvog do osmog razreda te učenicima polaznicima odgojno-obrazovnih skupina do navršene 21. godine života upućenim u Centar temeljem Rješenja Stručnog povjerenstva Upravnog odjela za obrazovanje, kulturu, znanost, sport i nacionalne manjine;
* logopedska pomoć namijenjena je djeci predškolske i osnovnoškolske dobi koji nisu polaznici COOR Podravsko sunce, a s prebivalištem na području grada Koprivnice i općinama Koprivničko-križevačke županije.
* poludnevni boravak je namijenjen odraslim osobama s intelektualnim teškoćama (starijim od 21 godinu) upućenim u Centar na temelju rješenja/ uputnice Hrvatskog zavoda za socijalni rad .

**Pokazatelji uspješnosti**

Cilj: Podizanje razine sposobnosti i samostalnosti učenika

Učenike će se poticati na što samostalnije sudjelovanje u različitim aktivnostima predviđenim Kurikuluma kako bi razvili svoje sposobnosti.

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Održavanje broja učenika uključenih u školske priredbe | Učenike se potiče na uključivanje u aktivnosti, uz adekvatnu razinu stručne podrške, čime se utječe na razvoj sposobnosti i samopouzdanja | % | 100 % | COOR Podravsko sunce | 100 % |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Povećanje broja učenika uključenih u posebne odgojno-obrazovne postupke | Posebnim odgojno-obrazovnim postupcima pruža se individualna podrška kroz edukacijsko-rehabilitacijski rad | Broj učenika | 30 | COOR Podravsko sunce | 40 |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Povećanje broja učenika uključenih u izvannastavne aktivnosti | Uključivanjem učenika u izvannastavne aktivnosti potiče se razvoj kreativnosti, talenata i sposobnosti | Broj učenika | 50 | COOR Podravsko sunce | 55 |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Održavanje broja projekata, razrednih i na razini Centra | Uključivanjem u projekte uz adekvatnu razinu stručne podrške utječe se na razvoj sposobnosti, spoznajni razvoj i samopouzdanje učenika | Broj projekata | 26 | COOR Podravsko sunce | 26 |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Povećanje broja manifestacija i obilježavanja značajnih datuma | Poticanje kreativnosti, razvoja interesa, svijesti o pripadnosti zajednici | Broj planiranih aktivnosti | 12 | COOR Podravsko sunce | 13 |

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Sudjelovanje na županijskim,me-đužupanijskim i državnim natjecanjima, igrama i smotrama | Poticanje razvoja sposobnosti, socijalizacije, samopouzdanja i pozitivne slike o sebi | Broj planiranih aktivnosti | 8 | COOR Podravsko sunce | 8 |

Cilj: Poboljšanje kvalitete učenja kroz iskustveno učenje

Učenicima će se omogućiti iskustveno učenje provođenjem izvanučioničke nastave

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Povećanje broje organiziranih posjeta, terenske nastave, i izleta tijekom školske godine | Održavanjem izvanučioničke nastave značajno se utječe na spoznajni razvoj učenik, njihovu socijalizaciju i razvoj samopouzdanja. | Broj | 34 | COOR Podravsko sunce | 40 |

Cilj: održavanje kvalitete zaposlenog kolektiva u osnovnoškolskom programu

Ovaj cilj nastoji se postići održavanjem broja programa stručnog usavršavanja koje pohađaju svi djelatnici čime se povećava kvaliteta provođenja programa

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Nastavnici, stručni suradnici, administrativno osoblje stručno se usavršavaju | Pohađanjem seminara i radionica stječu se neophodna znanja i vještine za kvalitetan rad | % | 100 % | COOR Podravsko sunce | 100 % |

Cilj: Dostupnost logopedske podrške djeci predškolske i osnovnoškolske dobi

Ovaj cilj nastoji se postići održavanjem broja pruženih logopedskih tretmana korisnicima

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Broj djece s komunikacijskim i govorno-jezičnim teškoćama uključenih u logopedski tretman | Pravovremenom detekcijom, dijagnostikom, terapijom i savjetovanjem ublažavaju se i ispravljaju govorno-jezične i specifične teškoće. | Broj korisnika | 80 | COOR Podravsko sunce | 80 |

Cilj: Održavanje broja korisnika socijalne usluge poludnevnog boravka

Ovaj cilj nastoji se postići pružanjem socijalne usluge korisnicima na temelju uputnice Hrvatskog zavoda za socijalni rad, u ugovorenom kapacitetu 18 korisnika.

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. |
| Broj korisnika socijalne usluge poludnevni boravak | Provođenje radne terapije kroz tri područja: samozbrinjavanje, produktivnost i slobodno vrijeme. | Broj korisnika | 18 | COOR Podravsko sunce | 18 |

Osnovnoškolski program - poticati će se upotreba asistivne tehnologije za potpomognutu komunikaciju i ostale suvremene informacijske tehnologije za rad s djecom s teškoćama u razvoju. S tim ciljem Centar je bio uključen u CARNET-ov projekt “Podrška ostvarenju jednakih mogućnosti u obrazovanju za učenike s teškoćama u razvoju“, skraćenog naziva “ATTEND“ (Assistive Technology In Education).

Edukacijski rehabilitatori sudjelovati će na Županijskim stručnim vijećima i drugim stručnim skupovima te svoja znanja prezentirati u lokalnoj zajednici u sklopu obilježavanja Dana edukacijskih rehabilitatora.

Poticati će se suradnje s osnovnim školama u lokalnoj zajednici zajedničkim aktivnostima učenika s teškoćama u razvoju i učenika tipičnog razvoja.

AKTIVNOST A300204: DECENTRALIZIRANE FUNKCIJE OSNOVNOG ŠKOLSTVA

tekući plan 113.933,00 € / novi plan 113.933,00 €

Dobiveni limiti od strane osnivača nisu mijenjani ni kod planiranih rashoda poslovanja ni kod rashoda za nabavu nefinancijske imovine, ali je unutar toga izvršena određena preraspodjela u oba slučaja.

Kod rashoda poslovanja čiji je limit 70.920,00 € izvršeno je povećanje na stavkama službenih putovanja, materijala za tekuće održavanje, i u značajnijim iznosima za računalne i ostale usluge te u malom iznosu za pristojbe i naknade. U istom tom iznosu od 5.500,00 € izvršeno je smanjenje na devet pozicija rashoda.

Kod pozicija rashoda za nabavu nefinancijke imovine izvršene su korekcije prema stvarnom izvršenju s obzirom na završenu nabavu većine opreme te je kao rezultat dobiveno 125,00 € razlike za povećanje na stavki za nabavu kombi vozila, a što je još u tijeku.

PROGRAM 3003: DODATNI PROGRAM ODGOJA I OBRAZOVANJA

AKTIVNOST A300308: SLOBODNE AKTIVNOSTI I ŠKOLSKA NATJECANJA

tekući plan 3.983,00 € / novi plan 3.906,00 €

Planirano učeničko natjecanje „Ja u prometu“ je održano sa 60,00 € više rashoda od prije planiranog, a smanjenje je izvršeno na stavci ostalih nespomenutih rashoda poslovanja što se odnosi na materijal za izvan nastavne aktivnosti.

Povećanje od 177,00 € je zabilježeno na službenim putovanjima u svrhu pomoći na maturama, što je rashod u cijelosti financiran od NCVVO.

AKTIVNOST A300311: LOGOPEDSKA POMOĆ DJECI S GOVORNIM SMETNJAMA I TEŠKOĆAMA U ČITANJU I PISANJU tekući plan 49.600,00 € / novi plan 59.270,00 €

Sve pozicije ovih rashoda su dvostruke jer ih financiraju i Grad i Županija i to u jednakim dijelovima, a do povećanja je došlo kod rashoda za zaposlene (dvije logopedinje) i kod službenih putovanja i stručnog usavršavanja.

Jedino smanjenje planiranog rashoda je učinjeno na staki sitnog inventara koja je anulirana jer nije bilo nabave istog u ovoj aktivnosti.

AKTIVNOST A300317: REDOVNA DJELATNOST OSNOVNIH ŠKOLA

tekući plan 98.967,00 € / novi plan 99.027,00 €

Kod prijevoza učenika planirano je povećanje rashoda za još 10.000,00 € zbog nedostatnosti sredstava od nadležnog ministarstva, a za isti iznos smanjena je pozicija rashoda za usluge održavanja, i to zbog znatno niže cijene radova na zgradi od prije planiranog. Naknade građanima u naravi, što se odnosi na radne bilježnice dane učenicima, povećane su za 115,00 € prema stvarnom izvršenju. Također je prema izvršenom smanjena stavka dodatnih ulaganja na građevinskom objektu što se odnosi na radove izvedene u zgradi po cijeni od 1.125,00 € u odnosu na prije planiranih 2.000,00 €.

S obzirom na iznos od 27.318,00 € ukupno prikupljenih donacija za kupnju električnog kombija za prijevoz učenika, promijenjen je na toliko prvotno planirani iznos od 26.000,00 €.

AKTIVNOST A300327: RADNO-PROIZVODNA AKTIVNOST tekući plan 98.640,00 € / novi plan 98.640,00 €

Centar pruža uslugu poludnevnog boravka odraslim osobama s invaliditetom, a rashodi te aktivnosti su financirani od Ministarstva rada, mirovinskog sustava, obitelji i socijalne politike. Od početka prošle godine puni mjesečni iznos po korisniku je 430,00 € što se umanjuje za svaki dan odsustvovanja polaznika kojih je 18 (popunjeno, dakle, nema više slobodnog mjesta).

Kod ove aktivnosti sve pozicije rashoda su ostale na istoj razini prema prethodnom rebalansu plana.

AKTIVNOST A300329: DIDAKTIKA, POMAGALA tekući plan 5.350,00 € / novi plan 7.280,00 €

Većina planiranih iznosa po stavkama je zadržana prema postojećima, osim smanjenja od 650,00 € za sitni inventar iz viška od donacija, a povećanjem od 311,00 € za materijal za održavanje, također iz donacija.

Do ukupnog povećanja je došlo zbog nabave tricikla posebno prilagođenog osobama s invaliditetom u vrijednosti od 2.269,00 €, za što je dobivena kapitalna donacija od 2.000,00 € od trgovačkog društva, a razlika je financirana iz prenesenog viška od donacija.

AKTIVNOST A300335: UNAPREĐENJE STANDARDA U ŠKOLAMA - Izvor VP i Min. tekući plan 189.656,00 € / novi plan 192.339,00 €

Kod rashoda za namirnice za školsku kuhinju povećan je iznos sa 18.000,00 na 20.000,00 € po financiranju iz MZOM te za 200,00 € po školskoj shemi voća i povrća iz nacionalnog sufinanciranja.

U ovoj aktivnosti predviđeno je korištenje prenesenog viška od donacija u visini od 3.750,00 € i to redom za: stručno usavršavanje zaposlenika 1.000,00 €, za Wordwall licencu učiteljima 250,00 € i 2.500,00 € za učeničke izlete.

S obzirom na značajno više kupljenih udžbenika na teret MZOM u odnosu na prošle godine i tako na prije planirano, došlo je do zatnog povišenja plana na ovoj poziciji, sa 300,00 € na stvarno utrošenih 1.483,00 €.

AKTIVNOST 300356: ODJEK VI 2023./2024. tekući plan 80.363,00 € / novi plan 77.093,00 €

Pošto je ova aktivnost završena sa krajem prošle nastavne godine to su vrijednosti svih pozicija rashoda poznate, i kao takve unijete u ovaj rebalans plana.

AKTIVNOST 300359: ODJEK VII 2024./2025. tekući plan 65.866,00 € / novi plan 82.258,00 €

Planiranje po pozicijama rashoda je na bazi 15 pomoćnika sa nepunim radnim vremenom i bruto satnicom od 7,50 € (minimalna satnica prema čl. 3. st. 5. Pravilnika o pomoćnicima u nastavi i stručnim komunikacijskim posrednicima, NN 85/2024) te uključenim svim drugim materijalnim pravima kao kod ostalih zaposlenika. Mjerilo za razdiobu rashoda po pozicijama je iznos od 861,05 € što predstavlja 85% jediničnog troška (mjesečno po pomoćniku) od 1.013,00 €. Navedeni iznos pomoći dijelio se u omjeru 85:15 na EU sredstva i nacionalno sufinanciranje. To znači da je sve preko iznosa od 861,05 € mjesečno po pomoćniku teretilo pozicije Grada, osim za rujan gdje je taj parametar iznosio 740,71 € (sve po uputama iz Grada - UO za financije).

Također, na poziciji stručnog usavršavanja na teret Grada dodan je iznos od 2.265,84 € za edukaciju pomoćnika koji nisu ostvarili pravo na vaučer (po pisanoj dojavi iz nadležnog UO). Zbog svega gore navedenog došlo je do značajnih promjena po pozicijama plana u odnosu na prethodno planirano.

PROGRAM 3015: SOCIJALNI PROGRAM

AKTIVNOST 301508: POMOĆ ZA PODMIRENJE TROŠKOVA PREHRANE UČENIKA OSNOVNIH ŠKOLA tekući plan 3.000,00 € / novi plan 3.000,00 €

U ovoj, jedinoj aktivnosti u okviru Socijalnog programa, zadržan je planirani iznos koji se odnosi na sufinanciranje prehrane u školskoj kuhinji samo od strane zaposlenika i korisnika produženog boravka, dok za sve učenike obrok financira MZOM, kako je to propisano od prošle godine.

PROGRAM 6022: ERASMUS+

AKTIVNOST 600202: ERASMUS+ tekući plan 3.124,00 € / novi plan 3.357,00 €

S obzirom na primljena sredstva od 233,00 € u ovoj godini i neutrošena iz prethodne godine, to je za taj iznos povećan plan kako bi se sva sredstva mogla utrošiti do kraja tekuće godine.

PROGRAM 9000: COP

AKTIVNOST 900004: COP COOR tekući plan 1.045.250,00 € / novi plan 1.045.250,00 €

Svi planirani iznosi po stavkama iz prethodnog rebalansa zadržani su i kod ovog planiranja.

1. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Izračuni sredstava temeljeni su na utrošenim sredstvima prethodne godine, izvršenim rashodima i ostvarenim prihodima tijekom ove godine.

Ove Izmjene i dopune Financijskog plana za 2024. godinu rađene su u skladu s Godišnjim planom i Kurikulumom za školske godine 2023./2024. i 2024./2025.

Financijska sredstva potrebna za rad Centra osiguravaju se iz više izvora financiranja, a to su:

* opći prihodi odnosno iz proračuna osnivača
* vlastiti prihodi
* prihodi za posebne namjene
* pomoći
* donacije.

**Opći prihodi**

Opći prihodi su prihodi iz nadležnog proračuna i jednim dijelom čine ih decentralizirana sredstva - izvor 40 (pomoći izravnanja osnivaču) od 113.933,00 € plus 2.646,00 € za pokriće metodološkog manjka i 5.467,00 € za pokriće metodološkog manjka iz prošle godine po izvoru I-11. Ukupna decentralizirana sredstva za ovu godinu iznose 113.933,00 €. Od navedenog iznosa decentraliziranih sredstava 70.920,00 € odnosi se na prihod za financiranje rashoda poslovanja, a preostalih 43.013,00 € na prihod za financiranje nabave nefinancijske imovine.

Vlastita sredstva osnivača, izvor 1, u financijskom planu ustanove iznose 382.286,00 € te su tako povećana za 23.079,00 € u odnosu na tekući plan.

Opći prihodi iz izvora 1 namijenjeni za program predškolskog odgoja iznose 217.238,00 €, što znači povećanje za 28.531,00 € u odnosu na tekući plan.

Sredstvima Grada financiraju se, osim aktivnosti vrtića i rane intervencije iz programa predškolskog odgoja te pomoćnika u nastavi i više aktivnosti dodatnog programa odgoja i obrazovanja: slobodne aktivnosti i školska natjecanja, logopedska pomoć i redovna djelatnost OŠ, za što je sve planirano 102.671,00 €. Udio Grada u financiranju pomoćnika u nastavi za drugo polugodište školske godine 2023./2024. iznosi izvršenih 29.086,00 €, dok je za prvo polugodište 2024./2025. planirano 32.166,00 €.

**Vlastiti prihodi**

Ovi se prihodi ostvaruju na tržištu kao prihodi od pruženih usluga od 600,00 eura i prihodi od prodaje proizvoda i robe od 1.508,00 €. Prvi su svedeni na iznos zakupnine trima udrugama koje koriste prostorije Centra, a drugi su procijenjeni jer ovise o količini i cijeni prikupljenog starog papira, naplaćenih proizvoda učeničke zadruge i naplaćene el. energije od vlastite fotonaponske elektrane.

Ta sredstva se troše u okviru aktivnosti unapređenja standarda u školama u iznosu od 1.300,00 €, kako je to prije navedeno pod A300335 (za energiju i komunalne usluge te za učeničku zadrugu), 248,00 € u A300317 za kupnju radnih bilježnica i 560,00 € u A300308 za natjecanje učenika.

**Prihodi za posebne namjene**

Ove prihode čini sufinanciranje cijene usluge, participacije i slično što se odnosi na planirane uplate roditelja za boravak djece u vrtiću od 5.000,00 €, sadržano u A300335 na poziciji rashoda za namirnice u kuhinji, dok su u A301508 planirane uplate roditelja za prehranu učenika u produženom boravku i uplate zaposlenika za prehranu u sklopu školske kuhinje, ukupno 3.000,00 €.

U ovom izvoru 305 sadržano je i 310,00 € za naknade prijevoza na maturama što je iskazano u A300308.

**Pomoći**

Pomoći se odnose na prihode iz nenadležnih proračuna, a to su državni, županijski i općinski.

Najveći prihod iz nenadležnih proračuna je uvijek prihod od MZOM za rashode zaposlenih i koji je planiran za 2024. godinu u visini od 1.045.250,00 €, što je vrijednost zadržana i ovim rebalansom plana.

Nadležno ministarstvo će financirati i skupni i individualni prijevoz učenika sa planiranih 160.000,00 €, aktivnost didaktike u vrtiću sa 9.136,00 €, školsku didaktiku sa 4.150,00 € te školsku prehranu sa 20.000,00 eura. Od MZOM je planirana još kapitalna pomoć od 199,00 € za stručnu literaturu i knjige za knjižnicu i 1.483,00 € za kupnju udžbenika koji se daju na korištenje učenicima. Za kupnju menstrualnih potrepština za tekuće donacije u naravi doznačeno je 137,00 € te je korigiran plan.

Također se iz pomoći financiraju i namirnice za školsku kuhinju po programu školske sheme sa planiranih i izvršenih 500,00 € (ovo kao tekući prijenos između proračunskih korisnika istog proračuna).

Od Ministarstva rada, mirovinskog sustava, obitelji i socijalne politike planiran je prihod u ovoj godini od 98.640,00 € kojim se financira A300327 Radno proizvodna aktivnost, kao socijalna usluga poludnevnog boravka za polaznike starije od 21 godine.

Za aktivnost Odjek VI 2023./2024. u ovoj godini planirana su EU sredstva od 40.664,00 € plus 8.041,00 € za pokriće prenesenog manjka, uz udio nacionalnog sufinanciranja od 7.343,00 € plus 1.452,00 € za pokriće prenesenog manjka, dok su za aktivnost Odjek VII 2024./2025. ti iznosi u ovoj godini 42.578,00 € (EU) odnosno 7.514,00 € (nacionalno sufinanciranje). EU sredstva prikazuju se na poziciji tekućih prijenosa između proračunskih korisnika istog proračuna temeljem prijenosa EU sredstava - odjeljak 6393, a nacionalno sufinanciranje na poziciji tekućih prijenosa između proračunskih korisnika istog proračuna - odjeljak 6391.

Od Koprivničko-križevačke županije planiran je prihod za aktivnost logopedije od 29.635,00 €, što predstavlja polovicu ukupno planiranog iznosa za tu aktivnost, pošto drugu polovicu osigurava Grad.

Prihodi od općina odnose se na njihove uplate za boravak djece (sa prebivalištem u tim općinama) u vrtiću. Za rashode osoblja u vrtiću planirano je 11.345,00 € prihoda iz više lokalnih (općinskih) proračuna.

**Donacije**

Planirano je korištenje 5.544,00 € prenesenih tekućih donacija u ovoj godini i to 3.750,00 € u A300335 za izlete učenika, stručno usavršavanje zaposlenika i licence za učitelje (Wordwall), 819,00 € u A300329 za sitan inventar (didaktika), ostale nespomenute rashode i prilagođeni tricikl (dio) i 975,00 € za e-kombi (koliko nedostaje u zbroju decentraliziranih sredstava i kapitalnih donacija).

U aktivnosti A300317 planiran je iznos od 28.343,00 € kapitalnih donacija za financiranje dijela cijene novog električnog kombi vozila i prije spomenutog tricikla.

Voditelj računovodstva: Ravnateljica:

Nikola Đurica, dipl. oec. Radmila Popović, mag. rehab. educ.