**OSNOVNA ŠKOLA „PODOLICE“**

**Ulica Pavla Kanižaja 2**

**48000 KOPRIVNICA**

KLASA: 400-01/24-01/5

URBROJ: 2137-1-4-24-2

**OBRAZLOŽENJE II. IZMJENA I DOPUNA FINANCIJSKOG PLANA ZA 2024. GODINU**

1. **SAŽETAK DJELOKRUGA RADA USTANOVE**

Osnovna škola Podolice“ MBS:05628024 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Škola je uključena u provedbu Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“ u organizaciji i na poziv Ministarstva znanosti i obrazovanja.

Eksperimentalni projekt provodi se tijekom sljedeće 4 nastavne godine. Odgojno obrazovni ishodi propisanu su Nacionalnim kurikulumom te predmetnim kurikulumima, a postizanje postavljenih odgojno obrazovnih ciljeva i ishoda izravno se ostvaruje kroz (1) Program nacionalnog kurikuluma redovite nastave (obavezni i zborni dio) i Program potpore, potpomognuto i obogaćenog učenja (A2). Neizravno se ostvaruje i nadopunjava kroz odgojno-obrazovne aktivnosti i Programa izvannastavnih (B1) i Programa izvanškolskih aktivnosti (B2).

učenici imaju organizirana dva obroka te vrijeme nakon redovne nastave namijenjeno dodatnom utvrđivanju gradiva, rješavanju domaćih zadaća te uključivanje u brojne izvannastavne aktivnosti. Školu pohađa 371 učenik u 18 razrednih odjela.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **ZAKONSKE I DRUGE PODLOGE NA KOJIMA NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Upute za izradu Prijedloga financijskog plana za razdoblje 2023.-2025. Grada Koprivnice od 12. listopada 2023. KLASA: 400-01/23-02/0001, URBROJ:2137-0-05/2-23-9
* Godišnji izvedbeni odgojno, obrazovni plan i program rada za školsku godinu 2023./2024.
* Školski kurikulum OŠ „Podolice“, nastavne i izvannastavne aktivnosti za školsku godinu 2023./2024.

1. **OBRAZLOŽENJE OPĆEG DIJELA FINANCIJSKOG PLANA**

**PRIHODI**

Ukupni prihodi za 2024. povećavaju se za 122766 eura, odnosno za 5%.

* **Iz pomoći iz inozemstva i od subjekata unutar općeg proračuna - 63** planira se povećanje za 5%. Do povećanja je došlo zbog ulaska u novi projekt Erasmus + u sklopu kojeg je škola ostvarila prihod u iznosu 20.300,00 eura. Također je povećana cijena sata rada pomoćnika u nastavi sa 5,15 eura na 7,50 eura što je povećalo i prihode koji se ostvaruju iz projekta. U novoj školskoj godini odobrena su sredstva za provedbu B1 i B2 programa u ukupnom iznosu 109.920,00 eura.
* **Iz prihoda od upravnih i administrativnih pristojbi, pristojbi po posebnim propisima i naknada – 65** planira se smanjenje za 30% jer se ne planiraju izleti kod kojih prijevoz financiraju roditelji budući da se izleti realiziraju u sklopu B1 programa.
* **Prihod iz nadležnog proračuna – 67** planira se povećanje za 5%. Povećava se plan prihoda iz decentraliziranih sredstava za financiranje redovnih materijalnih troškova i to za 4.200,00 eura. Ostatak povećanja odnosi se na prihode iz nadležnog proračuna za financiranje međuopćinskih natjecanja, energenata, prijevoza učenika, nabave higijenskog, uredskog i materijala za čišćenje, prijevoza s posla i na posao učiteljica zaposlenih na teret nadležnog proračuna, za plaće i materijalna prava četiri pomoćnika u nastavi (Odjek VII).

**RASHODI**

Ukupni rashodi poslovanja povećavaju se za 5%.

* **Rashodi za zaposlene – 31** bilježe porast za 1% i to rashodi iz koji proizlaze iz projekta Odjek VII (pomoćnici u nastavi) te rashodi za materijalna prava zaposlenika na teret državnog proračuna.
* **Materijalni rashodi – 32** planira se povećanje rashoda za 18% zbog rashoda koji proizlaze iz provedbe B1 i B2 aktivnosti, a za koje su ostvareni već spomenuti prihodi. Povećavaju se i redovni rashodi poslovanja (režijski troškovi, prijevoz učenika, nabava higijenskog materijala, uredskog materijala i materijala za čišćenjei sl.)
* **Financijski rashodi – 34** smanjuju se za 100% jer se ne planira realizacija ovih rashoda do kraja godine.

Rashodi za nabavu nefinancijske imovine za 2024. godinu povećavaju se za 34%.

* **Rashodi za nabavu proizvedene dugotrajne imovine** povećavaju se za 6.055,00 eura i odnose se na nabavu opreme u sklopu eksperimentalnog programa.

**RASPOLOŽIVA SREDSTVA IZ PRETHODNIH GODINA**

U I. izmjene i dopune financijskog plana za 2024. godinu uključeni su viškovi i manjkovi iz 2023. godine raspoređeni Odlukom o rasporedu rezultata poslovanja iz 2023. godine.

|  |  |
| --- | --- |
| Izvor viška/manjka | iznos |
| EU sredstva – projekt Erasmus + | 22.066,40 |
| Višak prihoda za posebne namjene (uplate roditelja za školsku kuhinju) | 3.049,94 |
| Višak vlastitih prihoda (prodaja starih baterija) | 8,98 |
| Višak prihoda iz nenadležnog proračuna (ŽSV, CDŠ, nabava testova za psihologa) | 61.031,09 |
| Manjak prihoda iz nenadležnog proračuna (županijska natjecanja i prehrana učenika) | -11.130,06 |
| Manjak – nacionalno sufinanciranje (pomoćnici u nastavi) | -280,80 |
| Manjak prihoda iz nadležnog proračuna | -25.166,67 |
| Manjak prihoda (EU – pomoćnici u nastavi) | -1.555,28 |
| Manjak prihoda za posebne namjene (produženi boravak) | -75,00 |
| Manjak - decentralizacija | -967,28 |

1. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **REDOVNI PROGRAM ODGOJA I OBRAZOVANJA**

Cilj programa je financiranje redovnih materijalnih rashoda škole, realizacija terenskih nastava i škola u prirodi u skladu s Školskim kurikulumom, stručnih usavršavanja zaposlenika, opremanje škole prema potrebama. Program se sastoji od slijedeće aktivnosti:

**Aktivnost: A300211 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje rashoda za zaposlenike i materijalne rashode za 371 učenika raspoređenih u 17 razrednih odjela. Planira se povećanje rashoda za 4.200,00 eura a odnosi se na povećanje redovnih materijalnih rashoda poslovanja (računalne usluge, investicijsko održavanje, komunalne usluge…)

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 70 | 90 |
| Realizacija provedenih nabava za opremanje škole | Provedeni planirani postupci nabave opreme | postotak | 100 | 100 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 |

* **Program : 3003 DODATNI PROGRAMI ODGOJA I OBRAZOVANJA**

Ciljevi Dodatni program odgoja i obrazovanja su dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata, poticanje obrazovnih djelatnika na napredovanje te realizacija eksperimentalnog programa cjelodnevne nastave.

Program se sastoji od slijedećih aktivnosti u sklopu kojih se predlažu izmjene:

**Aktivnost: A300317 Redovna djelatnost osnovnih škola**

Predlaže se povećanje rashoda za 19% zbog povećanja plaća dviju učiteljica zaposlenih na teret nadležnog proračuna zbog stupanja na snagu nove Uredbe o koeficijentima zaposlenika u državnim i javnim službama. Također su povećani i rashodi za energiju, komunalne usluge, nabavu higijenskog materijala i sistematske preglede zaposlenika te za nabavu dijela opreme u sklopu eksperimentalnog programa.

**Aktivnost: A300353 Unapređenje standarda u školama izvor VLASTITI PRIHOD i Ministarstvo**

Planirano smanjenje rashoda za 1% dobiveno je kao razlika povećanja rashoda za nabavu školskih majica, osiguranja učenika te službenih putovanja na teret državnog proračuna i smanjenja plana rashoda za izlete učenika koje financiraju roditelji.

**Aktivnost: A300352 Slobodne aktivnosti i školska natjecanja**

U sklopu aktivnosti planira se povećanje rashoda za 23% zbog povećanja plana rashoda za međuopćinska natjecanja koja se financiraju iz nadležnog proračuna te povećanja plana rashoda za županijska natjecanja koja financira Koprivničko-križevačka županija.

**Aktivnost: A300332 EU projekti**

Planira se povećanje rashoda za 118% jer se s novom školskom godinom planiraju nove mobilnosti u sklopu akreditiranog Erasmus + projekta.

**Aktivnost: A300356 ODJEK VI 2023./2024.**

Projekt Odjek VI završio je u lipnju 2024. godine te je plan rashoda sveden na realizaciju što je dovelo do smanjenja plana rashoda za 5%.

**Aktivnost: A300358 CDŠ**

U sklopu aktivnosti planira se povećanje rashoda za 59%, zbog odluke Ministarstva znanosti, obrazovanja i mladih o financiranju B1 i B2 aktivnosti u novoj školskoj godini prema kojoj su školi odobrena dodatna sredstva iz eksperimentalnog programa cjelodnevne škole.

**Aktivnost A300359 ODJEK VII. 2024./2025.**

Predlaže se povećanje plana rashoda za 15% zbog rasta cijene radnog sata pomoćnika u nastavi s 5,15 eura na 7,5 eura i dodatnih materijalnih prava koja su odobrena s novim projektom (dodatak na radni staž, dodatak za rad u eksperimentalnom programu).

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. (školska godina 2022./2023.) | Ciljana vrijednost 2024. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 7 | 10 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 9 | 11 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 7 | 10 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 |
| Udžbenici i radni materijali sukladno Odluci MZO-a za sve učenike škole | Ministarstvo znanosti i obrazovanja financira udžbenike i radne materijale za sve učenike škole | postotak | 100 | 100 |
| Provedba eksperimentalnog programa cjelodnevne nastave | Ostvarivanje obrazovno-odgojnih ciljeva, koji su prioritet, a koji su usmjereni na sve učenike škole te omogućuju dodatan rad i obogaćeno učenje učenicima koji do uvođenja Eksperimenta možda nisu mogli pohađati sve ponuđene sadržaje. | postotak | 0 | 100 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 26 | 28 |

* **Program : 30015 Socijalni program**

Cilj programa je podmirenje troškova prehrane učenika a provodi se kroz slijedeću aktivnost:

**Aktivnost: A301537 Pomoć za podmirenje troškova prehrane učenika osnovnih škola**

Za navedenu aktivnost planira se povećanje rashoda za 2% jer škola od listopada 2024. osim u Školskoj shemi voća i povrća sudjeluje i u Shemi mlijeka.

**Pokazatelj rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 |

* **Program: 9000 COP**

Cilj programa je redovita isplata plaća i materijalnih prava iz Kolektivnog ugovora svim zaposlenicima škole čije se plaće financiraju iz državnog proračuna.

**Aktivnost: 900006 COP**

Predlaže se povećanje rashoda za 1% zbog povećanja rashoda za materijalna prava zaposlenika.

**Pokazatelj uspješnosti**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 |

1. **USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Podolice“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja . Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica

1. **CILJEVI PROVEDBE PROGRAMAI POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, te kroz brojne aktivnosti unutar A2 i B1 programa u sklopu provedbe eksperimentalnog programa cjelodnevne nastave

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin.

Škola ima 3 voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju priredbi i obilježavanja važnih datuma.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

Poticat *će se*stjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

Vrlo je važnoosvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Osnovna škola „Podolice“ započela je s radom u školskoj godini 2022./2023. Osnivanje nove škole omogućilo je uvođenje jednosmjenske nastave u dvije osnovne škole. Nastava u jednoj smjeni otvorila je mogućnost uključivanja škole u eksperimentalni program cjelodnevne nastave. Unutar projekta produljeno je vrijeme koje učenici provode u školi, uvodi se obvezni Program potpore i obogaćivanja, koji bi učenicima omogućio dodatno vrijeme za vježbanje i usvajanje gradiva. Učenicima će se tijekom školske godine nuditi i izborni A2 programi potpore, ali i B1 programi (izvannastavne aktivnosti) kao i B2 aktivnosti (izvanškolske).

Školi je odobreno 400.000 eura za opremanje škole, čime ćemo nabaviti opremu, materijale i sve potrebno za redovit rad škole, za opremanje prostora za provođenje Cjelodnevne škole.

Škola se planira javiti na javni poziv za radove i proširivanje blagovaonice, koja trenutnim kapacitetom od 100m2 ne ispunjava potrebe škole te je potrebno proširiti blagovaonicu.

Učenicima je osiguran jedan hladni i jedan topli obrok u školskoj kuhinji u kojoj se trenutno hrani oko 370 učenika. Također, djeci koja su udaljena od škole osiguran je prijevoz.

Pripremila: voditeljica računovodstva Mirjana Kolarek

U Koprivnici 15.11.2024. Ravnateljica: Helena Knežević, mag.edu.

Predsjednik Školskog odbora:

Tomislav Katalenić, mag.theo.